বাংলাদেশের নব্বইয়ের দশকের কবিতা : বিষয়, প্রকরণ ও বিশেষত্ব : সংবাদ অনলাইন সংবাদ অনলাইন » বাংলাদেশের নব্বইয়ের দশকের কবিতা : বিষয়, প্রকরণ ও বিশেষত্ব\nশিল্পী : সালভাদর দালি\nকবিতা শিল্প মাধ্যমের সূক্ষ্মতম ও সুন্দরতম শাখা। সাহিত্যরে এই শাখাটি প্রাচীন, মধ্য ও আধুনিক যুগে প্রবেশ করেছে একটা কাঠামোর ভেতর দিয়ে। কবিতা নয় কেবল, শিল্পের প্রতিটি মাধ্যমই আদি কাঠামো থেকে উত্তর কাঠোমোতে প্রবেশ করা একেবারে বিচ্ছিন্ন বা মূলচ্যুত কোনো ঘটনা নয়। সময় পরিসরে শিল্পের পরিবর্তন লক্ষ্যযোগ্য। যদি বলা যায় কবিতা একটা স্রোতস্বিনী, তাহলে এর অনন্ত প্রবাহে বাঁক নেয়া স্বাভাবিক। গতি পরিবর্তনে নতুন মোড় নিয়ে নবায়িত ধারা এগিয়ে চলে সামনের দিকে এবং যেতে যেতে আবারো বাঁক নিয়ে এগিয়ে চলে। কিন্তু নদীর স্রোত একেবারে বিচ্ছিন্ন না হয়ে একটা সাযুজ্য রেখে চলে সর্বদা। একটা যোগসূত্র থাকেই। আমরা এখানে বলতে চাইবো, বাংলা কবিতার যাত্রাও একটা কাঠামোর ভেতর দিয়ে চলছে। পরম্পরাগত একটা সমন্বয় রয়েছে। কবিতায় পূর্বাপর যোগসূত্রকে ‘ঐতিহ্য-চেতনা’ হিসেবে অভিহিত করা হয়ে থাকে। রবীন্দ্র-নজরুল কাব্য ভাষা থেকে ত্রিশের কবিরা বাংলা কবিতায় নতুন একটা আবহ নিয়ে হাজির হলেন ঠিকই তবে কবিতার বিষয়ে তেমন রকমফের হয়নি। কেবল আঙ্গিক, প্রকরণ অন্যভাবে আর্বিভূত হয়েছে। বাংলা কবিতায় এ রকম বাঁক নিয়েছে আরো। মাইকেল মধুসূদন দত্তের হাতে মধ্যযুগের আবরণ খুলে আধুনিক উজ্জ্বল প্রকরণে সেজেছে বাংলা কবিতা। সামাজিক, সাংস্কৃতিক, রাজনৈতিক ঘটনাস্রোতের কারণে কবিতায় সূচিত হয় রূপান্তর। পঞ্চাশ ষাটের দশকের কবিতায় রাজনৈতিক ঘটনাবলীর প্রভাব পড়েছিলো, সন্দেহ নেই। সে সময়ের কবিতায়- ‘যুদ্ধ নয়, আমরা চাই শান্তি’, ‘তার আগে চাই সমাজতন্ত্র’, ‘এখন যৌবন যার, যুদ্ধে যাবার তার শ্রেষ্ঠ সময়’, ‘ভাত দে হারামজাদা, নইলে মানচিত্র খাব’, ‘জাতির পতাকা আজ খামচে ধরেছে পুরনো শকুন’- এরকম উচ্চকিত রাজনৈতিক অনেক সে্লাগান উচ্চারিত হয়েছে। সামাজিক রাজনৈতিক অবস্থার পরিবর্তনের জন্য কবিরা বলিষ্ঠভাবে কথা বলার চেষ্টা করেছেন কবিতার মাধ্যমে। এমন অনেক পংক্তি কাব্যের শিল্পগুণের চেয়ে বক্তব্যপ্রধান হিসেবে উচ্চকিত হয়েছে। স্বীকার করতেই হবে, কবিদের কথা রাষ্ট্রীয় অব্যবস্থাপনার বিরুদ্ধে আঘাত করেছে তুমুলভাবে। অবশ্য রাজনৈতিক উচ্চারণের বাইরেও কব্যিক আমেজে নির্মিত হয়েছে এ সময়ে আবুল হাসান, সিকদার আমিনুল হক প্রমুখের কবিতা। এভাবে আশির দশকেও রাজনৈতিক ঘনঘটার বাইরে নির্মেদ কাব্যিক ঘনঘটাই বেশি পরিলক্ষিত হয় হাতেগোনা দুচারজন কবির কবিতায়। কবিতার বিষয় ও প্রকরণে সময় ভেদে এভাবে পরিবর্তন এসেছে।\nবলা হয়ে থাকে- ‘কবিতার ইতিহাস টেকনিক পরিবর্তনের ইতিহাস’। ত্রিশের পঞ্চপাণ্ডবের পর এই পরিবর্তন সবচেয়ে বেশি প্রতিভাসিত হয় বাংলাদেশে নব্বইয়ের দশকের কবিতায়। ত্রিশের মতো বিষয়গত রূপান্তরের সাথে সাথে নব্বইয়ের কবিতায় প্রাকরণিক বা আঙ্গিকগত পরিবর্তন আমাদের কাছে মোটাদাগে আভাসিত। এ সময়ের কবিতা আলোচনার ক্ষুদ্র প্রয়াসেই এ লেখনি। শুরুতেই স্বীকার করে নেয়া ভালো- এটি নব্বইয়ের দশকের কবিতার পূর্ণ কোনো আলোকপাত নয়। আংশিকমাত্র।\nনব্বইয়ের দশকের কবিতা শুরু হয়েছিলো লিটলম্যাগকেন্দ্রিক আন্দোলনের ভেতর দিয়ে। প্রতিষ্ঠানবিরোধিতায় নিজস্ব প্লাটফর্মে কাব্যচর্চা শুরু করেন কবিকুল। গোষ্ঠীবদ্ধ এমন কাব্যচর্চা ঢাকা, সিলেট, চট্টগ্রাম, রাজশাহী, বগুড়াসহ বিভিন্ন শহরে ছড়িয়ে পড়ে। মূলত লিটলম্যাগকেই কাব্যচর্চার মূল জমিন হিসেবে বেছে নিয়ে কবিরা কবিতার বিষয় ও প্রকরণ নিয়ে বিস্তর পরীক্ষা-নিরীক্ষা শুরু করেন। সারা দেশেই একটা কাব্য আন্দোলন গড়ে ওঠে এ সময়। বিশ্বায়নের প্রসার,\nপরাশক্তির উত্থান, স্বৈরাচারী শাসন-শোষণ, সমকালীন অস্থিরতা নব্বইয়ের কবিতায় বিশেষভাবে প্রভাব ফেলেছে। এ সময়ের কবিতায় বহুস্বরের (পলিফনি) ভাব বিদ্যমান। নানা ভঙ্গিতে নির্মিত হয় কবিতা। কাব্যশরীরে প্রবলভাবে প্রবেশ করে লোকজ-অন্ত্যজ-নাগরিক ও প্রাযুক্তিক শব্দ সমাহার। কবিতায় লক্ষ্য করা যায় ভাষার বক্রতা, ভাবের ভিন্নতা। এ সময়ের কবিরা টেকনিক পরিবর্তনের প্রচেষ্টায় কাব্যনদের দীর্ঘ প্রবাহে কুঠারাঘাত করে নতুন গতিপথ নির্মাণে সচেষ্ট হন। মুক্তছন্দ, মুক্তগদ্যের চর্চায় ‘ছক বাঁধা কাঠামো’ থেকে কবিতাকে মুক্ত করে নেন নব্বইয়ের কবিরা।\nআর এতে যে রক্তক্ষরণ হয়েছে, হৃদয়ক্ষরিত প্রতিভাস উঠে এসেছে, সেই ক্ষরণ, সেই দগ্ধতা শশ্মানের চেয়েও কম জ্বালাময়ী নয়। আসলে জ্বলতে না জানলে কি আলো বিকিরিত হয়? আসলে জীর্ণতাকে পোড়াতে হলে নিজেকেই যে পুড়তে হয় এ চিরসত্য কবি উপলব্ধি করেন-\n‘পুড়বো না, এ কথা বলতে পারে না শ্মশানের কাঠ,\nঅন্যকে পোড়াতে হলে আগে নিজেকে পুড়তে হয়।’\nকবিতার স্বপক্ষে শান্তি কুমার ঘোষ বলেন,- ‘কবিতা হচ্ছে সেই আর্ট যা দুঃসাধ্য আত্মনিয়োগ ও অনুশীলন দাবী করে। তার জন্য কবিকে অন্তত নিজের ভাষা সম্বন্ধে অন্যের চাইতে সচেতন... সংবেদনশীল এবং ব্যবহৃত প্রতিটি শব্দের অর্থ সম্বন্ধে অবহিত হতে হবে।’ নব্বইয়ের কবিরা অনেক বেশি আত্মসচেতন, শব্দ সচেতন। স্বাদেশিক ঐতিহ্য চেতনায় দৈশিক ও বৈশি^ক কাব্যভাষাও নির্মাণ করে চলেছেন কেউ কেউ। ভৌগোলিক সীমানা পেরিয়ে তাদের কবিতায় সর্বজনীন হয়ে ধরা দিয়েছে সময়ের অভিঘাত-\n‘আমাদের একদিকে ক্ষুধা অন্যদিকে অগাধ মমতা\nমধ্যপ্রাচ্যের রাখাল কিংবা নির্মাণ-শ্রমিকের মতো\nসম্মুখে সদা দোদুল্যমানতা’\n‘তবু প্রতিরাতে কলঙ্কের পাশে গিয়ে শুই\nভারতবর্ষ বিভাজিত করে পদ্মা, যমুনা তিস্তার বুকে\nপড়ে থাকি পরস্পর সম্পর্কের মায়া’\nসম্পর্কের মায়া, মাটি ও মানুষের মায়া কবিকে উজ্জীবিত করে, উত্থিত করে। বিশ^ায়নের অভিঘাতে কবির ভাবনায় রক্তবীজ ফুটে। পুঁজির প্রবল প্রতাপে অবদমিত মানবত্মার কান্না, নিপীড়ন যন্ত্রণার প্রবহমান স্রোত কাব্যিক ব্যঞ্জনায় বিভাসিত হয়ে ওঠে। কবির নিবিড় চিন্তায় রেখাপাত করে বিষণœতা-\n‘প্রগতির নেভানো চুল্লি থেকে আকাশের মেটিওর শাওয়ার পর্যন্ত ঝরে গেছে অনেক অনেক আলফ্রেড সরেন- বস্তুত কালো ঘোড়ার চিঁহি ডাকে সরে যাচ্ছে পরিণত মেঘ- কতশত বিপ্লবের চুঁয়ানির তলে কতশত তত্ত্বের ফুলঝুরি মেখে এই আমরাই দ্যাখো আজ ফুল বাগানের আড়ালে সারমেয়-সঙ্গম দেখে বিমোহিত হই...’\nনব্বইয়ের কবি জফির সেতু ও শোয়াইব জিবরান। লোকায়ত বাংলাকে পাওয়া যায় তাঁদের কাব্যের পরতে পরতে। ইতিহাস, মিথ-পুরাণ, ধ্রুপদী চরিত্র, আদিম অনুসঙ্গের নানা বাক প্রতিমায় ঋদ্ধ হয়ে ওঠে তাঁদের কবিতা। ভারতীয় পুরাণ থেকে গ্রিক পুরাণেরও সমান উপস্থিতি লক্ষ্য করা যায় সেসব কবিতায়-\nএমন বসন্ত দিনে আমি গ্রীস-রোম-ব্যাবিলন হয়ে\nহরপ্পার যুগল মূর্তির কোল ঘেঁষে প্রেরণাস্বরূপ\nদাঁড়িয়েছি নটরাজ। পষ্ট দেখি আমার ছায়ার রং\nলেগে আছে তাদের শরীরে- সে শব্দ শুনতে পাই\nসিন্ধুর গোপন গান জীবনে খুব কম লোকে শোনে।\nআমাকে প্রতিভূপাখি ভেবে যারা বসিয়ে রাখে পাতায়\nতাদের নাড়িতে টাইগ্রিস লোহিত উত্তেজনায় কাঁপে।\nভাব ভাষা ও ভাবনার নতুনত্ব নব্বইয়ের দশকের কবিতার অন্যতম বৈশিষ্ট্য। প্রচলিত শব্দকে নতুন অভিধায় অভিহিত করার নিরীক্ষাও দেখা যায় কবিতায়। কখনোবা উপমা, উৎপ্রেক্ষা ভিন্নার্থে ব্যবহৃত হয়ে নতুন দ্যোতনা সৃষ্টি করে। যেমন: ‘ইস্পাতের গোলাপ’ [দেলোয়ার হোসেন মঞ্জু], কিংবা, ‘কথা ও হাড়ের বেদনা’ [মোস্তাক আহমাদ দীন]। অনেকের কবিতায় অভিনব উপমা, আকর্ষণীয় ভঙ্গিমাও লক্ষ্যনীয়। ব্যবহারিক কথাবার্তার নান্দনিক উপস্থাপন পাঠকমনে রস সঞ্চার করে। আনন্দ সাগরে অবগাহন করায়-\n‘সিলভিয়া প্লাথের সঙ্গে প্রেমের সম্পর্ক বিবাহ পর্যন্ত এলো\nআমি আর সিলভিয়া মিলে\nমাছ-আড়তের পাশে বাড়িভাড়া নিয়ে আছি\nশস্তায় মাছ কিনি; সহজ আমিষ খাই\nআশপাশে অনেক বরফকল। আমরা প্রস্তুত আছি\nকখনো পচন এলে; শস্তা বরফ কিনে পচন ঠেকাব’\nকবি সরকার আমিনের কবিতায় প্রেম, দর্শন ও ব্যক্তি আমিনের মাঝে বিশ্বরূপ খুুঁজে পাওয়ার প্রয়াস লক্ষ্যণীয়-\n‘আমি মারা গেলে দয়া করে কেউ শোক করবেন না। চোখের পানি ফেলবেন না। প্রেমিকার হাত শক্ত করে ধরে রেখে আলতো করে চুমু খাবেন অদূরবর্তী ঠোঁটে আর বলবেন স আ ছিলো আসলে প্রেমের মাস্তান। তাঁর সৌজন্যে এই চুম্বন উৎসর্গ করা হলো।\nপ্রেমিকার অনুপস্থিতিতে নিঃসঙ্গ কোনো যৌনকর্মীর হাতে গুঁজে দিয়ে কিছু পুষ্প ও টাকা; বলবেন, ভালবেসে দিলাম,\nআজ রাতে ঘরে যাও বনলতা, বিশ্রাম করো।’\nকবি ক্রিস্টোফার কডওয়েল বলেন- ‘কবিতা এমন-ই একটি দর্শন, যেখানে ব্যক্তি জীবন ও বর্হিজীবন শব্দ প্রতীকে রূপান্তরিত হয়।’ শব্দে শব্দে আসলে কবিতা ও জীবন একাকার হয়ে ওঠে। কবিতার পংক্তিগুলো মুখরোচক হলেই ব্যাস, নিঙড়ে নিঙড়ে রসাস্বাদন করা যায়। বিষয়ের চেয়ে ভাষাই মুখ্য হয়ে ওঠে তখন। নব্বইয়ের দশকের কবি মুজিব ইরম এমন এক কাব্যধারা সৃষ্টি করে চলছেন যে, তাঁর পংক্তিগুলো পাঠককে টেনে টেনে নিয়ে যায় সামনের দিকে। লোকজ শব্দের প্রাচুর্য, মধ্যযুগের গীতিময়তা তাঁর কবিতায় ভিন্ন মাত্রা পায়। তাঁর কবিতায় উপজীব্য লোকভাষা, লোকশব্দ, লোককথাগুলো আর সেকেলে থাকে না, কাব্যগাঁথুনিতে হয়ে ওঠে আধুনিক ও সর্বজনীন-\n‘যে পুকুরে কলমি লতা ভাসে, যে পুকুরে কাঁঠাল ছায়া হাসে, যে পুকুরে পানা ফুলের ঢেউ, যে পুকুরে জোছনা ভাসায় কেউ, যে পুকুরে নাই হয়ে যায় চিতল মাছের ঘাই, আমি তারে লিখতে পারি নাই।\nও আমার বিল ভাসানো নয়া পানির রূপ, কোড়া ডাকে কোড়া ডাকে দুপুর বেলা চুপ, ও আমার রাস্তা ডুবা হঠাৎ ঢলের স্রোত, কোথায় গেলো কোথায় গেলো, তার দেখা ফের চাই, আমি তারে লিখতে পারি নাই, আমি তারে লিখতে পারি নাই।’\nনব্বইয়ের আরেক কবি ব্রাত্য রাইসু লোকভাষাকে কবিতায় নির্মিতি দানের মাধ্যমে একটা স্বাতন্ত্র্যিক কাব্যধারা সৃষ্টি করে নিয়েছেন। জনমানুষের ভাষা অনুবাদহীনভাবে কবিতার শরীরে প্রবেশ করলে কবিতার আবেদন কখনো ক্ষুণ্ণ হয় না; বরং অনেকগুণ বেড়ে যায়। লোকভাষা, লোকসংস্কৃতি কখনো আঞ্চলিক স্বাক্ষর হয়ে ওঠে কবিতার ভেতরে। অর্থনৈতিক বৈষম্য, অস্তিত্ব সংকট, ব্যক্তিত্বের সংঘাতের বিরুদ্ধে ব্রাত্য রাইসুর শ্লেষ ও বিদ্রুপের উচ্চারণ বিশেষভাবে আলোচিত।\nকবি ইকবাল হোসেন বুলবুলের কবিতার অন্যতম অনুষঙ্গ মরমীচেতনা। তিনি ভাবের নির্জাসকে আরোহণ করেন মানুষের বিশ^াস ও যাপনের গভীরতর ভাবানুবাদ থেকে। এর রাইরেও মানবীয় রোমান্সের নব বিনির্মাণেও সাবলীল প্রত্যয়ী। সেখানেও স্বাতন্ত্র্য, সেখানেও সহজাত পাঠাভ্যাসকে নাড়া দিতে সক্ষম এই কবি।\n‘পূর্ণ চাঁদ লটকে থাকে তার নাভিমূলে। ঝাঁপ দিয়ে নিজেরে লুকাই।\nলোকে বলে আত্মহত্যা; আর আমি বলি আত্মহারা।\nতাই নিয়ে শহরের অলিগলি, চলে কানাকানি...’\n[ইকবাল হোসেন বুলবুল]\nপ্রতিষ্ঠিত সত্যের (হয়তো সত্য নাও হতে পারে) বিপরীতে আর একটি সত্য (প্রকৃত সত্য) প্রতিষ্ঠায় শক্তিমত্তা দেখাতে চেষ্টা করেছেন নব্বইয়ের দশকের কেউ কেউ। বহুকাল থেকে চলে আসা গতানুগতিক ধারণাকেও শুধরে দিয়েছেন গভীর অন্তর্দৃষ্টি দিয়ে। এর প্রমাণ দেখে নেয়া যেতে পারে-\n‘মেরু অঞ্চলে পাখি উষ্ণতার খোঁজে\nএদেশে শীতে এসে পড়ে\nযতোই অতিথি বলি, তারা কিন্তু বেড়াতে আসে না\nআসে অভিশাপে, চিরতুষারের।’\nকী বুঝা গেল? শীতকালে বাংলার হাওর-বাওর, বিলে-ঝিলে আসা পাখিরা আমাদের আদর পেয়ে আনন্দ ভ্রমণে আসে? আমরা আহ্লাদ করে তাদের ‘অতিথি’ বানিয়েছি। নয় কি? আমরা সেই পাখিদের শরণার্থী জীবনের কথা ভেবে অতিথি বলি কি? এই গতানুগতিক বিশ^াসকে ভেঙে প্রকৃত কথাটি জানিয়ে দেন একজন পর্যবেক্ষক, নিরীক্ষাপ্রবণ কবি!\nনব্বইয়ের দশকের কবিতার স্বাতন্ত্র্যিক এ ধারা এগিয়ে গেছে- কবি সরকার আমিন, ওবায়েদ আকাশ, মাসরুর আরেফিন, মিহির মুসাকী, বায়তুল্লাহ কাদেরী, মুজিব ইরম, শাহনাজ মুন্নী, কবির হুমায়ূন, ইকবাল হোসেন বুলবুল, মজনু শাহ, ব্রাত্য রাইসু, শামীম রেজা, কামরুল ইসলাম, পরিতোষ হালদার, তুষার গায়েন, ভাগ্যধন বড়ুয়া, মাসুদার রহমান, তাপস গায়েন, কামরুজ্জামান কামু, শান্তা মারিয়া, শাহেদ কায়েস, জুনান নাশিত, মিলটন রহমান, মাহফুজ আল-হোসেন, রোকসানা আফরীন, মোস্তাক আহমাদ দীন, হেনরী স্বপন, জাফর আহমদ রাশেদ, চঞ্চল আশরাফ, রাগীব হাসান, জফির সেতু, মামুন মুস্তাফা, বদরে মুনীর, আহমেদ নকীব, গাজী লতিফ, শিবলী মোকতাদির, খলিল মজিদ, অনিকেত শামীম, হাদিউল ইসলাম, কাজল কানন, আলফ্রেড খোকন, নেহাল আহমেদ, শোয়াইব জিবরান, টোকন ঠাকুর, মাহবুব লীলেন, খোকন মাহমুদ, কুমার চক্রবর্তী, শেলী নাজ প্রমুখের হাত ধরে। এছাড়া এর বাইরেও নব্বইয়ের আরো কিছু শব্দযোদ্ধা রয়েছেন যারা তাদের লেখনি দিয়ে বাংলাদেশের কবিতাকে এগিয়ে নিয়ে যাচ্ছেন।


লৌহজংয়ে ভুমিহীনদের মাঝে ৫০টি ঘরের চাবি হস্তান্তর | মুন্সিগঞ্জের খবর…\nমুজিব বর্ষে মুন্সিগঞ্জের লৌহজং উপজেলায় মোট ১৪৩টি ভুমিহীন পরিবারকে দেয়া হয়েছে ঘর। এর মধ্যে শনিবার প্রধান মন্ত্রী জননেএী শেখ হাসিনা টেলি কনফারেন্সের মাধ্যমে ঘরের মালিকানা হস্তান্তর অনুষ্ঠানের উদ্বোধন করেন। লৌহজংয়ে ৫০টি ভুমিহীন গৃহহীন পরিবারকে প্রধান মন্ত্রীর নান্দনিক উপহার ঘরের চাবি ও দলিল হস্তান্তর করা হয়েছে। বাকি ৯৩টি ঘর দ্বিতীয় ধাপে দেয়ার জন্য প্রস্তুত করা হচ্ছে।\nউপজেলা অডিটরিয়ামে এ সময় উপস্থিত ছিলেন অতিরিক্ত জেলা প্রশাসক (রাজস্ব সার্বিক) দীপক কুমার রায়, উপজেলা চেয়ারম্যান ওসমান গনি তালুকদার, উপজেলা নির্বাহী অফিসার মো. হুমায়ুন কবীর, সহকারী কমিশনার (ভুমি) মু.রাশেদুজ্জামান, প্রকৌশলী মো. শকিুল ইসলাম, উপজেলা ভাইস চেয়ারম্যান মো. তোপাজ্জল হোসেন তপন, মহিলা ভাইস চেয়ারম্যান রিনা ইসলাম, প্রকল্প কর্মকর্তা মোসাম্মৎ সাজেদা সরকার, ওসি তদন্ত মো. হাফিজ খান, বিক্রমপুর প্রেসক্লাবের সভাপতি মো. মাসুদ খান সাধারন সম্পাদক শেখ সাইদুর রহমান টুটুল, চেয়ারম্যান মো. মোজাম্মেল হক, মো. মালেক শিকদার, মো. মিজানুর রহমান হাওলাদার, মো. আনোয়ার হোসেন বেপারী, মো. মোতালেব শেখ প্রমুখ।


Es Ok in Bengali এর ব্যবহার, ডোজ, পার্শ্বপ্রতিক্রিয়া, উপকার, বিক্রিয়া এবং সতর্কতা - Es Ok-er byabohar, dose, parshoprotikriya, upokar, bikriya abong sotorkobarta\nEs Ok র ইনফরমেশন\nEs Ok উপকারিতা এবং ব্যবহার ।- Es Ok Benefits & Uses in Bengali- Es Ok upokarita abong byabohar\nEs Ok ডোজ এবং ব্যবহারের নিয়ম ।- Es Ok Dosage & How to Take in Bengali - Es Ok dose abong byaboharer niyom\nEs Ok পার্শ্বপ্রতিক্রিয়া- Es Ok Side Effects in Bengali- Es Ok parshoprotikriya\nEs Ok সংশ্লিষ্ট সতর্কবার্তা- Es Ok Related Warnings in Bengali- Es Ok sonsholisto sotorkobarta\nঅন্য ওষুধের সঙ্গে Es Ok -এর মারাত্মক বিক্রিয়া।- Severe Interaction of Es Ok with Other Drugs in Bengali- onno osudher songe Es Ok-er marattok bikriya\nEs Ok কনট্রাইনডিকেশন- Es Ok Contraindications in Bengali- Es Ok kontraindication\nEs Ok সম্পর্কিত প্রায়শ জিজ্ঞাস্য প্রশ্নাবলী।- Frequently asked Questions about Es Ok in Bengali- Es Ok somporkito praysho gigyasha prosnaboli\nEs Ok খাদ্য এবং অ্যালকোহলের সঙ্গে Es Ok -এর বিক্রিয়া।- Es Ok Interactions with Food and Alcohol in Bengali- khaddo abong alchoholer songe Es Ok-er bikriya\nEs Ok উপকারিতা এবং ব্যবহার । - Es Ok Benefits & Uses in Bengali - Es Ok upokarita abong byabohar\nনিম্নলিখিত বিষয়গুলি চিকিৎসার জন্য Es Ok ।\nEs Ok ডোজ এবং ব্যবহারের নিয়ম । - Es Ok Dosage & How to Take in Bengali - Es Ok dose abong byaboharer niyom\nEs Ok এর উপাদানগুলি - Es Ok Active Ingredients in Bengali - Es Ok-er upodanguli\nEs Ok পার্শ্বপ্রতিক্রিয়া - Es Ok Side Effects in Bengali - Es Ok parshoprotikriya\nযখন Es Ok ব্যবহার হয়েছে তখন গবেষণায় নিম্নলিখিত পার্শ্বপ্রতিক্রিয়া দেখা গিয়েছে।\nEs Ok সংশ্লিষ্ট সতর্কবার্তা - Es Ok Related Warnings in Bengali - Es Ok sonsholisto sotorkobarta\nগর্ভবতী মহিলাদের জন্য Es Ok কি নিরাপদ?\nঅন্তঃসত্ত্বা থাকাকালীন Es Ok এর কিছু পার্শ্বপ্রতিক্রিয়া থাকতে পারে। যদি অন্তঃসত্ত্বা থাকাকালীন Es Ok এর পার্শ্বপ্রতিক্রিয়া দেখা দেয় তাহলে অবিলম্বে ওষুধ বন্ধ করুন। ফের চালু করার আগে আপনার চিকিৎসকের সঙ্গে পরামর্শ করুন।\nবুকের দুধ খাওয়ানোর সময় কি Es Ok নিরাপদ?\nযে সব মায়েরা শিশুদের বুকের দুধ খাওয়াচ্ছেন তাঁরা Es Ok খাওয়ার পর মারাত্মক সমস্যায় পড়তে পারেন। কাজেই আপনার চিকিৎসকের পরামর্শ নিয়েই ওষুধ নেবেন।\nকিডনির (বৃক্ক) ওপর Es Ok-এর প্রভাব কী?\nকিডনির ওপর Es Ok -এর খুব সামান্য প্রভাব পড়তে পারে। বেশিরভাগ মানুষই বৃক্ক-এর ওপর কোনও প্রভাব দেখতে পান না।\nলিভারের (যকৃত) ওপর Es Ok-এর প্রভাব কী?\nখুব কম ক্ষেত্রেই যকৃৎ-এর ওপর Es Ok -এর পার্শ্বপ্রতিক্রিয়া দেখা গিয়েছে।\nহার্টের (হৃদপিণ্ড) ওপর Es Ok-এর প্রভাব কী?\nহৃদয় ওপর Es Ok -এর খুব সামান্য প্রভাব পড়তে পারে। বেশিরভাগ মানুষই হৃদয়-এর ওপর কোনও প্রভাব দেখতে পান না।\nঅন্য ওষুধের সঙ্গে Es Ok -এর মারাত্মক বিক্রিয়া। - Severe Interaction of Es Ok with Other Drugs in Bengali - onno osudher songe Es Ok-er marattok bikriya\nরোগীর ওপর মারাত্মক পার্শ্বপ্রতিক্রিয়া হতে পারে বলে নিম্নলিখিত ওষুধগুলির সঙ্গে Es Ok একযোগে নেওয়া উচিত নয়।\nEs Ok কনট্রাইনডিকেশন - Es Ok Contraindications in Bengali - Es Ok kontraindication\nআপনি যদি নিম্নলিখিত কোনও রোগে আক্রান্ত হন তাহলে যতক্ষণ না আপনার চিকিৎসক আপনাকে পরামর্শ দিচ্ছেন ততক্ষণ আপনি Es Ok নেবেন না।\nEs Ok সম্পর্কিত প্রায়শ জিজ্ঞাস্য প্রশ্নাবলী। - Frequently asked Questions about Es Ok in Bengali - Es Ok somporkito praysho gigyasha prosnaboli\nএই Es Ok কি অভ্যাস বা আসক্তি হয়ে ওঠে?\nনা, Es Ok কখনও নেশায় পরিণত হয় না।\nনা, Es Ok নিয়ে আপনি কোনও ভারী যন্ত্র চালনা বা পরিচালনা করতে পারেন না, কারণ আপনার ঘুম পেতে পারে।\nহ্যাঁ, তবে চিকিৎসকের সঙ্গে পরামর্শ করে তবেই Es Ok খাবেন।\nহ্যাঁ, বহুক্ষেত্রে মানসিক অসুস্থতা নিরাময়ের জন্য Es Ok কাজে লাগে।\nEs Ok খাদ্য এবং অ্যালকোহলের সঙ্গে Es Ok -এর বিক্রিয়া। - Es Ok Interactions with Food and Alcohol in Bengali - khaddo abong alchoholer songe Es Ok-er bikriya\nখাদ্যের সঙ্গে Es Ok -এর বিক্রিয়া ।\nখাদ্যের সঙ্গে Es Ok নিলে শরীরের ক্ষতি হয় না।\nআলকোহল এবং Es Ok -এর বিক্রিয়া।\nঅ্যালকোহল গ্রহণের কারণে সঙ্গে Es Ok নিলে আপনার শরীরে গুরুতর প্রভাব পড়তে পারে।\nEs Ok র বিকল্প - Substitutes for Es Ok in Bengali\nআপনি বা আপনার পরিবারে কি কেউ Es Ok নেন? দয়া করে একটা সমীক্ষা করুন এবং অন্যদের সাহায্য করুন।\nআপনি কি ডাক্তারের পরামর্শে Es Ok ব্যবহার করেছেন?\nআপনি Es Ok এর কতটা পরিমাণ সেবন করেছেন?\nআপনি কি খাবার পরে অথবা খাবার আগে Es Ok সেবন করেন?\nআপনি কোন সময়ে Es Ok সেবন করেন?


Home খবর শিল্প-বাণিজ্য বিটকয়েন কেনা থাকলে সতর্ক হোন! জানুন সংসদে কী বললেন কেন্দ্রীয় অর্থমন্ত্রী\nবিটকয়েনকে স্বীকৃতি দেওয়ার কথা ভাবছে না কেন্দ্র, সংসদে জানালেন কেন্দ্রীয় অর্থমন্ত্রী।\nনয়াদিল্লি: বিটকয়েনকে (Bitcoin) দেশে বৈধ মুদ্রা হিসাবে স্বীকৃতি দেওয়ার কোনো প্রস্তাব নেই সরকারের। সংসদে বিটকয়েন সংক্রান্ত এক প্রশ্নের উত্তরে সোমবার এমনটাই জানালেন কেন্দ্রীয় অর্থমন্ত্রী নির্মলা সীতারমন (Nirmala Sitharaman)।\nসংসদের শীতকালীন অধিবেশনে ক্রিপ্টোকারেন্সি নিয়ন্ত্রণের জন্য ‘দ্য ক্রিপ্টোকারেন্সি অ্যান্ড রেগুলেশন অব অফিশিয়াল ডিজিটাল কারেন্সি বিল, ২০২১’ (The Cryptocurrency and Regulation of Official Digital Currency Bill 2021) পাশ করাতে চায় নরেন্দ্র মোদী সরকার। লোকসভায় একটি লিখিত জবাবে কেন্দ্রীয় অর্থমন্ত্রী এ দিন বলেন, “সরকার বিটকয়েন লেনদেনের ডেটা সংগ্রহ করে না”।\nবিটকয়েনকে দেশে মুদ্রা হিসেবে স্বীকৃতি দেওয়ার কোনো প্রস্তাব সরকারের কাছে আছে কি না, এমন প্রশ্নের জবাবে সীতারমন বলেন, “না স্যার”।\nনিষিদ্ধ নয়, নিয়ন্ত্রণে উদ্যোগী কেন্দ্র\nব্লকচেনের অন্তর্গত ডিজিটাল মুদ্রা ক্রিপ্টোকারেন্সি। সাম্প্রতিক কালে হইহই করে ভারতের বাজারে ঢুকে পড়েছে এই ডিজিটাল মুদ্রা। কোনো রকম সরকারি বিধিনিষেধ না থাকায় বিজ্ঞাপনে আকাশছোঁয়া মুনাফার ঘনঘটা। বিশেষজ্ঞরা বার বার সতর্ক করছেন, এর ফাঁদে পা দিয়ে সর্বস্বান্ত হতে পারেন মানুষ। লোকসভার ওয়েবসাইট অনুযায়ী, ক্রিপ্টোকারেন্সি নিয়ন্ত্রণের বিলটি কিছু ব্যতিক্রম বাদ দিয়ে ভারতে বাকি সমস্ত প্রাইভেট ক্রিপ্টোকারেন্সি নিষিদ্ধ করার জন্য আনা হবে। বর্তমানে, ক্রিপ্টোকারেন্সির উপর দেশে কোনো নিয়ন্ত্রণ বা নিষেধাজ্ঞা নেই।\nগত কয়েক বছর ধরে ক্রিপ্টোকারেন্সি নিয়ে একটি গরম-ঠান্ডা মনোভাব নিয়ে চলেছে কেন্দ্র। ২০১৮ সালে, ক্রিপ্টো লেনদেন নিষিদ্ধ করেছিল ভারত। কিন্তু সুপ্রিম কোর্ট ২০২০ সালের মার্চ মাসে সেই নিষেধাজ্ঞাটি বাতিল করে দেয়।\nসম্প্রতি জানা যায়, রিজার্ভ ব্যাঙ্ক অব ইন্ডিয়ার (RBI) মাধ্যমে জারি করা অফিসিয়াল ডিজিটাল মুদ্রার জন্য একটি কাঠামো তৈরি করতে চাইছে কেন্দ্র। ইতিমধ্যেই প্রাইভেট ক্রিপ্টোকারেন্সি সম্পর্কে “গুরুতর উদ্বেগ” প্রকাশ করেছে কেন্দ্রীয় ব্যাঙ্ক। সব কিছু ঠিকঠাক থাকলে ডিসেম্বরের মধ্যে নিজস্ব ডিজিট্যাল মুদ্রা চালু করার প্রস্তুতিও চলছে জোরকদমে।\nকড়া পদক্ষেপ নিয়েছে চিন\nক্রিপ্টোকারেন্সি মাইনিংয়ে (Cryptocurrency Mining) বিনিয়োগ আটকাতে বড়োসড়ো পদক্ষেপ নিয়েছে চিন। যে সব ক্ষেত্রগুলিতে বিনিয়োগ নিষিদ্ধ বা অবৈধ, সেগুলোর একটা খসড়া তালিকা প্রকাশ করেছে গত অক্টোবরে। ওই খসড়া তালিকায় রয়েছে ক্রিপ্টোকারেন্সি মাইনিং-ও।\nচলতি বছরের শুরুর দিকেই ক্রিপ্টোকারেন্সি ট্রেডিং এবং মাইনিং নিষিদ্ধ করে চিনের নিয়ন্ত্রক সংস্থা। সে দেশের কেন্দ্রীয় ব্যাঙ্ক গত মাসে “অবৈধ” ক্রিপ্টোকারেন্সি লেনদেন নির্মূল করার প্রতিশ্রুতি দিয়েছিল। চিনের কেন্দ্রীয় ব্যাঙ্ক পিপলস ব্যাঙ্ক অব চায়না (PBOC) একটি নোটিশে বলেছে, বিটকয়েন, ইথেরিয়াম এবং অন্যান্য ডিজিট্যাল মুদ্রা আর্থিক ব্যবস্থাকে ক্ষতিগ্রস্ত করেছে। এগুলো অর্থপাচার এবং অন্যান্য অপরাধের জন্য ব্যবহার করা হচ্ছে।\nবাদল অধিবেশনের শেষ দিনে ‘দুর্ব্যবহার,’ গোটা শীতকালীন অধিবেশন থেকে সাসপেন্ড ১২ বিরোধী সাংসদ\nকলকাতা পুরভোট ২০২১: প্রার্থীতালিকা প্রকাশ করল বিজেপি\nআলোচনা ছাড়াই ধ্বনিভোটে লোকসভায় পাশ হয়ে গেল কৃষি আইন প্রত্যাহার বিল\nওমিক্রন নিয়ে কার্যত কোনো তথ্যই নেই হু-এর কাছে, তবুও আগ বাড়িয়ে আতংক!\nপূর্ববতীবাদল অধিবেশনের শেষ দিনে ‘দুর্ব্যবহার,’ গোটা শীতকালীন অধিবেশন থেকে সাসপেন্ড ১২ বিরোধী সাংসদ\nপরবর্তীলক্ষ্য তৃণমূলকে জাতীয় রাজনীতিতে প্রাসঙ্গিক করে তোলা, কৌশল প্রশান্ত কিশোরের


Torongo 24 » সাবেক চেয়ারম্যান আমির আলী চৌধুরীর ৯ম মৃত্যু বার্ষিকী পালিত সাবেক চেয়ারম্যান আমির আলী চৌধুরীর ৯ম মৃত্যু বার্ষিকী পালিত – Torongo 24\nসাবেক চেয়ারম্যান আমির আলী চৌধুরীর ৯ম মৃত্যু বার্ষিকী পালিত\nপ্রকাশিত : ৩:০৬ অপরাহ্ণ | ২৭ জুন, ২০২০\nমোক্তাদির হাসান সেবুল, বানিয়াচং : বানিয়াচং ১০ নং সুবিদপুর ইউনিয়নের বার বার নির্বাচিত জনপ্রিয় সাবেক চেয়ারম্যান ও আওয়ামীলীগ নেতা আলহাজ্ব আমির আলী চৌধুরীর ৯ম মৃত্যু বার্ষিকী যথাযোগ্য মর্যাদায় পালন করা হয়েছে। শনিবার (২৭ জুন) বাদ আছর রত্মা ডাক বাংলায় কবর যিয়ারত, দোয়া ও মিলাদ মাহফিলসহ তবারক বিতরণের মধ্যে দিয়ে পরিবারের পক্ষ থেকে ৯ম মৃত্যু বার্ষিকী পালন করা হয়।\nউল্লেখ্য, ২০১১ সালে ইউপি নির্বাচনে সুবিদপুর ইউনিয়নের চেয়ারম্যান নির্বাচিত হওয়ার ১৭ দিনের মাথায় তিনি ইন্তেকাল করেন। আলহাজ্ব আমির আলী চৌধুরীর মৃত্যুর পর উপ-নির্বাচনে তাঁর ছেলে বর্তমান উপজেলা চেয়ারম্যান মো. আবুল কাশেম চৌধুরী বিপুল ভোটে সুবিদপুর ইউনিয়নের চেয়ারম্যান নির্বাচিত হন।\nপরবর্তীতে তিনি ২য় দফায়ও বিপুল ভোটে চেয়ারম্যান নির্বাচিত হন। ইউনিয়ন পরিষদের চেয়ারম্যান থাকাবস্থায়ই উপজেলা পরিষদের চেয়ারম্যান নির্বাচিত হন কাশেম চৌধুরী। মরহুম আমির আলী চৌধুরীর জ্যেষ্ঠ ছেলে জার্মান আওয়ামীলীগের সাধারণ সম্পাদক ও বিশিষ্ট ব্যবসায়ী মো. আব্বাস আলী চৌধুরী, ২য় ছেলে উপজেলা চেয়ারম্যান মো. আবুল কাশেম চৌধুরী, ৩য় ছেলে বিশিষ্ট ব্যবসায়ী কাউছার চৌধুরী ও ৪র্থ ছেলে বাংলাদেশ ছাত্রলীগ কেন্দ্রীয় কমিটির সাবেক সহ-সম্পাদক কায়েছ চৌধুরী।\nউল্লেখ্য, মরহুম আমির আলী চৌধুরী তার ইউনিয়নে রত্না উচ্চবিদ্যালয় প্রতিষ্ঠা করেন । ফলে সুবিদপুর ইউনিয়নে মাধ্যমিক শিক্ষার সূচনা হয়।


করোনায় একদিনে ভারতে ৪ হাজার মানুষের মৃত্যু! আক্রান্ত সাড়ে ৩ লাখ | Tangail News 24 করোনায় একদিনে ভারতে ৪ হাজার মানুষের মৃত্যু! আক্রান্ত সাড়ে ৩ লাখ | Tangail News 24\n(ইন্ডিপেন্ডেন্ট ডেস্ক) ভারতে করোনায় একদিনে আরো ৪ হাজার মানুষের মৃত্যু হয়েছে। এসময় নতুন করে শনাক্ত হয়েছেন আরো ৩ লাখ ৪৩ হাজার রোগী। এ নিয়ে এ পর্যন্ত দেশটিতে মৃতের সংখ্যা ২ লাখ ৬২ হাজারের বেশি।\nনতুন শনাক্তদের নিয়ে যুক্তরাষ্ট্রের পর কোভিড-১৯ রোগীর সংখ্যায় বিশ্বে দ্বিতীয় স্থানে থাকা দেশটিতে মোট আক্রান্তের সংখ্যা দুই কোটি ৪০ লাখ ৪৬ হাজার ৮০৯ জনে দাঁড়িয়েছে।\nটানা তিন সপ্তাহ ধরে ভারতে দৈনিক তিন লাখের বেশি করোনাভাইরাস রোগী শনাক্ত হওয়ায় প্রচণ্ড চাপে পড়েছে দেশটির স্বাস্থ্য ব্যবস্থা। আতঙ্কজনক এই পরিস্থিতিতে টিকার চাহিদাও বেড়ে গেছে।\nএই পর্যায়ে দেশটির সরকার কোভিশিল্ড টিকার প্রথম ও দ্বিতীয় ডোজের মধ্যে বিরতি আরও বাড়িয়ে ৬ থেকে ৮ সপ্তাহের বদলে ১২-১৬ সপ্তাহ করেছে। এই নিয়ে তিন মাসের মধ্যে দ্বিতীয়বারের মতো কোভিশিল্ডের দুই ডোজের মধ্যে সময় ব্যবধান বাড়ানো হল বলে জানিয়েছে এনডিটিভি।\nএই সিদ্ধান্তে সমালোচনা দেখা দিলেও হোয়াইট হাউসের প্রধান চিকিৎসা উপদেষ্টা ডা. অ্যান্থনী ফাউচির মতো মেডিকেল বিশেষজ্ঞরা এ পদক্ষেপকে ‘যুক্তিসঙ্গত পন্থা’ বলে অভিহিত করেছেন।\nবৃহস্পতিবার বার্তা সংস্থা এএনআইকে ফাউচি বলেছেন, ভারতে মতো কঠিন পরিস্থিতিতে যত দ্রুত যত বেশি সম্ভব লোককে টিকা দেওয়ার পথ বের করার চেষ্টা নেওয়া দরকার, তাই আমার বিশ্বাস তা করার জন্য এটি একটি যুক্তিসঙ্গত পন্থা।\nটিকার ঘাটতি দেখা দেওয়ায় ভারতের অন্ধ্র প্রদেশ, দিল্লি ও কর্নাটক রাজ্য করোনাভাইরাস টিকা সংগ্রহের জন্য আন্তর্জাতিক দরপত্র আহ্বান করেছে।\nএদিকে বিশ্বে একদিনে করোনায় মৃত্যু হয়েছে ১৩ হাজার ৩৪২ জন। নতুন করে শনাক্ত হয়েছে ৭ লাখ ৩৯ হাজারের বেশি। এদিকে ব্রাজিলে কাঁচামাল না থাকায় অ্যাস্ট্রা জেনেকা টিকা উৎপাদন সাময়িক ভাবে বন্ধ রাখার সিদ্ধান্ত নিয়েছে দেশটির সরকার। যুক্তরাষ্ট্রে ইউএস সেন্টার ফর ডিজিজ কন্ট্রোল এন্ড প্রিভেনশন জানিয়েছে যেসব নাগরিক টিকার দুইটি ডোজই নিয়েছেন তাদের বাইরে বের হলে মাস্ক পড়ার দরকার নেই।\nএদিকে শুক্রবার তাইওয়ান সরকার ঘোষণা করেছে যে দেশটিতে করোনা সতর্কতা জারি করার কোন প্রয়োজন নেই।


খালেদা জিয়া মানুষের দুর্ভোগ বাড়িয়েই চলেছেন || চতুরঙ্গ || জনকন্ঠ\nখালেদা জিয়া মানুষের দুর্ভোগ বাড়িয়েই চলেছেন\nচতুরঙ্গ ॥ জানুয়ারী ১০, ২০১৫ ॥ প্রিন্ট\nখালেদা জিয়া দেশের সরলপ্রাণ মানুষগুলোকে ‘ভানুমতীর খেল’ দেখাচ্ছেন। ভদ্র মহিলা একজন রাজনীতিবিদ এবং ‘তিনবার’ প্রধানমন্ত্রীও হয়েছেন বাংলাদেশের। তিনি আমাদের ‘অহঙ্কার’! সেদিন তাঁর গুলশান কার্যালয়ে সুদীর্ঘ সাংবাদিক সম্মেলনে কত যে কথা পুনরাবৃত্তি করলেন তার ইয়ত্তা নেই। তবে তাঁর দীর্ঘ কথনের এক পর্যায়ে সাত দফা দাবি উত্থাপন করে সরকারকে চ্যালেঞ্জ ছুড়ে দিয়েছেন। এই না হলে ‘দেশনেত্রী’? দেশের জন্য তাঁর দরদ উতলে পড়ে, সে কথা তো আমরা হাড়ে হাড়ে জানি। জানি বলেই বলতে পারি, ‘কী অসাধারণ দেশপ্রেম তাঁর?’ তাইতো তিনি পূর্ববাংলার আপামর জনগণের প্রাণপণ যুদ্ধের সময় তিনি- মাদাম খালেদা জিয়া পাকিস্তান সেনাবাহিনীর সঙ্গে ওদের ক্যান্টনমেন্টে বিশেষ ব্যবস্থায় বিশেষভাবে নিযুক্ত সেনা কর্মকর্তার তত্ত্বাবধানে থেকে ৯ মাস আমাদের মুক্তিযুদ্ধের রক্তক্ষয়ী- প্রাণঘাতী দিন অতিবাহিত করেছেন পরম পরিতোষে। তিনি- মাদাম জিয়া স্বামী মেজর জিয়া থেকে বিচ্ছিন্ন হয়ে গিয়েছিলেন কারণ স্বামী মেজর জিয়া পাকিস্তানী অস্ত্রবাহী বাঙালী নিধন অস্ত্র বোঝাই জাহাজ ‘সোয়াত’ খালাস করতে গিয়েছিলেন। তাই বোধহয় বোম্বে সিনেমার জবর সিকোয়েন্সের মতন মস্তানরা বেগম সাহেবাকে তুলে নিয়ে গিয়েছিল সেনানিবাসে। সেখানে তাঁকে বিশেষ যতনে রাখবার জন্য সবিশেষ ব্যবস্থা নেয়া হয়েছিল একজন সামরিক কর্মকর্তার ওপর দায়িত্ব দিয়ে। কী মহানন্দেই না তিনি দিনরাত্রি যাপন করছিলেন? তা না হলে স্বামী তাঁর মেজর জিয়াউর রহমান বার বার তাঁকেÑ বেগমকে ফিরিয়ে নিয়ে যেতে চেষ্টা করেছেন। লোকলস্কর ও টাকা পয়সাও পাঠিয়েছিলেন। কিন্তু বেগমজী এমনই ‘আনন্দে’ ছিলেন যে তিনি তাঁর স্বামীর আদেশ প্রত্যাখ্যান করেছিলেন সেদিন। শুধু কি তাই শোনা যায়, তিনি ‘স্বাচ্ছন্দ্যেই আছেন’ বলে নাকি ফিরে যাবার ডাককে প্রত্যাখ্যান করেছিলেন। কিন্তু ১৬ ডিসেম্বর ১৯৭১ বিজয় অর্জনের পর ক্যান্টনমেন্ট থেকে বেরিয়ে এসে সিলেটের আওয়ামী লীগ নেতা ফরিদ গাজীর কাছে ছুটে গিয়েছিলেন স্বামীর খোঁজে। ফরিদ গাজী মেজর জিয়ার খবর দিতে পারেননি। হন্যে হয়ে খুঁজেছেন কিন্তু শেষ পর্যন্ত শোনা গেল, জিয়া খুবই ক্ষুব্ধ খালেদার ওপর, কারণ জিয়াকে বার বার প্রত্যাখ্যান করেছেন। অবশেষে বেগম খালেদা জিয়া বঙ্গবন্ধু শেখ মুজিবুর রহমানের কাছে গিয়ে কাকুতি-মিনতি করতেই বঙ্গবন্ধু তাঁকে বাড়ির ভেতর বসতে বলে জিয়াকে খবর দেন। মেজর জিয়া এলে তাঁকে বঙ্গবন্ধু নির্দেশ দিয়ে বলেছিলেন, ও আমার মেয়ে, ওকে তুই নিয়ে যা। তবেই জিয়া অনিচ্ছাসত্ত্বেও খালেদাকে নিয়ে ঘরে তুলেছিলেন।\nএই পুরনো কাসুন্দি ঘাঁটতে হলো এই জন্য যে, সেই খালেদা জিয়াই জেনারেল জিয়াউর রহমান নিহত হওয়ার পর ‘রাজনীতি’ জগতে প্রবেশ করেন এবং জিয়াকে পুঁজি করে যে কার্যক্রম ও দল পরিচালনা করছেন, তাতে কেবলই মিথ্যাচার ও বিকৃতির আশ্রয় নিয়ে চলেছেন নিরন্তর। তিনি নিজে ‘মুক্তিযোদ্ধা’ হিসেবে সংবর্ধনা নিয়েছেন এবং গালভরা বুলি আউড়ে বলছেন অনবরত, তারা এবং মুক্তিযুদ্ধ করে বিপুল রক্ত খরচেই নাকি এ দেশকে অর্জন করেছেন। কী নির্মম মিথ্যাচার। প্রতিটি বক্তৃতায় তিনি এই অসত্য ভাষণ দিয়ে তৃণমূল কর্মী এবং সাধারণ মানুষকে বিভ্রান্ত করে চলেছেন। তাইতো তিনি ‘মুক্তিযোদ্ধা’ কেন অন্যরা তাঁকে সমালোচনা করেন, এটাতো ঠিক নয়। কী অদ্ভুত, আশ্চর্যের বিষয়, একজন ‘নেত্রী তিন-তিনবার’ প্রধানমন্ত্রী হয়েছেন তিনি ‘মিথ্যাচার’ করেই চলেছেন অনবরত, কেন সরলপ্রাণ সাধারণ মানুষ তাঁর কথা বিশ্বাস করবেন না? দোষ তো জনগণের নয়, দোষ হলো এই নেতানেত্রীদের এবং যারা তাঁকে বাহবা দিয়ে নিরন্তর মিথ্যা বলাতে সহযোগিতা করছে সেইসব কপট চরিত্রের। প্রধানমন্ত্রীর আসন অলঙ্কৃত করেছেন নাকি তিন-তিনবার, তাহলে এই কপটতার আশ্রয় নিচ্ছেন কেন? এমন কপট না হতে পারলে যে তাঁর নেতৃত্ব এবং জিয়ার ধারাবাহিকতা বজায় রেখে দলীয় দাপট রক্ষা করা যাবে না। ভদ্র মহিলা যখন রাষ্ট্রপতির পতœী ছিলেন, তখন তাঁকে দেখেছি প্রেসিডেন্টের দাওয়াতে সাংবাদিক নেতৃবৃন্দ যখন সাক্ষাত করতে গিয়েছি সস্ত্রীক তখন নিজেই তো দেখেছি, ‘লাজুক বধূ’ খালেদা জিয়া আমাদের স্ত্রী সহযাত্রীদের থেকে দূরে একা একা দাঁড়িয়েছিলেন। দেখে প্রেসিডেন্ট জেনারেল জিয়া এসে তাঁকে ডেঁটে গেলেন। তারপরও তিনি শোধরালেন না তবে জিয়া হত্যার পর যখন লাজলজ্জা ভেঙ্গে ঘর থেকে বেরিয়ে এলেন, তখন তিনি ‘ঘোমটা’ ফেলে দিলেন। প্রথমেই তিনি দুর্নীতিগ্রস্ত মন্ত্রিসভার অভিযোগে অপসারিত প্রেসিডেন্ট বিচারপতি এমএ, সাত্তারকে দলের সভাপতি পদ থেকে সরিয়ে খালেদা জিয়া আসনটি দখল করেন। এরই মাধ্যমে তিনি রাজনীতির দুষ্টনীতিতে সবক নিয়ে যাত্রা শুরু করলেন। হিংসা আর দখল তাঁর শুরু হলো ঘর থেকেই।... জেনারেল জিয়াউর রহমান যে ‘জাগো দল’ থেকে বিএনপি গঠন করলেন তাতে অনেক বরেণ্যজন ও অভিজ্ঞ রাজনীতিবিদ যোগ দিয়েছিলেন। কিন্তু কালক্রমে বেগম সাহেবার অটোক্রেসির জ্বালায় স্বচ্ছন্দবোধ করছিলেন না কেউ। তাঁরা একে একে নিভে গেলেন, বসে পড়লেন কিংবা সরে দাঁড়ালেন। এখন তো বিএনপি মাদামনির্ভর একটি দল যার নির্ভরতা মুক্তিযুদ্ধবিরোধী যুদ্ধাপরাধী জামায়াতে ইসলামীর ওপর নির্ভরশীল। তবে ২০ দল মিলে নাকি জোট করেছে। তবে দল বলতে কর্নেল (অব) অলি আহমদ মেজর জেনারেল (অব) ইব্রাহিমের দলও আছে। ধর্মভিত্তিক রাজনৈতিক দল বলে পরিচয় দেয় যারা, তারা তো ‘তালেবে এলেম’ অধ্যুষিত তাদের রাজনৈতিক দল বলা যাবে না কোনক্রমেই। এদের মধ্যে ক’টিইবা সক্রিয় এবং সদস্যবহুল। এদের পরিচয় নামসর্বস্ব। এদের কোন কার্যক্রম নেই। বিএনপি এদের কোন পাত্তাই দেয় না, কেন ২০ দল বল। সময় সংখ্যা হিসাবে এদের পণ্য করে মাত্র। বিএনপি ভয় পায় জামায়াতকে কারণ ওরা তো ধর্মের দোহাই দিতে রাজনীতিটাকে ঘোলাটে করে, তাছাড়া ওরা হত্যা, গুম খুন, রাহাজানি, ধ্বংসলীলা, লুটপাট এবং ধর্ষণে ওস্তাদ। বিএনপি তার নিজের শক্তিকে জোরদার করতে ওদের মুখাপেক্ষী। তাছাড়া জামায়াতকে দরকার, যেটুকু ভোটই তারা পাক না কেন, সেই সংখ্যক বিএনপির প্রয়োজন ক্ষমতায় যাবার জন্য। মানুষ যতই জামায়াতকে ঘৃণা করুক না কেন, জামায়াত তো সাধারণ মানুষকে বিভ্রান্ত করে ধর্মের দোহাই পড়ে। কারণ দেশবাসী জনগণ অত্যন্ত ধর্মভীরু। তাঁরা ধর্মান্ধ নন, ধর্মবিরোধীও নন। তাঁদের সরল মনকে সহজেই ধর্মের নামে কাবু করে ফেলতে পাড়ে। একজন ভদ্রমহিলা, যিনি ‘দেশদেত্রী’ আখ্যায় অভিহিত, সেই ‘উর্বশী নারী’ প্রসাধনে উগ্র নান্দনিক, কেশ বিন্যাসে পটু, পরিধানে দুর্মূল্য বসন- তাবত অঙ্গ আভরণে সাধারণ মানুষ থেকে যোজন দূরত্ব বজায় রেখে যিনি ‘রাজনীতি’ (রাজনীতির সংজ্ঞায় এটি পড়ে কিনা বিচার্য) করার চেষ্টা করতে গিয়ে ভুলের পর ভুল করে, মিথ্যাচার করে রাজনীতিকে কলঙ্কিত, কলুষিত করেন নির্বিবাদে, আজ প্রমাণিত সত্য, তারই নাম মাদাম খালেদা জিয়া, যিনি বিগত তেত্রিশ বছর বৈরী স্বামীর সামরিক উপখ্যানকেই দলীয় পাথেয় করে মুক্তিযুদ্ধ, মুক্তিযোদ্ধা এবং স্বাধীনতার ঘোষকের দাবিতে মুখে ফেনা তুলে ফেলছেন। (বাকি অংশ আগামীকাল)


আইফোনের দিকে ঝুঁকছে গরিবরা! | Daily Jatio Bani\nআইফোনের দিকে ঝুঁকছে গরিবরা!\nআইফোন ব্যবহারকারী মানেই ধনী ব্যক্তি, এমন ধারণা প্রচলিত আছে অনেকদিন থেকেই। তবে নতুন এক গবেষণার ফলাফল জানাচ্ছে, অধিকাংশ আইফোন ব্যবহারকারীরা তেমন ধনী নয়।\nজরিপে আরো দেখা যায়, অন্য ব্র্যান্ড ব্যবহারকারীদের তুলনায় অ্যাপল ব্যবহারকারীরা বেশি বিশ্বস্ত। ৬৫.৭ শতাংশ আইফোন ব্যবহারকারী নতুন ফোন কেনার সময় আবারো আইফোনই কেনে।\nPreviousবদলে গেল ইনস্টাগ্রাম\nNextমাকড়সা স্তন্যপান করিয়ে বড় করে বাচ্চাদের, নয়া আবিষ্কারে চাঞ্চল্য\nপুরো ফোন চার্জ ১২ মিনিটে: স্যামসাং\nঅনলাইনে গাঁজা বিক্রি, তদারকিতে মাইক্রোসফট!


আপ বিধায়ক জেল হেফাজতে! যোগীর সরকারের বিরুদ্ধে সমালোচনার ‘শাস্তি’, Aam Aadmi Party MLA Somnath Bharti was arrested for allegedly remarks against UP government - Bengali Oneindia\njust now রোহিতকে টপকে রুটের কাছে পৌঁছলেন ঋষভ, কী বলছে টেস্ট পরিসংখ্যান\n| Published: January 11 2021, 22:23 [IST]\nআম আদমি পার্টির বিধায়ক সোমনাথ ভারতীকে গ্রেফতার করল উত্তরপ্রদেশ পুলিশ। সোমবার উত্তরপ্রদেশ সরকার এবং রাজ্যের হাসপাতালগুলির বিরুদ্ধে আপত্তিজনক মন্তব্য করার অভিযোগে গ্রেফতার করা হয়েছে তাঁকে। তাঁকে ১৪ দিনের বিচার বিভাগীয় হেফাজতে প্রেরণ করা হয়েছে। এমপি-এমএলএ আদালতে তাঁর জামিনের আবেদনের পরবর্তী শুনানি হবে ১৩ জানুয়ারি।\nগত ২৪ ঘন্টায় সোমনাথ ভারতীর বিরুদ্ধে মোট দুটি এফআইআর দায়ের করা হয়েছে। আমেঠি ও রায়বারেলিতে একটি করে অভিযোগ দায়ের হয় তাঁর বিরুদ্ধে। তিনি টুইট করে জানান, আমার জামিনের আবেদন ১৩ জানুয়ারি পর্যন্ত বিচারাধীন, তা শুনে অবাক হয়েছি। আমাকে ১৪ দিনের বিচার বিভাগীয় হেফাজতে প্রেরণ করা হয়েছে।\nআপ বিধায়ক বলেন, আমার বিরুদ্ধে মিথ্যা অভিযোগ এনে গ্রেফতার করেছে পুলিশ। আদালতের রায় নিয়েও তিনি প্রশ্ন তোলেন। তাঁর কথায়, ফোনের লোকেশন খতিয়ে দেখলেই আসল সত্য বেরিয়ে আসবে। আমি যোগীর দুরাচারের বিরুদ্ধে উত্তর প্রদেশবাসীর পক্ষ থেকে লড়াই চালিয়ে যাব। তিনি টুইট করে তা জানিয়েছেন।\nসোমনাথ ভারতীর আইনজীবী জানিয়েছেন, "এই মামলায় পুলিশ সোমনাথ ভারতীর রিমান্ড চেয়েছিল, যার ফলে সর্বোচ্চ তিন বছরের সাজা হতে পারে। সুপ্রিম কোর্টে এমন একটি আইন রয়েছে, যে ক্ষেত্রে সাত বছরেরও কম শাস্তি পাওয়া যায়। সোমনাথ ভারতী দিল্লির প্রাক্তন মন্ত্রী এবং বিধায়কও ছিলেন এবং তাঁর কাছ থেকে কোনওরকম আইন-শৃঙ্খলা পরিস্থিতির আশঙ্কা ছিল না।\nভারতীর গ্রেপ্তারের কয়েক ঘন্টা আগে, ডানপন্থী এক কর্মী দিল্লির বিধায়ককে কালি ছুঁড়ে মারেন। সেইসময় তিনি রাজ্য সরকারের বিরুদ্ধে আপত্তিজনক মন্তব্য করার পর উত্তরপ্রদেশের রায়বরেলির একটি অতিথিশালা থেকে বেরিয়ে আসছিলেন। কালি ছুঁড়ে মারার কয়েক মিনিট পরে ভারতী টুইটারে একটি ভিডিও রিটুইট করেন। সেখানে উত্তরপ্রদেশের মহিলার উপর অত্যাচার, শিক্ষার দুর্বল অবস্থা সম্পর্কে রাজ্যের মুখ্যমন্ত্রী যোগী আদিত্যনাথের সমালোচনা করা হয়।\naap aam admi party mla somnath bharti arrest delhi new delhi india আম আদমি পার্টি বিধায়ক সোমনাথ ভারতী গ্রেফতার জেল নয়াদিল্লি দিল্লি ভারত politics\nAam Aadmi Party MLA Somnath Bharti was arrested for allegedly remarks against UP government.\nStory first published: Monday, January 11, 2021, 22:23 [IST]


Central gov hiding behind Coronavirus but GST payment to states stalled from year back - Bengali Oneindia\n33 min ago আইপিএল নিলামের ঘন্টা বাজতেই প্রশ্ন! বিরতির পর ফের কি ভিভোর সঙ্গে হাত ধরছে বিসিসিআই?\n41 min ago জুলাইয়ে সম্মুখ সমরে বিরাট ও রাহানে! মঞ্চ ইংল্যান্ড! ভারত বনাম ভারতের হাড্ডাহাড্ডি মোকাবিলা!\n42 min ago সাংবাদিক ড্যানিয়েল পার্লের হত্যাকারী জঙ্গি ওমর খালাস! পাকিস্তানের সুপ্রিম কোর্টের নয়া নির্দেশ\nকরোনা আবহে ধাক্কা খেয়েছে জিএসটি আদায়। চলতি আর্থিক বছরে জিএসটি আদায় ২ লক্ষ ৩৫ হাজার কোটি টাকা কম হবে, এমনটাই জানিয়েছে জিএসটি কাউন্সিল। যদিও কেন্দ্র এই ঘাটতির পিছনে করোনাকে দায়ী করেছে। তবে সত্যিটা হল, এক বছর আগে থেকেই রাজ্যগুলোকে জিএসটি ক্ষতিপূরণ দিতে পারছিল না কেন্দ্র।\nকয়েক বছর ধরেই অর্থিক মন্দা চলছে দেশজুড়ে\nগত তিন বছর ধরেই অর্থিক মন্দা চলছে দেশজুড়ে। গত অগাস্ট থেকে জিএসটি আদায়ে তার প্রভাব পড়ে। ২০১৯ সালের এপ্রিল-জুনে যেখানে জিএসটি আদায়ের পরিমান ছিল ৫.৫ শতাংশ, সেখানে জুলাই-সেপ্টেম্বরে তা কমে দাঁড়ায় ৪.৪ শতাংশে। অক্টোবর-ডিসেম্বরে তা আরও কমে হয় ৪.১ শতাংশ। জানুয়ারি-মার্চ ২০২০-তে এই হার ছিল ৩.১ শতাংশ।\nগত বছরের অগাস্ট থেকে জিএসটি আদায় কম\nগত বছরের অগাস্ট থেকে জিএসটি আদায়ে কম হলেও নভেম্বরে তা বৃদ্ধি পয়েছিল। রাজ্যগুলোকে ক্ষতিপূরণ দিতে সমস্যা হবে, এই কথা গত সেপ্টেম্বরেই গোয়ায় জিএসটি কাউন্সিলের ৩৭ তম বৈঠকে কেন্দ্রীয় সরকার প্রথম স্বীকার করেছিল। সেস থেকে কম আদায়ের কারণেই এই পরিস্থিতি বলে জানানো হয়।\nক্ষতিপূরণ বাবদ কত টাকা দিয়েছে কেন্দ্র\nসবমিলিয়ে রাজ্য এবং কেন্দ্রশাসিত অঞ্চলগুলিকে ক্ষতিপূরণ বাবদ ৩৬,৪০০ কোটি টাকা দিয়েছিল কেন্দ্র। জুলাইতে মার্চের বাকি থাকা ১৩,৮০৬ কোটি রাজ্যগুলোকে দেওয়া হয়। ২০১৯-২০ অর্থবর্ষের জিএসটি বাবদ রাজ্যগুলোকে কেন্দ্র মোট ১.৬৫ লক্ষ কোটি টাকা দেয়।\nকী বলছে জিএসটি আইন?\nজিএসটি আইন অনুযায়ী, ২০১৭ সালের জুলাই থেকে পরবর্তী পাঁচ বছর পর্যন্ত রাজ্যগুলির যে পরিমাণ কর আদায় হবে, তার ক্ষতিপূরণ দেওয়ার কথা কেন্দ্রের। সিগারেট, অটোমাবাইল, কয়লা, বিলাসবহুল পণ্য ইত্যাদির উপর যে সেস চাপানো হয়, সেই আয়ের তহবিল থেকেই সেই ক্ষতিপূরণ মেটানো হয়। কিন্তু সেই তহবিলের অবস্থা শোচনীয়। ফলে রাজ্যগুলোকে টাকা দিতে সমস্যা হচ্ছে বলে জানান সীতারমন।\ngst nirmala sitharaman coronavirus indian economy coronavirus impact on economy জিএসটি নির্মলা সীতারমন ভারতীয় অর্থনীতি করোনা ভাইরাস অর্থনীতি\nCentral gov hiding behind Coronavirus but GST payment to states stalled from year back


Shantipur,alost page in the history of religious traditions - Anandabazar\nShantipur,alost page in the history of religious traditions\n২০ অগস্ট, ২০১৯, ০৩:৫৫:৩৩\nশেষ আপডেট: ২০ অগস্ট, ২০১৯, ০৪:৩৪:৪৮\nধীরে ধীরে আমার শান্তিপুর হারাবে তার নিজস্বতা, মাটির গন্ধ, নিজস্ব ধর্মীয় ঐতিহ্য। নিজ ভূমে পরবাসী হয়ে থাকব হয়তো আমরা। লিখছেন কৌশিক চট্টোপাধ্যায়\nএই লেখা যখন লিখছি তার কিছুদিন আগে শান্তিপুর শহরের কৃষ্ণবল্লভ প্রামাণিক স্ট্রিটের প্রামাণিক বাড়ি লোকে লোকারণ্য। দূর-দূর থেকে ভক্তরা এসেছেন প্রসাদ পেতে।\nসারা দিন ধরে মাইকের তাণ্ডব চালিয়ে চলছে নাম সঙ্কীর্তন, নানা অনুষ্ঠান। মাইকের দাপটে অন্যদের যে অসুবিধা হতে পারে, তা কেউ-ই খেয়াল রাখেননি, রাখেনও না। শান্তিপুরে শপিংমল উদ্বোধনে যেমন জনজোয়ার নেমেছিল, ঠিক তেমনই জনজোয়ারে যানজট। রাস্তা বন্ধ। আমাদের দীর্ঘ দিনের শান্ত পাড়াটা যেন জেগে উঠেছে কোনও জাদুকরের ছোঁয়ায়। আন্তর্জাতিক সংস্থা ইসকন আয়োজন করেছে ঝুলন উৎসবের। এর কিছু দিন আগেই রীতিমত নোটিস লটকিয়ে তাঁরা দখল নিয়েছেন প্রামাণিক ঠাকুরবাড়ির। এই ঠাকুরবাড়ি নাকি তাঁরা দান হিসাবে পেয়েছেন প্রামাণিক পরিবারের উত্তরাধিকারীদের কাছ থেকে।\nআমি ধর্মীয় ব্যাপারে খুব উৎসাহী নই কোনও কালেই। তবু নিজের শহরের নিজের এলাকার ঠাকুরের এই হাতবদল কোথাও ব্যথিত করেছে আমায়। আর সব চেয়ে ব্যথিত করেছে ঠাকুরবাড়ি সংলগ্ন মাঠটি দখল হয়ে যাওয়ায়। ওই মাঠ জুড়ে আমাদের বাল্য কৈশোরের কত স্মৃতি! পাড়ার মধ্যে ওই একটি খেলার মাঠেই কত সকাল, দুপুর, বিকেল। কত সন্ধ্যায় ঝিঁঝিঁ ডাকের গন্ধ গায়ে মেখে ফুটবল পিটিয়ে কাদা মেখে ঘরে ফেরা। এখন থেকে সেই মাঠ ভ্যানিশ।\nএখন সেখানে মন্দির উঠবে। সাহেব-মেমরা কণ্ঠি পরে ‘হরে কৃষ্ণ’ বলে নেচে উঠবেন। সব হারানো নিঃস্ব মানুষ দীর্ঘশ্বাস নিয়ে আর হঠাৎ বড়লোকেরা ‘ধর্ম কর্ম ভাল’ বলে যোগ দেবেন সেই নাচে। আমার পাড়ার শান্ত পরিবেশ হারিয়ে চলবে অষ্টপ্রহর পেরিয়ে চৌষট্টি প্রহরের নামগান। আমরা যাঁরা পেরিয়ে এসেছি মধ্যবয়স তাঁরা বসে বসে ভাবব ওই মাঠে চার ফুট দশে সোনাদা’র সঙ্গে ফুটবল টুর্নামেন্টের কথা। দশ ওভারের ক্রিকেটের কথা। জঙ্গলে লুকিয়ে হুসহুস খেলার কথা। সব মিথ্যে হয়ে যাবে। সত্য হয়ে বাজবে শুধু নামগান। আর সেই নামগান শান্তিপুরকে শেখাবেন ইসকনের মোবাইল আর টিকিধারী সন্ন্যাসীরা। দামী দামী গাড়ি এসে থামবে। হা-ঘরে হাড় জিরজিরে মানুষগুলো অবাক চোখে দেখবেন— দামি গাড়ি আর বিদেশি সন্ন্যাসীনিদের। আমরা ভুলে যাব ইসকনের জন্মের বহু আগে শত শত বছর আগে বৈষ্ণবরসে সিক্ত আমাদের ‘শান্তিপুর ডুবুডুবু নদে ভেসে যায়’। শান্তিপুর নতুন করে পাঠ নেবে কর্পোরেট বৈষ্ণবচর্চার।\nশান্তিপুরের পৌরসভা পশ্চিমবঙ্গের দ্বিতীয় পৌরসভা। এই পৌরসভা তৈরির জন্য যাঁরা অগ্রণী ছিলেন, তাঁদের মধ্যে অন্যতম ছিলেন কৃষ্ণবল্লভ প্রামাণিক। তাঁর নামেই আমাদের পাড়ার নাম কৃষ্ণবল্লভ প্রামাণিক স্ট্রিট। আর সেই মানুষটির ঠাকুরবাড়িটিই আজ নেই হয়ে গেল তাঁদের অযোগ্য উত্তরপুরুষের হাতে।\nকলকাতা শহরের বয়স তিনশো বছর আর শান্তিপুর শহরের বয়স হাজার বছরেরও বেশি। এই শান্তিপুর অদ্বৈতাচার্যের শান্তিপুর। বিজয়কৃষ্ণের শান্তিপুর। শ্যামসুন্দর গোস্বামীর শান্তিপুর। নির্মলেন্দু লাহিড়ীর শান্তিপুর। কী করে ভুলে যাব শান্তিপুরের সংস্কৃতিচর্চায় এই প্রামাণিক বাড়ির মাঠটির অবদান? এই প্রামাণিক বাড়িতেই ১৯৩৩ সালে নাট্যমন্দিরের হয়ে শিশির ভাদুড়ী ‘সীতা’র অভিনয় করেছিলেন। উদ্বৃত্ত অর্থ দিয়ে সংস্কার হয়েছিল বুড়োশিব মন্দির, যার অবস্থান এই প্রামাণিক ঠাকুরবাড়িরই উল্টোদিকে। এখনও সেই মন্দিরে লাগানো ঝাপসা ফলক স্মৃতি বহন করছে সেই ‘সীতা’ অভিনয়ের। এই মাঠেই ‘সাজাহান’ অভিনয় করেছিলেন ছবি বিশ্বাস, ঠাকুরদাস মিত্ররা। সে নাটকে গীতা দে হয়েছিলেন জাহানারা আর শ্যাম লাহা সেজেছিলেন দিলদার।\nঠাকুমার মুখে শুনেছি সেই সব অভিনয়ের কথা। স্বাধীনতার আগে তরুণ নাট্য সমাজ কত অভিনয় করেছে এই মাঠে মঞ্চ বেঁধে। প্রেমাংশু বসু, মহেন্দ্র গুপ্ত, রবীন মজুমদার—কত জন অভিনয় করেছেন এই মাঠে। সত্তর-আশির দশকেও দেখেছি এই মাঠে পাড়ার ছেলেরা মঞ্চ বেঁধে অভিনয় করছে। তরুণ বন্দ্যোপাধ্যায় থেকে সুবীর সেন, কৃষ্ণা চট্টোপাধ্যায় থেকে ভি বালসারা— কত সঙ্গীতের বিচিত্র আসরের সাক্ষী এই মাঠ।\nমামা-কাকা-মায়ের মুখে শুনেছি এই মাঠেই বসত ভ্রাতৃদ্বিতীয়ার আসর, বিজয়া সম্মিলনীর আসর। এই সম্মিলনীর পৃষ্ঠপোষক ছিলেন পণ্ডিত লক্ষ্মীকান্ত মৈত্র। সেই মাঠে এখন থেকে লেখা থাকবে ‘বিনা অনুমতিতে প্রবেশ নিষেধ’। যে সব তরুণেরা ধার করে পকেটের পয়সা দিয়ে ব্যাট-প্যাড-ডিউজবল কিনে সারা দুপুর নিজের ভারী রোলার টেনে পিচ তৈরি করে শান্তিপুরের ক্রিকেট লিগে চ্যাম্পিয়ন হতেন, তাঁরা দাঁড়িয়ে দাঁড়িয়ে দেখবেন তাঁদের খেলার কোনও মাঠ নেই। সেখানে ‘হরে কৃষ্ণ’ বলে নাচছেন অচেনা-অজানা অন্য কোথাকার মানুষের দল, যাঁদেরকে আমাদের পাড়া কোনও দিন চোখেও দেখেননি। শুধু প্রশ্ন থেকে যাবে, ব্যক্তিগত সম্পত্তি হলেই কি যাকে খুশি দানপত্র লিখে দেওয়া যায়? বিশেষ করে, যে বাড়িটির সঙ্গে জড়িয়ে রয়েছে একটি শহরের কৃষ্টি-সংস্কৃতি-ধর্মীয় ঐতিহ্য? পৃথিবীতে এমন শহর বিরল নয়, যেখানে আপনার ইচ্ছা হলে হলেই আপনি বাড়ির রং পাল্টাতে পারবেন না। ডিজাইন তো দূরের কথা। শান্তিপুরের ঐতিহ্যপূর্ণ মাঠকে রূপ দেওয়া যেত কোনও স্পোর্টস অ্যাকাডেমিতে। হতে পারত একটি আধুনিক প্রেক্ষাগৃহ, কৃষ্ণবল্লভের নামেই। দীর্ঘ দিন ধরে একটি আধুনিক প্রেক্ষাগৃহের দাবি জানিয়ে প্রতিশ্রুতি ছাড়া আর কিছুই সংগ্রহ করতে পারেননি সংস্কৃতির কর্মীরা। দানই যখন করলেন এমন কোনও মহৎ উদ্দেশ্যে করলেন না কেন এই প্রশ্ন ঘুরে জাগছে।\nযেমন জাগছে এই প্রশ্নও যে, কেন চুপ সবাই? কোন মন্ত্রে চুপ সমস্ত রাজনৈতিক দলের কর্তাব্যক্তিরা? কেন চুপ শান্তিপুরের ঐতিহ্যবাহী বিগ্রহ পরিবারগুলি? কেন তাঁরা বললেন না আপনাদের উত্তরপুরুষেরা অযোগ্য ও শিকড়চ্যূত হলে আমাদের দিন, আমরা রক্ষা করব আপনাদের ঠাকুর? আমাদের ঠাকুরের সঙ্গেই পূজিত হবে আপনাদের ঠাকুর? কেন এলাকার লোককে ট্রাস্টি গঠন করে চালাতে দিলেন না কূলদেবতার পুজো?\nসবার মুখে এক কথা— পুরো কাজটাই হয়েছে গোপনে, সবাইকে না জানিয়ে। অথবা বিশেষ কিছু জনকে জানিয়ে। আর নিন্দকের তো অভাব নেই। তাঁরা আড়ালে-আবডালে বলেই যাচ্ছেন কাঞ্চনমূল্যের জোরের কথা। আর সেই জোরের কাছে মাথা নত করে ভবিষ্যতে হয়তো অন্য কোনও বংশের বর্তমান বা উত্তরপুরুষেরা ‘দানপত্র’ করে দেবেন তাঁদের মন্দির আর কূলদেবতাকে। ধীরে ধীরে আমার শান্তিপুর হারাবে তার নিজস্বতা, মাটির গন্ধ, নিজস্ব ধর্মীয় ঐতিহ্য। নিজ ভূমে পরবাসী হয়ে থাকব হয়তো আমরা। আর তখনও বক্তৃতা শুনব শান্তিপুরের ধর্ম-শান্তিপুরের কৃষ্টি-শান্তিপুরের ঐতিহ্য নিয়ে। শুধু ভিতরে ভিতরে চুরি হয়ে যাবে আমার শিকড়। হয়তো আরও চমক থাকবে রাসে। বড়গোস্বামী বাড়ি ছেড়ে লোকে হামলে পড়বে ইসকন ঠাকুর দেখতে। মুছে যাবে প্রামাণিক বাড়ি নামটা।\nশুধু মধ্যরাতে ঘুম ভেঙে কারও মনে হবে আমার দেশটা কেমন করে পরদেশি হয়ে যাচ্ছে। চোখের সামনে হোর্ডিং ঝুলবে ‘দিদিকে বলো’। ধূর্ত রাজনীতিক খুশি হবেন এই ভেবে যে ‘হরে কৃষ্ণ’র পরের পদটিই তো ‘হরে রাম’। তাকে ‘জয় শ্রী রাম’এ পাল্টে দিতে সময় লাগবে না বেশি। আর ভিতরে ভিতরে আমি বুঝতে শিখব ধর্ম ব্যাপারটা সত্যিই কী? মনে পড়বে রবীন্দ্রনাথের কথা। মনে পড়বে মানুষের ধর্মের কথা। উপলব্ধি করব এই কথা যে, ধর্মের নামে যত অধর্ম করেছে মানুষ, অধর্ম স্বয়ং অতটা পারেনি।\nরাজনীতির আবর্জনা আর কত? সতর্ক হওয়ার সময় এসেছে\nরেশনে চাল-গম দিন, সঙ্গে ব্যাঙ্ক অ্যাকাউন্টে টাকাও দিন


মুক্তি পাচ্ছেন খালেদা!!\nপ্রকাশের সময় : অক্টোবর ১৬, ২০১৮, ১২:৩৭ পূর্বাহ্ণ\nআপডেট সময় : অক্টোবর ১৬, ২০১৮ at ১২:৩৭ পূর্বাহ্ণ\nডেস্ক রিপোর্ট : কারাবন্দী বিএনপি চেয়ারপারসন বেগম জিয়াকে উন্নত চিকিৎসার জন্য বিদেশে যাওয়ার পরামর্শ দিলেন তাঁর অন্যতম কৌসুলি এ. জেড. মোহাম্মদ আলী। আজ সন্ধ্যায় বঙ্গবন্ধু মেডিকেল বিশ্ববিদ্যালয়ে বেগম খালেদা জিয়াকে দেখতে যান সাবেক অ্যাটর্নি জেনারেল। এ সময় তাঁর সঙ্গে চিকিৎসকরাও ছিলেন। সংশ্লিষ্ট সূত্রগুলো বলছে, বেগম জিয়ার পরিবার এখন চাইছে তাঁর উন্নততর চিকিৎসার জন্য তাঁকে প্যারোলে বিদেশে নিয়ে যেতে। কিন্তু এ ব্যাপারে বেগম জিয়ার অনীহা ছিল। কিন্তু সাম্প্রতিক সময়ে কিছু আইনগত বিষয় বিবেচনায় তাঁর বিদেশ যাত্রাই মঙ্গলজনক বলে মনে করছেন বিএনপির নেতৃবৃন্দ এবং আইনজীবীরা। এই বক্তব্যটি বলার জন্যই অ্যাডভোকেট মোহাম্মদ আলী আজ বিএসএমএমইউ এর ৬১২ নম্বর কেবিনে গিয়েছিলেন বলে জানা গেছে।\nএই চার বিবেচনা নিয়ে বেগম জিয়ার আইনজীবীরা প্রথমে দলের মহাসচিব মির্জা ফখরুল ইসলাম আলমগীরের সঙ্গে সাক্ষাৎ করেন। তিনি আইনজীবীদের মতে সঙ্গে সহমত পোষণ করেন। এরপর আইনজীবীদের প্রতিনিধি হিসেবে অ্যাডভোকেট আলী বেগম জিয়ার সঙ্গে সাক্ষাৎ করেন। অ্যাডভোকেট আলী বেগম জিয়ার মামলা এবং এর সম্ভাব্য পরিণতির বিষয়গুলো খালেদাকে বোঝান। তবে, খালেদার আইনজীবী সবচেয়ে বেশি গুরুত্ব দিয়েছেন তাঁর চিকিৎসার বিষয়টি। অ্যাডভোকেট মোহাম্মদ আলী তাঁর চিকিৎসকদের সঙ্গে এ নিয়ে কথা বলেন বলে জানা গেছে। যদিও চিকিৎসকরা বলেছেন, তাঁর সুচিকিৎসা বিএসএমএমইউতেই সম্ভব, তবুও তারা মনে করেন এ ধরনের চিকিৎসা সব সময়ই বিদেশে ভালো। বিএনপি নেতারাও মনে করছেন, যেহেতু জাতীয় ঐক্যফ্রন্ট গঠিত হয়েছে, তাই বেগম জিয়া এখন বিদেশ যাওয়াই সুবিধাজনক। অবশ্য অ্যাডভোকেট মোহাম্মদ আলীকে বেগম জিয়া কোনো সম্মতি জানাননি। আজকালের মধ্যেই তাঁর আত্মীয় স্বজনরা তাঁকে দেখতে যাবেন। তখনই তিনি এ ব্যাপারে চূড়ান্ত সিদ্ধান্ত নেবেন বলে জানিয়েছেন। বাংলা ইনসাইডার


জার্মান লিগ: লাইপজিগকে হারিয়েছে বায়ার্ন মিউনিখ\nরবিবার, ১৪ মে, ২০১৭ (১৪:২৪)\nজার্মান লিগে লাইপজিগের সঙ্গে তুমুল লড়াই শেষে ৫-৪ গোলে জিতেছে চ্যাম্পিয়ন বায়ার্ন মিউনিখ।\nশিরোপা কার ঘরে যাচ্ছে তা আগেই ঠিক হয়ে গেছে। তবে টাইটেলের নিষ্পত্তি হয়ে যাওয়ার পরও শীর্ষ ক্লাব দুটি নয় গোলের জমজমাট খেলা উপহার দিয়েছে বুন্দেসলিগা ভক্তদের। মৌসুম জুড়ে একে অপরের ঘুম হারাম করা বায়ার্ন মিউনিখ ও লাইপজিগ, শেষ দেখায়ও জমিয়ে তুলেছে খেলা।\nবায়ার্ন শেষ পর্যন্ত জিতলেও একটা সময় ৪-২ গোলে এগিয়ে ছিল লাইপজিগ। বায়ার্নের পক্ষে. আর লাইপজিগের পক্ষে. গোল করেন।


শেখ হাসিনা কি খালেদাকে মাইনাস চান?\nপ্রকাশিত: ০৬ এপ্রিল ২০১৮ শুক্রবার, ১০:০০ পিএম\nএতিম খানার টাকা আত্মসাতের মামলায় বিএনপি চেয়ারপারসন দণ্ডিত হয়েছেন। কিন্তু আদালতের রায়ের ‘রাজনৈতিক আবরণ’ দেওয়ার প্রানান্ত চেষ্টা করছে। বিএনপি এবং সুশীল সমাজের একাংশ বলছে, বেগম জিয়াকে রাজনীতি থেকে দূরে সরিয়ে রাখতেই তাকে গ্রেপ্তার করা হয়েছে। কোন রাখ ঢাক ছাড়াই বলছে, এটা সরকারের মাইনাস ফর্মূলা। বেগম জিয়া দুই মাস কারান্তরীন। এই দুমাসে তার রাজনৈতিক জীবনে অনিশ্চয়তার কালো মেঘ জমা হয়েছে। বেগম জিয়া আদৌ আর রাজনীতির মাঠে থাকতে পারবেন কিনা, সে প্রশ্ন উঠেছে। প্রশ্ন উঠেছে, কে তাকে মাইনাস করতে চায়?\nআলোচনার টেবিলে, বিদগ্ধ জনের টকশোতে এবং ঘরোয়া আড্ডায় অনেকেই বলেন, প্রধানমন্ত্রীই তার মুখ্য প্রতিদ্বন্দ্বীকে রাজনীতি থেকে সরিয়ে দিতে চান। বেগম জিয়া যেন আগামী জাতীয় সংসদ নির্বাচনে অংশ নিতে না পারেন সেজন্যই শেখ হাসিনার এই আয়োজন। এই কথাগুলো শুনতে খুবই চটকদার লাগে। কিন্তু যুক্তির আলোয় বিশ্লেষণ করলে, এসব কথা আসলে যুক্তিহীন।\nকারণ একাধিক: প্রথমত; শেখ হাসিনা এই মুহূর্তে বাংলাদেশের সবচেয়ে জনপ্রিয় নেতা। জনপ্রিয়তায় তাঁর ধারে কাছে কেউ নেই। বেগম জিয়ার সঙ্গে প্রধানমন্ত্রীর দ্বৈরথ দীর্ঘ পুরনো। ১৯৮৩ সাল থেকেই। এরশাদ বিরোধী আন্দোলন শেখ হাসিনাই গড়ে তুলেছিলেন। কিন্তু তার ফসল নিয়ে গেছেন খালেদা জিয়া। রাজনীতির প্রায় অর্ধেকটা সময় শেখ হাসিনাকে বিরুদ্ধ স্রোতে সাঁতার কাটতে হয়েছে। তথা কথিত মূলধারার মিডিয়া শেখ হাসিনার বিরুদ্ধে যতটা সরব ছিল, ততোটাই খালেদায় মুগ্ধ ছিল। বেগম জিয়ার মন্দ কিছুই দেখত না এদেশের প্রখ্যাত সুশীল এবং গণ মাধ্যম ব্যক্তিরা। এরকম একটা প্রতিকুল পরিস্থিতি থেকে শুধু মাত্র সততা, নিষ্ঠা এবং জনগণের ভালবাসায় শেখ হাসিনা আজ অনন্য উচ্চতায়। একাদশ জাতীয় নির্বাচন তাই তিনি খালেদাকে নিয়েই করতে চান। দেখাতে চান জনগণের ভালবাসায় কিনা হয়। কাজেই শেখ হাসিনা কেন এমন মধুর প্রতিশোধ গ্রহনের সুযোগ হারাবেন?\nদ্বিতীয়ত শেখ হাসিনার রাজনীতি বিশ্লেষন করলে দেখা যায় তিনি চ্যালেঞ্জ নিতে পছন্দ করেন। সাফল্যের জন্য তিনি কখনো শর্টকাট পদ্বতি ব্যবহার করেননি। বরং সত্য ও নিষ্ঠার কঠিন পথই বেছে নিয়েছেন। খালেদাকে পুনরায় পরাস্ত করেই শেখ হাসিনা তৃতীয়বার প্রধানমন্ত্রী হতে চান, তাকে মাইনাস করে নয়।\nতৃতীয়ত, শেখ হাসিনা খুব ভালো করেই জানেন, বিএনপি হলো এখন মুক্তিযুদ্ধের চেতনা বিরোধী শক্তির প্রধান দল। বেগম জিয়াই হলেন, যুদ্ধাপরাধী এবং স্বাধীনতা বিরোধীদের প্রধান নেতা। তাই জনগনের রায়ে তাকে পরাজিত না করলে , এই শক্তির মৃত্যু হবে না। বরং তারা আরো শক্তিশালী হবে। তাই, বেগম জিয়াকে নির্বাচন লড়াই থেকে দূরে রাখতে শেখ হাসিনা কোন কৌশল নেবেন না।\nচতুর্থত; শেখ হাসিনা নিজেও মাইনাস ফর্মুলার শিকার হয়েছিলেন। তিনি জানেন, জনগণ ছাড়া কেউ কাউকে রাজনীতি থেকে মাইনাস করতে পারেনা। সেকারণে শেখ হাসিনা কখনোই ‘মাইনাস ফর্মূলা’য় বিশ্বাস করেন না।\nবেগম জিয়া নির্বাচন করতে পারবেন কিনা তা সম্পূর্ণ আদালতের এখতিয়ারাধীন বিষয়। তবে শেষ পর্যন্ত বেগম জিয়া যদি নির্বাচন করার যোগ্য থাকেন এবং ২০১৪র মতো পাগলামী না করেন তাহলে শেখ হাসিনাই সম্ভবত সবচেয়ে খুশি হবেন। কারণ আগামী নির্বাচনে যুদ্ধাপরাধী, স্বাধীনতা বিরোধী শক্তিকে যদি পরাজিত করা যায়, তাহলে বাংলাদেশের শাপমোচন হবে। রাজনীতি হবে পবিত্র। মুক্তিযুদ্ধের চেতনায় বিশ্বাসীরাই কেবল রাজনীতি করবে। এমন চ্যালেঞ্জ শেখ হাসিনা নেবেন না?\nRead In English: https://bit.ly/2JlPhM9\nবিষয়: শেখ-হাসিনা , বেগম-জিয়া\nকোন্দল মেটাতে ‘নারায়ণগঞ্জ মডেল’\nকেন ভারতের আ. লীগকেই পছন্দ?\n৪ বাঁধায় আটকে আছে খালেদার মুক্তি


বরিশালে বিশ্ব ভেটেরিনারি দিবসের র‌্যালী\nবর্নাঢ্য আয়োজনের মধ্যদিয়ে নগরীতে শনিবার বেলা ১১টায় বিশ্ব ভেটেরিনারি দিবসের র‌্যালী ও আলোচনা সভা অনুষ্ঠিত হয়েছে। এরপূর্বে দিবসটি উপলক্ষে নগরীর অশ্বিনী কুমার টাউন হলের সামনে বেলুন উড়িয়ে দিবসের আনুষ্ঠানিক উদ্বোধণ করেন পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য ড. মোঃ হারুন-অর রশীদ।\nপটুয়াখালী বিজ্ঞান ও প্রযুক্তি বিশ্ববিদ্যালয়ের বাবুগঞ্জস্থ এনিমেল সায়েন্স এন্ড ভেটেরিনারী মেডিসিন অনুষদের ভেটেরিনারী স্টুডেন্টস এসোসিয়েশনের উদ্যোগে উদ্বোধণী অনুষ্ঠানে অন্যান্যদের মধ্যে উপস্থিত ছিলেন প্রো-ভাইস চ্যান্সেলর প্রফেসর মোহাম্মদ আলী, মেডিসিন অনুষদের ডিন ও স্টুডেন্ট’স এসোসিয়েশনের সভাপতি প্রফেসর ড. মোহাম্মদ রুহুল আমিন।\nদিবসটি উপলক্ষে বরিশাল শহীদ আব্দুর রব সেরনিয়াবাত বরিশাল প্রেসক্লাবে আলোচনা সভায় বক্তরা বলেন বর্তমান সরকার কৃষি বান্ধব সরকার। প্রধানমন্ত্রী শেখ হাসিনার অবদানে দেশ আজ এগিয়ে যাচ্ছে। সেক্ষেত্রে পুষ্টি চাহিদা পুরনে পশু পাখির যতœ করলে পুষ্টি ও স্বাস্থ্য সম্মত খাদ্য উৎপাদন সম্ভব। সেক্ষেত্রে পশুর সুযতœ ও চিকিসার বিকল্প নেই। সভায় অন্যান্যদের মধ্যে বক্তব্য রাখেন, সহসভাপতি দীপ রতন ঘোষ, সাধারণ সম্পাদক মোর্শেদ আলম নাঈম, যুগ্ম সাধারণ সম্পাদক মোঃ ফেরদৌস প্রমুখ।\nবাবুগঞ্জের মাধবপাশায় আঃ রহিম স্মৃতি পাঠাগারে বর্ষবরণ ও সাংস্কৃতিক সন্ধ্যা\nবরিশালে জাতীয় আইন সহায়তা দিবস উপলক্ষে বর্ণাঢ্য র‌্যালী


সরকারি মুজিব কলেজে টাকা ছাড়া মিলছে না প্রশংসাপত্র! - Daily Manobkantha\nসরকারি মুজিব কলেজে টাকা ছাড়া মিলছে না প্রশংসাপত্র!\nকোম্পানীগঞ্জ (নোয়াখালী) প্রতিনিধি | Publish on 13/09/2017 8:45 PM\nনোয়াখালীর কোম্পানীগঞ্জ উপজেলার সরকারি মুজিব কলেজে টাকা ছাড়া মিলছে না প্রশংসাপত্র ও ট্রান্সক্রিপ্ট। এতে শিক্ষার্থী ও অভিভাবকরা ক্ষুব্ধ হয়ে উঠেছেন।\nশিক্ষার্থী ও অভিভাবকরা অভিযোগ করেন, এইচএসসিতে ভর্তির জন্য প্রশংসাপত্র ও ট্রান্সক্রিপ্ট আনতে গেলে কলেজের অফিস সহকারী আবদুর রহমানকে দু’শত টাকা করে দিতে হচ্ছে। এ টাকা না দিলে প্রশংসাপত্র মিলছেনা শিক্ষার্থীদের। টাকার কম দিলে অধ্যক্ষ নেই, প্রশংসাপত্রে অধ্যক্ষের স্বাক্ষর পড়েনি, প্রবেশপত্র, রেজিস্ট্রেশন কার্ড ছাড়া প্রশংসাপত্র দেয়া হয় না এভাবে নানান অজুহাত দিয়ে কাল ক্ষেপন করে আবদুর রহমান। পরে তার চাহিদা মেতাবেক টাকা দিলে ছাত্র-ছাত্রীদের প্রশংসাপত্র ও ট্রান্সক্রিপ্ট প্রদান করা হয়। এই ভাবে বিনা রশিদে সরকারি মুজিব কলেজর শিক্ষার্থীদের কাছ থেকে অবৈধভাবে হাজার হাজার টাকা হাতিয়ে নিচ্ছে।\n২০১৭ সালে কলেজ থেকে এইচএসসি (উচ্চ মাধ্যমিক সার্টিফিকে পরীক্ষা) পাস করা শিক্ষার্থী আবদুল হালিম জানায়, প্রশংসাপত্রের জন্য অফিস সহকারী তার কাছ থেকে ২শ’ টাকা দাবি করে। দাবিকৃত টাকা বাড়ি থেকে নিয়ে প্রশংসাপত্র নিতে হয়েছে। অপর ছাত্র মো. সফিকুল ইসলামের কাছ থেকে অফিস সহকারী ২শ’ টাকা দাবি করে। ২শ’ টাকা না থাকায় প্রশংসাপত্র ও ট্রান্সক্রিপ্ট না নিয়ে তাকে খালি হাতে বাড়ি ফিরতে হয়েছে।\nবোর্ড/বিশ্ববিদ্যালয় এবং শিক্ষা অধিদফতরের কোন নির্দেশ না থাকলেও তারা শিক্ষার্থীদের কাছ থেকে প্রশংসাপত্র বাবদ এ টাকা অবৈধভাবে হাতিয়ে নিচ্ছে। এভাবে দূর দূরান্ত থেকে আসা অসংখ্য শিক্ষার্থী হয়রানি ও দুরভোগের শিকার হচ্ছে। অফিস সহকারী আবদুর রহমানের ঘুষ বাণিজ্য থেকে রেহায় পাচ্ছে না গরিব ও মেধাবী শিক্ষার্থীরাও। এ বিষয়ে শিক্ষার্থী ও অভিভাবকরা অফিস সহকারী আবদুর রহমান এর বিরুদ্ধে আইনানুগ ব্যবস্থা নেয়ার জোর দাবি জানান।\nএ ব্যাপারে কলেজ অধ্যক্ষ প্রফেসর জিয়া উদ্দিন চৌধুরীর সঙ্গে মোবাইলে আলাপ করা হলে তিনি সাংবাদিকদের জানান, কলেজের কাজে ঢাকায় এসেছি। প্রশংসাপত্র বিতরণ খরচ বাবদ ৫০ টাকা করে নেয়ার আদেশ দেয়া হয়েছে। তবে এর অতিরিক্ত টাকা নেয়ার জন্য তাকে বলা হয়নি।


রায়পুরে প্রাইভেট হাসপাতালে অপচিকিৎসা ॥ ডায়াগনষ্টিক সেন্টার ও চেম্বারে ভুয়া ডিগ্রিধারীদের ছড়াছড়ি || The Daily Janakantha\nপ্রকাশিত : ১৮ মে ২০১৬, ০৬:৩৭ পি. এম.\nসংবাদদাতা, রায়পুর, লক্ষ্মীপুর ॥ লক্ষ্মীপুরের রায়পুর শহরে অনুমোদনহীন ক্লিনিক ও ডায়গনষ্টিক সেন্টার ব্যাঙ্গের ছাতার মত গড়ে উঠছে। এসব প্রতিষ্ঠানে অপচিকিৎসা কার্যক্রম চালিয়ে আসছে অসাধু ক্লিনিক মালিক ও ভুয়া সার্টিফিকেটধারি ডাক্তাররা। তারা রোগীদের সরকারি হাসপাতাল থেকে দালালের মাধ্যমের ভাগিয়ে এনে অনৈতিক অর্থ আদায় করছে। সেই সাথে ডায়াগনস্টিক সেন্টারগুলো সরকারি বিধি নিষেধ উপেক্ষা করে নানা পরিক্ষা নিরিক্ষা কার্যক্রম চালাচ্ছে। এতে করে একদিকে সরকার মোটা অংকের রাজস্ব থেকে বঞ্চিত হচ্ছে অন্যদিকে অপচিকিৎসার শিকার হচ্ছে নিরিহ রোগীরা। পাশাপশি ড্রাগ লাইসেন্সবিহীন ঔষুধ ফার্মেসী প্রতিদিন গড়ে উঠছে । যার ২২টি ছাড়া প্রায় ৪ হাজার ঔষুধের ফার্মেসী রয়েছে। গত এক সপ্তাহ ধরে অনুসন্ধানকালে সরেজমিন ও ভূক্তভোগীদের অভিযোগ থেকে এ তথ্য পাওয়া গেছে।\nঅনুসন্ধানে আরো জানা যায়, সরকারি হাসপাতালকে কেন্দ্র করে গড়ে ওঠা ক্লিনিক বা ডায়গনস্টিক সেন্টারে ভুয়া ডাক্তাররা চিকিৎসা দিচ্ছেন। দালারের মাধ্যমে সরকারি হাসপাতাল থেকে রোগীদের এনে ওই সবস্থানে রোগীদের চিকিৎসা করা হচ্ছে। কোন কোন ক্লিনিকে ভূয়া ডাক্তার অস্ত্রপাচার পর্যন্ত করে থাকে। মেডিকেল কলেজ থেকে ডাক্তারি সার্টিফিকেট না নিয়ে তারা বিশেষজ্ঞ চিকিৎসক হিসেবে রোগী দেখছেন। এমবিবিএস পাশ করা ডাক্তারদের পাইলস ও ফেস্টুলা বিষয়ে ডিগ্রি অর্জন করে চিকিৎসা দেয়ার কথা। অথচ প্রতারকরা লিপলেট বিতরণ ও বিজ্ঞাপন দিয়ে প্রতারণা করে আসছেন। সরকারি হাসপাতালগুলোর বাইরে সক্রিয় রয়েছে দালাল চক্র। দুরদূরান্ত থেকে আসা রোগী ও তাদের স্বজনরা হাসপাতালের প্রবেশ পথেই দালালদের হাতে জিম্মি পড়ে। দালালরা রোগীদের বুঝিয়ে ভূঁয়া বিশেষজ্ঞ ডাক্তারদের কাছে নিয়ে যায়। তাছাড়া দালালরা নির্দিষ্ট হাসপাতাল, ক্লিনিক বা ডায়গানস্টিক সেন্টারে রোগী ভর্তি ও পরীক্ষা নিরিক্ষার নামে লাখ লাখ টাকা হাতিয়ে নিচ্ছে। প্রশাসনের নাকের ডগায় ভূয়া চিকিৎসক, ক্লিনিক, হাসপাতাল ও ডায়গনস্টিক সেন্টারগুলো এসব অবৈর্ধ চালিয়ে আসছে। এসব প্রতিষ্ঠানের বিরদ্ধে জোড়ালো কোন অভিযানও চালানো হচ্ছেনা। মাঝেমাঝে কিছু অভিযান চালানো হয়। অভিযোগ রয়েছে স্বাস্থ্য অধিদপ্তরের কিছু অসাধু কর্মকর্তা কর্মচারীর সহায়তার তারা এ ব্যবসা চালাচ্ছে। ভূঁয়া চিকিৎসদের মধ্যে অনেকেই এসএসসি পর্যন্ত পাশ করতে পারেনি। অথচ তারা এমবিবিএস বা বিশেষজ্ঞ বলে প্রচারনা চালাচ্ছে। আবার কেউ কেউ নিজেকে প্রফেসর পর্যন্ত আখ্যা দিয়ে সাইনবোর্ড বা ভিজিটিং কার্ড বানিয়ে বড় চেম্বার গড়ে তুলেছেন। প্রত্যন্ত এলাকা থেকে আসা সহজ সরল রোগী ও তাদের পরিবার বেশি প্রতারণার শিকার হচ্ছেন। এক শ্রেণির অসাধু ক্লিনিক মালিক ও দালাল চক্র এসব ঘটনায় জড়িত। বিএমডিসির (বাংলাদেশ মেডিকেল এন্ড ডেন্টাল কাউন্সিল) নির্দেশনা অনুযায়ী কোনো ডাক্তার কোনো নির্দিষ্ট কোর্স সমাপ্ত করে বিএমএন্ডডিসিতে রেজিস্ট্রেশন না হওয়ায় পর্যন্ত ওই ডিগ্রী ব্যবহার না করার নির্দেশনা থাকলেও বহু ডাক্তার নিজেকে পাট-১, পার্ট-২, পার্ট-৩, ফাইনাল পার্ট এরকম শব্দকে ব্র্যাকেটবন্ধী করে নিজেকে ওই ডিগ্রীধারী হিসেবে উল্লেখ করে প্রাকটিস করছেন। ডিগ্রী অর্জন না করেই নিজেকে ডিগ্রীধারী বিশেষজ্ঞ হিসেবে প্রচারণা চালিয়ে রোগীদের আকৃষ্ট করে ব্যবসা চালিয়ে যাচ্ছেন। অথচ বিএমএন্ডডিসির নিয়মানুযায়ী এ ধরণের ডিগ্রীধারীদের জন্য জেল-জরিমানার বিধান রয়েছে। কিন্তু বিধানে থাকলেও রায়পুরের কোথাও এ বিধান কার্যকরের নজির অদ্যাবধি পরিলক্ষিত হয়নি। এদিকে ডায়াগনস্টিক সেন্টারগুলো সরকারি বিধি নিষেধ না মেনে রোগ নির্ণয়ের মতো গুরুত্ব স্পর্সকাতর এসব প্রতিষ্ঠানের বিরুদ্ধে টেস্ট অনুযায়ী প্রশিক্ষিত টেকনোলজিস্টের পরিবর্তে অশিক্ষিত অদক্ষ লোক দিয়ে বহির্ভূত ব্যবস্থায় কার্যক্রম পরিচালনা এবং অতিরিক্ত ফি নেয়ার অভিযোগ রয়েছে।\nজানা গেছে, প্রায় ৭ লাখ লোকের বসবাস এ রায়পুর উপজেলায়। বর্ধিত জনসংখ্যার স্বাস্থ্য সেবায় ৫০ শয্যার একটি মাত্র সরকারি উপজেলা স্বাস্থ্য কমপ্লেক্স রয়েছে। রোগীদের প্রাথমিক চিকিৎসা রক্তের কয়েকটি পরীক্ষার মধ্যেই সীমাবদ্ধ এ হাসপাতালটি। ফলে ভুক্তভোগীরা রোগ নির্ণয়ের জন্য ছুটে যেতে বাধ্য হন বিভিন্ন প্রাইভেট হাসপাতাল ও ডায়গনস্টিক সেন্টারগুলোতে। এসব প্রতিষ্ঠানের মাথায় বিশাল আকারের নাম করা চিকিৎসক ও টেকনোলিজিস্টের নামে সাইনবোর্ড ঝুললেও পাওয়া যায়না ডিগ্রিধারী কাউকে। জনসাধারণের রোগ নির্ণয়ে রক্ত প্রস্রাব, মলসহ এক্সরে পরীক্ষা নিরিক্ষা চলে প্রতিষ্ঠানের অশিক্ষিত ও অদক্ষ জনবল দিয়ে। পরীক্ষা নিরিক্ষা করতে আসা লোকজনের অজ্ঞতাকে পুঁজি করে প্রতিষ্ঠানগুলোর নামকরা চিকিৎসকের ভূঁয়া স্বাক্ষর ও সিল ব্যবহার করে রিপোর্ট দিয়ে থাকে। এতে সুফল পায়না রোগীরা। তাদের বিরুদ্ধে ভুল রিপোর্ট দেয়ার অভিযোগও রয়েছে।\nরায়পুর উপজেলার বিভিন্ন স্থানে ৯টি প্রাইভেট হাসপাতাল, ১০টি ডায়াগনস্টিক সেন্টার, ৭৫টি দন্ত চিকিৎসাকেন্দ্র ও প্রায় ৩ সহ¯্রাধিক ঔষধের ফার্মেসী রয়েছে। প্রাইভেট হাসপাতালগুলোতে ১০টি করে বেডের অনুমতি থাকলেও সেখানে ২০-৩০টি বেডও বসানো হয়েছে। প্যাথলজিগুলোতে নেই ডিপ্লোমাধারী টেকনিশিয়ান। ৪জন মাত্র দন্ত চিকিৎসকের অনুমোদন থাকলেও রয়েছে ৭৫টি দন্ত চিকিৎসা কেন্দ্র । রোগ নির্ণয়ে আধুনিক যন্ত্রপাতি ও রাসায়নিক উপকরণ নেই। দক্ষতা ও পরীক্ষার ধরন অনুযায়ী জনবল থাকার কথা। যেমন আলট্রাসনোগ্রাম করবেন এমবিবিএস সনদ প্রাপ্ত চিকিৎসক, এক্সরে করবেন রেডিওগ্রাফি টেকনোলজিস্ট কিন্তু রিপোর্ট লিখবেন এমবিবিএস সনদ প্রাপ্ত চিকিৎসক। কিন্তু রায়পুরের ডায়াগনস্টিক সেন্টার ও প্রাইভেট হাসপাতালগুলোতে শ্রেণিভিক্তিক দক্ষ লোকজন নেই।\nএক চিকিৎসক নাম প্রকাশ না করার শর্তে বলেন, পরীক্ষা নিরিক্ষার সঠিক ফলাফলে সহায়ক উপাদান হচ্ছে রিজেন। নির্ধারিত মেয়াদ, উন্নত রিএজেন্ট ব্যবহারে সঠিক রোগ নির্ণয় রোগ করা সম্ভব। কিন্তু এখানকার প্রতিষ্ঠানগুলো তা মানছেন না ও করছেন না। তারা মেয়াদোর্ত্তীর্ণ ও কমদামী রিজেন্ট ব্যবহার করছেন। ফলে রোগী যত জটিল রোগেই আক্রান্ত হননা কেন রিপোর্ট আসে স্বাভাবিক। এসব ডায়গনস্টিক সেন্টারে আধুনিক পদ্ধতিতে এক্সরে কার্যক্রম হয়না বলেও জানা যায়। সূত্রটি দাবি করে- এক্সরে রশ্মীতে তিন ধরনের আলোকচ্ছটা থাকে। এরমধ্যে বিটার রশ্মী মানুষের স্বাস্থ্যের জন্য মারত্মক ক্ষতিকর। এ রশ্মিটি ১০ ইঞ্চি দেওয়াল ভেদ করতে পারে। অথচ এ রশ্মি নিয়ন্ত্রন বা প্রতিরোধে প্রাইভেট হাসপাতাল ও ডায়গনস্টিক সেন্টারগুলো এক্সরে রুমে নেই কোন কার্যক্রম ব্যবস্থা। এ রশ্মির ক্ষতিকর প্রভাবে ক্যান্সারের মতো জটিল রোগও হতে পারে। এবং গর্ভবতীর সন্তান বিকলাঙ্গও হতে পারে। প্রশাসনের নাকের ডগায় প্রতারকরা ঢাকায় থেকে মফস্বলে এসে চক্রটি বেপরোয়া হয়ে ওঠেছে।\nএছাড়াও উপজেলার ৭৫টি দন্ত চিকিৎসালয়ের মধ্যে অনুমোদন আছে মাত্র ৪টির। ভুয়া ডাক্তারদের প্রয়োজনীয় শিক্ষাগত যোগ্যতা না থাকলেও তারা বিভিন্ন বিশেষজ্ঞ ডাক্তারের উপাধি দিয়ে রোগীদের সাথে প্রতারণা করছে। এলোপ্যাথিকের পাশাপাশি হারবাল ও হোমিও সার্টিফিকেট ব্যবহার করছেন। আবার প্রতারকরা পত্রিকা ও টেলিভিশনে বিভিন্ন স্থানে বিজ্ঞাপন দিচ্ছেন। ভূয়া ডাক্তারদের সম্পর্কে বিভিন্ন ক্লিনিক ঘুরে চাঞ্চল্যকর এ তথ্য পাওয়া গেছে।\nনাম প্রকাশে অনিচ্ছুক ডায়গনস্টিক সেন্টারের একজন কর্মচারী জানান, যে ডাক্তার বা ইউনিয়ন পরিদর্শীকা এখানে রোগী পাঠান তাকে শতকরা হারে টাকা দিতে হয়। এ কারনে সরকার নির্ধারিত ফির চেয়ে দ্বিগুন ফি রোগীদের কাছ থেকে নেয়া হয় এবং আরো অনিয়মতো আছেই।\nনবগঠিত ফার্মেসী কমিটির আহবায়ক মো. দুলাল জানান, ২২ জনের ড্রাগ লাইসেন্স ছাড়া উপজেলায় প্রায় ৩ সহস্রাধিক ফার্মেসী রয়েছে। প্রতিদিন ব্যাঙের ছাতার মত গজিয়ে উঠছে। তাদের নেই কোন সনদপত্র।\nলক্ষ্মীপুরের সিভিল সার্জন ডা.গোলাম ফারুক ভূঁইয়া বলেন, এসব অনিয়মের অভিযোগ তিনিও পেয়েছেন। সহসা এদের বিরুদ্ধে অভিযান পরিচালনা করা হবে। চিকিৎসা ক্ষেত্রে কোনো অনিয়ম বরদাস্ত করা হবে না বলে জানান।


নিপূ সৈয়দ নূরুলহৃদা: অসভ্য তালিবানকে সভ্য বিশ্ব কেন স্বীকৃতি দেবে? | আমাদের সময়.কম – AmaderShomoy.com\nনিপূ সৈয়দ নূরুলহৃদা: অসভ্য তালিবানকে সভ্য বিশ্ব কেন স্বীকৃতি দেবে?\nপ্রকাশের সময় : September 17, 2021, 1:45 am\nআপডেট সময় : September 17, 2021 at 1:45 am\nনিপূ সৈয়দ নূরুলহৃদা: তালিবান বিশ্বের স্বীকৃতি চাচ্ছেন, কিন্তু কোনো দেশই এখনো পর্যন্ত তাদের স্বীকৃতি দেননি। স্বীকৃতি দিবেন কীভাবে? তারা নারীদের অধিকার হরণ করবেন, নারীদের ওপর মধ্যযুগীয় ধর্মীয় বর্বর আদেশ নিষেধ চাপিয়ে দেবেন, নারীদের বস্তায় ভরে চার দেয়ালে বন্দী করে রাখবেন, প্রকাশ্যে রাস্তায় নারীদের পেটাবেন, সাংবাদিকদের পেটাবেন, গান-বাজনা-সিনেমা-নাটক শিল্প সাহিত্য সংস্কৃতি, আধুনিক জ্ঞান-বিজ্ঞান নিষিদ্ধ করবেন, সাংস্কৃতিক কর্মীদের হত্যা করবেন, মতপ্রকাশের অধিকার কেড়ে নেবেন, বিরোধীদের হত্যা করবেন, তারা যা বলবেন তাই অন্য সবাইকে চুপচাপ মেনে নিতে হবে, তাহলে বাকি বিশ্ব আহম্মকের মতো তালিবানের হিংস্র জঙ্গি জঘন্য অপকর্মকে স্বীকৃতি দিয়ে নিজেদেরও জানোয়ারে পরিণত করবেন কেন? তালিবানের বিশ্বের স্বীকৃতির দরকার কি?\nতাদের টাকার দরকার, খাদ্যের দরকার। রাষ্ট্রীয় কর্মচারীদের বেতন নেই। ইসলামী শরীয়ত তো আর তাদের পেট ভরায় না, ধর্ম তাদের কর্মসংস্থান, কলকারখানা করে দেয় না। একদিন তাদের টাকা দিয়েছে মার্কিনিরা, সৌদিরা। চীন ব্যবসা করে, পণ্য রপ্তানি করে।’ চীন টাকা দেওয়ার আগে হাজার বার ভাববে একটাকা দিলে একশ টাকা তার লাভ হবে কি না। তালিবানের সঙ্গে চীনের সম্পর্ক  সীমান্ত  ব্যবসায়িক। দান খয়রাতের টাকায় আর কদিনই বা চলবে? তালিবানের সঙ্গে আমেরিকা চুক্তি না নামার অজুহাতে আফগান রিজার্ভের ১০ বিলিয়ন আটকে রেখেছে আমেরিকা। বিশ্বব্যাংক, আইএমএফ তাদের সকল কর্মকাণ্ড স্থগিত করেছে, ইইউও তাদের সকল সহায়তা কাজ স্থগিত করে রেখেছে। তালিবানের মধ্যযুগীয় আইয়ামে জাহেলিয়ার ধর্ম আছে, শরীয়া আইন আছে, বন্দুক আছে, গুলি আছে, স্বীকৃতির দরকার কী? বন্দুক খাও, গুলি খাও, বোমা খাও, ধর্ম খাও, আত্মঘাতী হও, বেহেস্তে যাও! বাম-ডান শ্রেণি দ্বন্দ্ব, শ্রমিক শ্রেণি বনাম লুটেরা শোষক শ্রেণি শীতল যুদ্ধের পরিপ্রেক্ষিতে ৭০ এর দশকে ১০০০ বিলিয়ন সৌদি অর্থ মার্কিন ও পাকিস্তানি পরিকল্পনায় উগ্র ওহাবিজমের জন্ম দিয়েছে আফগানিস্তানে। তখন পৃথিবী ছিলো দুই ভাগে। সোশালিজম বলাম ক্যাপিটালিজম।\nএকমাত্র সিরিয়ার শাসক হাফিজ ছাড়া বাকি সমস্ত মুসলমান দেশের শাসকরা ছিলো হয় আমেরিকার বন্ধু বা এন্টি সোশালিজম সোভিয়েট ইউনিয়ন। আবার বিপরীতে বাংলাদেশসহ পৃথিবীর শতশত মুক্তকামী স্বাধীনতাকামী জাতি জনগণের পাশে নিঃস্বার্থভাবে এসে দাঁড়িয়েছিলো সোভিয়েট ইউনিয়ন। এখন এসব ইতিহাস। তাই তালিবানের আর আর কদর নেই, কাড়ি কাড়ি মার্কিন ডলার নেই। তারা এখন দান খয়রাত করুণা প্রার্থী। স্বয়ং সৌদি থেকে এখন আমেরিকা আকাশ প্রতিরক্ষা ব্যবস্থা তুলে নিয়ে গেছে। যার ফলে সৌদি এখন যেকোনো মুহূর্তে ইয়েমেনি হুদিদের ভয়ঙ্কর আক্রমণের স্বীকার হতে পারে, ইরানি আক্রমণের স্বীকার হতে পারে। মুখে ধর্ম মননে ভোগ আরাম-আয়েশ, দল-উপদল, কোন্দল প্রতিকূল পরিস্থিতিতে টিকে থাকার জন্য, বাঁচার জন্য কীট-পতঙ্গও ঐক্যবদ্ধভাবে লড়াই করে। সোভিয়েট রাশিয়া, আমেরিকার বিরুদ্ধে লড়াই করার সময় তারা শতশত গ্রুপ শত্রুর বিরুদ্ধে এক হতে পেরেছে। তাদের পেছনে ছিলো ‘বিশ্বপরাশক্তি।’\nস্বার্থ ছাড়া পরাশক্তি তাদের টেকাটুকা দেবে কেন? কিন্তু দখলদারমুক্ত স্বাধীন দেশে এখন তারা নিজেরাই নিজেদের শত্রুতে পরিণত হয়েছে। নিজেরা নিজেদের বিরুদ্ধে লড়াইতে নেমে পড়েছে। কে কোন পদ নেবে, কে কোন বাড়ি দখল করবে, কে প্রধান নেতা হবে ইত্যাদি সুবিধা ও বৈষয়িক বিষয়ে দ্বন্দ্ব বিরোধ সংঘর্ষ লড়াই চলছে। আমেরিকা তাদের পরাজয়ের প্রতিশোধ নিবে না? বিভিন্ন দল-উপদলকে তারা আবার পরস্পরের বিরুদ্ধে লাগিয়ে দেবে। চীন সেই সংঘাতে জড়াবে? চীন এতোটা বোকা বলে কখনও দেখিনি। তালিবানকে একা স্বীকৃতি দিয়ে চীনও কি অসভ্যের কাতারে দাাঁড়বে? রাশিয়ার প্রেসিডেন্ট ভ্রালাদিমির পুতিন বলেছেন, ‘তালিবান আফগানিস্তানে সভ্য আচরণ করবে, যাতে বিশ্বসম্প্রদায় কাবুলের সঙ্গে কূটনৈতিক সম্পর্ক বজায় রাখতে পারে’। ফেসবুক থেকে\n গাজীপুরে ৩টি বাসে আগুন , ঘটনাস্থল পরিদর্শন করেছেন সিআইডি টিম ≣ মামলা তদন্তে মিথ্যা তথ্য দেয়ায় দুই পুলিশ কর্মকর্তাকে তলব করেছে হাইকোর্ট ≣  সুন্দরবন রেঞ্জে যাত্রীবাহী ট্রলারসহ ৯জন আটক


পোড়া বাসগুলো যদি সাক্ষ্য দিতে পারত -\nযেকোনো অপরাধের বিচার করতে হলে তথ্যপ্রমাণ প্রয়োজন। আর সেটি করতে প্রয়োজন সুষ্ঠু ও বিশ্বাসযোগ্য তদন্ত বাংলাদেশে শীতের মৌসুমে রাজনীতি জমে ওঠে। নেতারা শীতের আড়মোড়া ভেঙে লম্বা পাঞ্জাবির ওপর চাদর এলিয়ে বিকেলে ময়দানে বক্তৃতা দিয়ে বেড়ান। সরকারি দলের নেতারা বিরোধী দলের এবং বিরোধী দলের নেতারা সরকারের সমালোচনায় মুখর হন। কিন্তু করোনাকালে রাজনীতির উত্তাপ একেবারে অনুপস্থিত।\nগত বৃহস্পতিবার ঢাকা-১৮-এর উপনির্বাচনের দিনে কিছুটা উত্তাপ দেখা গেল বাসে আগুন দেওয়ার ঘটনায়। তা-ও একটি-দুটি নয়, ১১টি বাসে আগুন দেওয়া হলো। কারা দিল, কেন দিল, উপ নির্বাচনের সঙ্গে এর কোনো যোগসূত্র আছে কি না, সেসব প্রশ্নই এখন ঘুরেফিরে আসছে। বর্তমান নির্বাচন কমিশনের অধীন অনুষ্ঠিত অন্যান্য নির্বাচনে যেমনটি হয়ে থাকে, এখানেও তার ব্যতিক্রম কিছু ছিল না।\nনির্বাচনের তফসিল ঘোষণার পর বড় দুই দলের সম্ভাব্য প্রার্থীরা পাড়ায় পাড়ায় পোস্টার ছড়িয়ে নিজেদের অস্তিত্ব জাহির করেছেন। এরপর দলের মনোনয়ন নিয়ে তাঁরা দৌড়ঝাঁপ করেছেন। দলের জ্যেষ্ঠ নেতাদের ড্রয়িং রুম ধরনা দিয়েছেন। আওয়ামী লীগে প্রার্থী মনোনয়ন শান্তিপূর্ণ হলেও বিএনপিতে গোলমাল ছিল। যার পরিপ্রেক্ষিতে মহাসচিবের বাড়িতে ইটপাটকেল ছোড়া ও বহিষ্কারের ঘটনাও ঘটল।\nঢাকা-১৮-এর উপনির্বাচন নিয়ে সরকারি ও বিরোধী দল একে অপরকে দোষারোপ করে চলেছে। আওয়ামী লীগ বলছে, বিএনপির নির্বাচনে অংশগ্রহণ ছিল লোকদেখানো। নির্বাচনে অংশগ্রহণের নামে তারা সরকারের বিরুদ্ধে ষড়যন্ত্র করছে। অন্যদিকে বিএনপি বলছে, নির্বাচন কমিশন ও সরকারি দল মিলে নির্বাচনকে প্রহসনে পরিণত করেছে। তারা মানুষের ভোটাধিকার হরণ করেছে।\nতবে সবচেয়ে মোক্ষম কথাটি উচ্চারণ করেছেন প্রধান নির্বাচন কমিশনার কে এম নূরুল হুদা। উপনির্বাচন নিয়ে সাংবাদিকদের প্রশ্নের জবাবে তিনি বলেছেন, আমেরিকা বাংলাদেশের নির্বাচন থেকে শিক্ষা নিতে পারে। যেখানে আমেরিকায় নির্বাচনের ফল দিতে ৪-৫ দিন লেগে যায়, সেখানে তাঁর নেতৃত্বাধীন নির্বাচন কমিশন পাঁচ মিনিটে ফল ঘোষণা করে দেয়।\nসমালোচকেরা বলেন, সিইসি যে কায়দায় নির্বাচন করছেন, তাতে ফল প্রকাশে পাঁচ মিনিট কেন, এক মিনিটও লাগার কথা নয়। ভোটের ফল তো আগেই ঠিক করা থাকে। বাংলাদেশে সব সময় উৎসবমুখর পরিবেশে নির্বাচন হতো। নির্বাচন নিয়ে সংবাদমাধ্যমের পাশাপাশি দেশি-বিদেশি পর্যবেক্ষকেরাও আগ্রহ দেখাতেন। সরেজমিনে ভোটকেন্দ্র পরিদর্শন করতেন। আর এখন সাংবাদিকেরা গেলে ভোটারদের ফটোসেশন করানো হয়।\nঢাকা-১৮-এর নির্বাচনের ফল ঘোষণার পর আওয়ামী লীগ নেতারা বলেছেন, জনগণ যে বিএনপিকে প্রত্যাখ্যান করেছে, তা আবারও প্রমাণিত হলো। কিন্তু ভোটের ফলাফল প্রমাণ করে না যে ভোটাররা আওয়ামী লীগকে উষ্ণ অভ্যর্থনা জানিয়েছেন। ঢাকা-১৮ উপনির্বাচনে ভোট পড়েছে ১৪ শতাংশ। অর্থাৎ ৮৬ শতাংশ মানুষ ভোটকেন্দ্রেই যাননি। এর আগে ঢাকার আরেকটি উপনির্বাচনে ভোট পড়েছিল ৬ শতাংশ। সিইসি যখন বাংলাদেশের অভিজ্ঞতা থেকে আমেরিকাকে শিক্ষা নিতে বলেছেন, তখন আরেক কমিশনার মাহবুব তালুকদার মন্তব্য করেছেন, নির্বাচনের মান ২০১৮ থেকেও নিচে নেমে এসেছে।\nউপনির্বাচনের দিন ঢাকার বিভিন্ন স্থানে ১১টি বাসে আগুন দেওয়ার ঘটনা ঘটল তা নিয়ে ক্ষমতাসীন আওয়ামী লীগ ও বিরোধী বিএনপির নেতারা বাহাসে লিপ্ত হয়েছেন। আওয়ামী লীগের সাধারণ সম্পাদক ওবায়দুল কাদের বলেছেন, বিএনপি ২০১৩ সালের মতো আবার আগুন-সন্ত্রাস করেছে। বাস পোড়ানোর ঘটনার ভিডিও ফুটেজ আছে, সবই পুরোনো ও চেনামুখ।\nযেকোনো অপরাধের বিচার করতে হলে তথ্যপ্রমাণ প্রয়োজন। আর সেটি করতে প্রয়োজন সুষ্ঠু ও বিশ্বাসযোগ্য তদন্ত। কিন্তু নেতারা তদন্তের আগেই যেভাবে ‘অপরাধী’ চিহ্নিত করে ফেলেছেন, যেভাবে গয়রহ মামলা হচ্ছে, তাতে তদন্ত সুষ্ঠু হওয়ার কোনো লক্ষণ দেখি না। বিএনপির মহাসচিব মির্জা ফখরুল ইসলাম আলমগীর বলেন, একটি টিভি চ্যানেলে খবরও প্রকাশিত হয়েছে যে সরকারি দলের ছাত্রলীগের এক ছেলেকে গতকালের ঘটনায় গ্রেপ্তার করা হয়েছে। সে বলেছে, তাকে পয়সা-টয়সা দিয়ে নিয়ে এসেছে আওয়ামী লীগের লোকেরা।\nযেকোনো অপরাধের বিচার করতে হলে তথ্যপ্রমাণ প্রয়োজন। আর সেটি করতে প্রয়োজন সুষ্ঠু ও বিশ্বাসযোগ্য তদন্ত। কিন্তু নেতারা তদন্তের আগেই যেভাবে ‘অপরাধী’ চিহ্নিত করে ফেলেছেন, যেভাবে গয়রহ মামলা হচ্ছে, তাতে তদন্ত সুষ্ঠু হওয়ার কোনো লক্ষণ দেখি না। বাসে আগুনের ঘটনায় রোববার প্রথম আলোর শিরোনাম ছিল: ‘মামলার কথা বাদীই জানেন না’। মামলার কথা যদি বাদী না জানেন কী করে অভিযোগ দায়ের হলো, আসামিদের নামধাম এল? খিলক্ষেত এলাকায় একটি মিনিবাসে আগুন দেওয়ার ঘটনায় বাসের মালিক দুলাল হাওলাদার বলেছেন, তিনি মামলা করেননি।\nতাঁর কাছ থেকে সাদা কাগজে সই নিয়েছে খিলক্ষেত থানার পুলিশ। তারপর খিলক্ষেত থানায় বাসমালিক দুলাল হাওলাদারের নামে করা মামলায় উপনির্বাচনে বিএনপির প্রার্থী এস এম জাহাঙ্গীরসহ ১১৪ জন নেতা-কর্মীকে আসামি করা হয়েছে। অথচ দুলাল হাওলাদার বলেছেন, তিনি বিএনপির নেতা-কর্মী কাউকে চেনেন না। বাসে আগুন দেওয়ার সময় তিনি সেখানে ছিলেন না। তাহলে বিএনপির ১১৪ জন নেতা-কর্মী আসামি হওয়ার বিষয়টি রহস্যজনক।\nআরেকটি বাসে আগুনের ঘটনায় আসামি করা হয়েছে বিএনপির নির্বাহী কমিটির সদস্য ও মেয়র সাদেক হোসেন খোকার পুত্র ইশরাক হোসেনকে। করোনার কারণে তিনি আইসোলেশনে আছেন। মামলায় আসামি হয়েছেন বিএনপির স্থায়ী কমিটির সদস্য গয়েশ্বর চন্দ্র রায়, সহসাংগঠনিক সম্পাদক খন্দকার মাশুকুর রহমান, যুবদলের সভাপতি সাইফুল আলম, সাধারণ সম্পাদক সুলতান সালাহউদ্দিন, ছাত্রদলের সভাপতি ফজলুল রহমান, সাধারণ সম্পাদক ইকবাল হোসেনসহ ৬৪৭ জন।\nএর মধ্যে ৩৬ জনকে গ্রেপ্তার ও তাদের ২৭ জনকে রিমান্ডেও নেওয়া হয়েছে। রিমান্ডে নেওয়ার পর আসামিদের কাছ থেকে সম্ভবত স্বীকারোক্তিও বের করে আনা হবে। যেখানে পুলিশের রিমান্ডের ভয়ে জীবিত মানুষ মৃত হয়ে যায়, সেখানে বাসে আগুন দেওয়ার স্বীকারোক্তি আদায় করা মোটেই কঠিন কাজ নয়। কিন্তু তাতে সত্য বেরিয়ে আসবে কি না, সে বিষয়ে সন্দেহ আছে। রাজধানী ঢাকায় একই দিনে কয়েক ঘণ্টার ব্যবধানে ১১টি বাসে আগুন লাগানো হলো।\nঅথচ সরকারের আইনশৃঙ্খলা রক্ষাকারী বাহিনী কিংবা গোয়েন্দা সংস্থাগুলো টের পেল না। একটি বাসের ঘটনা ছাড়া কোনোটিতে ভিডিও ফুটেজেও কারও হদিস পাওয়া গেল না। এটা কী করে সম্ভব হলো? অতীতে বাসে বোমা হামলা ও আগুন দেওয়ার যত ঘটনা ঘটেছে, কোনো না কোনো কর্মসূচিকে কেন্দ্র করে। সেটি হতে পারে বিরোধী দলের অবরোধ-হরতাল কিংবা সমাবেশ। সরকার কর্মসূচি পালন করতে বাধা দেয়। বিরোধী দলের নেতা-কর্মীরা ক্ষুব্ধ প্রতিক্রিয়া দেখান নাশকতা করে।\nকিন্তু বৃহস্পতিবার কোনো দলের কোনো কর্মসূচি ছিল না। সরকারের পক্ষ থেকেও কোনো দলের বিরুদ্ধে কোনো অভিযান চালানো হয়নি। তাহলে বাসে আগুন দেওয়ার ঘটনা কারা ঘটাল? দুর্বৃত্তরা ১১টি বাসে আগুন দিয়েছে। আশপাশেও এমন কাউকে পাওয়া যায়নি, যিনি বা যারা বলেছেন, তাদের দেখেছেন। পুলিশ বা গোয়েন্দা সংস্থার পক্ষ থেকেও কেউ দাবি করেননি, তারা দেখেছেন। কিন্তু বাস তো পুড়েছে। অগ্নিদগ্ধ বাসগুলো যদি সাক্ষ্য দিতে পারত!\nযুবলীগে পদ পেলেন মাশরাফী\nগণঅভ্যুত্থানের মাধ্যমেই এই সরকারের পতন ঘটাতে হবে: মেজর হাফিজ\nপুলিশ কর্মকর্তার পিস্তল ছিনিয়ে নিল দুর্বৃত্তরা, দু’ঘণ্টা পর উদ্ধার


Tik Tok এপস থেকে কি ভাবে ইনকাম করবেন ? TikTok থেকে ইনকাম\nearn money from tiktok Musical.ly দিয়ে কীভাবে ইনকাম করবেন? Tik Tok এপস থেকে কি ভাবে ইনকাম করবেন ? Tiktok earning tricks TikTok কি ভাবে আয় করে? TikTok থেকে কি ভাবে আয় করবেন? Tiktok ভিডিও বানিয়ে আয় করুন টিকটক দিয়ে ইনকাম\nযা যা থাকছে সার্ভে সাইটে কি ভাবে কাজ করবেন বিস্তারিত জানবেন এই পর্বেকি ভাবে একাউন্ট খুলতে হবে ?কিছু প্রয়োজনীয় বিষয়ঃকাজের নিয়মাবলীঃ সার্ভে সাইটে কি ভাবে কাজ করবেন বিস্তারিত জানবেন এই পর্বে অনলাইন ইনকাম পর্ব2আপনাদের...


এরা না থাকলে আ. লীগের কিছু হবে? - Ajkershomoy - আজকের সময় (পরীক্ষামূলক)\nHome / slider / এরা না থাকলে আ. লীগের কিছু হবে?\nরাজনৈতিক প্রচণ্ড ডামাডোলের মধ্যেই প্রায় সব গণমাধ্যমেই স্থান করে নিয়েছে ফারমার্স ব্যাংকের দুর্নীতি। আর এই দুর্নীতির নেপথ্যের নায়ক ক্ষমতাসীন দলের একজন পতিত রাজনীতিবিদ সাবেক স্বরাষ্ট্রমন্ত্রী মহিউদ্দিন খান আলমগীর। দুদক সহ বিভিন্ন প্রতিবেদনে ব্যাংকটির এই প্রতিষ্ঠাতা চেয়াম্যানের নানা দুর্নীতি অনিয়মের কথা জানা গেছে।\nএকাধিক প্রতিবেদনে বলা হয়ছে, ফারমার্স ব্যাংকে দুর্নীতি হয়েছে কল্পনার বাইরে। নতুন নতুন ক্ষেত্রে দুর্নীতির ক্ষেত্রে সৃষ্টিতে নিজের উদ্ভাবনী সাফল্যের স্বাক্ষর রেখেছেন সাবেক স্বরাষ্ট্রমন্ত্রী। তবে ওই দুর্নীতি ঢাকতে ব্যর্থ হওয়ায প্রতিবেদনে ধরা পড়ে গেছেন। সম্প্রতি আওয়ামী লীগের রক্ষাকবচধারী এই রাজনীতিবিদ ব্যাংকের চেয়ারম্যান পদ থেকে পদত্যাগও করেছেন। অবশ্য তার আগেই ব্যাংক ধসটা অবশ্যম্ভাবী করে গেছেন।\nরাজনৈতিক বিশেষজ্ঞদের মতে, মহিউদ্দিন খান আলমগীরের মতো আওয়ামী লীগকে রক্ষাকবচ হিসেবে ব্যবহার করা রাজনীতিবিদদের কারণেই দল ক্ষতিগ্রস্ত হয়। তারা নিজেরা দুর্নীতি অনিয়ম করে ডোবায় দলকে। প্রশ্নের মুখে ফেলে দলের নিবেদিত রাজনীতিবিদদেরও।\nশুধু মহিউদ্দিনই নয় নারায়ণগঞ্জের শামীম ওসমান, কক্সবাজারের আবদুর রহমান বদিসহ অনেকেই আওয়ামী লীগকে রক্ষাকবচ করে দল ডোবানোয় মত্ত।\nসচেতন আওয়ামী লীগ কর্মীদের প্রশ্ন, দলের প্রতি এমন কৃতঘ্নদের বাদ দিলে কী আওয়ামী লীগের বড় ক্ষতি হবে?\nঅনেক রাজনীতিবিদের মতে, এমন আওয়ামী লীগের বিভীষণদের বাদ দিলে দলের ক্ষতি নয় উপকারই হয় তা ইতিহাসই প্রমাণ করেছে। ফেনীর জলনাল হাজারীর মতো ডাকসাইটে লোকও আওয়ামী লীগ থেকে বাদ পড়েছে। তবে বাদ পড়ার পর আওয়ামীগের ঠিকই জৌলুস বেড়েছে। কিন্তু হাজারী হারিয়ে গেছেন ইতিহাসের আস্তাকুড়ে। শুধু হাজারী নয় এমন অনেক উদাহরণ দেওয়া যাবে, যেখানে নির্দিষ্ট ব্যক্তিকে বাদ দেওয়ায় ফলে দলেরই উৎকর্ষই বেড়েছে।\nতাই আওয়ামী ঘনিষ্ঠদের প্রশ্ন আওয়ামী লীগকে রক্ষাকবচ করে ক্ষতির কারণ এমন রাজনৈতিক নেতা নামক বোঝাতে আর কতদিন ভার বয়ে চলা হবে। কবে এমন সিন্দাবাদের ভুতদের ঘাড় থেকে নামিয়ে সোজা হতে পারবে আওয়ামী লীগ।\nPrevious: ছবি ফ্লপ হওয়ায় পরিচালক দেবাশীষ বিশ্বাসকে প্রযোজকের প্রাণনাশের হুমকি\nNext: বিএনপির রাজনীতির ভবিষ্যৎ কী?


Home বিনোদন অভিনেতা ড. ইনামুল হক আর নেই\nবাংলাদেশ প্রতিবেদক: বরেণ্য অভিনেতা ড. ইনামুল হক আর নেই। সোমবার (১১ অক্টোবর) বিকাল ৪টার দিকে বেইলি রোডের নিজ বাসায় মারা যান (ইন্নালিল্লাহি…রাজিউন) তিনি। তার বয়স হয়েছিল ৭৮ বছর।\nইনামুল হকের মৃত্যুর খবরটি নিশ্চিত করেছেন অভিনেতা শহীদ আলমগীর। তিনি বলেন, ‘তিনি সুস্থই ছিলেন। দুপুরের খাবার শেষে হেলান দিয়ে বসেন। ওই অবস্থায়ই মারা যান। বিশেষ কোনও কারণ জানা যায়নি।’\nPrevious articleঅর্থনীতির নোবেল পেলেন ৩ জন\nNext articleআগামী ১ মাস পিয়াজের বাজার পরিস্থিতি নাজুক থাকবে: বাণিজ্য সচিব


দীর্ঘ দিন পর বরিশালের রাজপথে উত্তর জেলা যুবদলের ব্যানারে কর্মসূচি পালন | আজকের বার্তা\nপ্রকাশিত: ১০:০৭ অপরাহ্ণ, অক্টোবর ২৭, ২০২০\nদীর্ঘ দিন পরে বরিশাল উত্তর জেলা যুবদলের ব্যানারে রাজপথে আন্দোলন কর্মসূচি পালন করা হয়েছে। সংগঠনটির ৪২তম প্রতিষ্ঠাবার্ষিকী উপলক্ষে উত্তর জেলা যুবদলের ব্যানারে র‌্যালি ও আনন্দ মিছিল করেছেন নেতা-কর্মীরা। আর এ র‌্যালি এবং মিছিলের নেতৃত্ব দেন বরিশাল জেলা ছাত্রদলের সাবেক যুগ্ম আহ্বায়ক সাইফুল ইসলাম সুজন।\nতার নেতৃত্বে নগরীর ফকিরবাড়ি রোড থেকে বের হওয়া মিছিলটি শহরের প্রধান প্রধান সড়ক প্রদক্ষিণ করে জেলা ও মহানগর বিএনপি কার্যালয়ের সামনে গিয়ে শেষ হয়।\nএসময় মিছিলে সাইফুল ইসলাম সুজন ছাড়াও উত্তর জেলা যুবদল নেতা নূরে আলম বাবু, তানজিম, মো. রুবেল খান, রবিউল ইসলাম, তালুকদার হাসান মাহমুদ, মো. শহিদুল ইসলাম শহিদ, কে.এম আসাদ মাহমুদ, আবু কালাম, দেলোয়ার হোসেন মোল্লা, আলী আকবর সম্রাট, জাকির হোসেন রাঢ়ী, উত্তর জেলা যুবদলের আওতাধীন বিভিন্ন উপজেলা এবং পৌর শাখা যুবদলের নেতা-কর্মীরা অংশগ্রহণ করেন।\nজানাগেছে, বিতর্কিত এবং অযোগ্য ব্যক্তিদের নিয়ে ইতিপূর্বে গঠন করা হয় বরিশাল উত্তর জেলা যুবদলের কমিটি। একই সময় দক্ষিণ জেলা যুবদলের কমিটিও অনুমোদন দেয় কেন্দ্র। দক্ষিণ জেলা যুবদল তাদের সুযোগ কাজে লাগিয়ে নেতৃত্বের যোগ্যতার প্রমাণ দিলেও নিষ্ক্রিয় হয়ে পড়ে উত্তর জেলা। এ কারণে দীর্ঘ দুই বছরের অধিক সময় ধরে বরিশালের রাজপথে আন্দোলন-সংগ্রাম কিংবা দলীয় কর্মসূচিতে দেখা যায়নি উত্তর জেলা যুবদলকে। এমন পরিস্থিতিতে বিতর্কিদের এড়িয়ে বরিশাল উত্তর জেলা যুবদলকে সু-সংগঠিত করতে নির্দেশ দেন বিএনপি’র সিনিয়র ভাইস চেয়ারম্যান তারেক রহমান।\nতার দেয়া নির্দেশনার পর পরই উত্তর জেলা যুবদলে নেতৃত্ব পেতে লবিং-তদবির শুরু করেছেন অনেক নেতা-কর্মী। তাদের মধ্যে একজন ছাত্র রাজনীতিতে দৃষ্টান্ত তৈরি করা ছাত্রদলের সাবেক যুগ্ম আহ্বায়ক সাইফুল ইসলাম সুজন। যিনি উত্তর জেলা যুবদলের আহ্বায়ক পদ প্রত্যাশী হয়েছেন। তারেক রহমানের দৃষ্টি থাকায় এবারের কমিটিতে অযোগ্য এবং অনুপ্রবেশকারীরা মূল্যায়ন পাবেন না বলে মনে করেন তিনি। আর তাই নিজের রাজনৈতিক যোগ্যতার প্রমাণ দিতেই উত্তর জেলা যুবদলের পদপ্রত্যাশী হয়েছেন সাইফুল ইসলাম সুজন। রাজনৈতিক সিন্ডিকেট আর অর্থ শক্তির কাছে পরাজিত সাবেক সক্রিয় ছাত্র নেতা সাইফুল ইসলাম সুজন বিরোধী দলে থেকে হামলা-মামলাসহ তার রাজনৈতিক ত্যাগের বিষয়ে মূল্যায়নের দাবি রেখেছেন তারেক রহমানসহ যুবদলের কেন্দ্রীয় নেতাদের কাছে।\nজানাগেছে, ‘বরিশাল জিলা স্কুলে ৭ম শ্রেণিতে অধ্যয়নরত অবস্থায় ছাত্রদলের রাজনীতিতে নাম লেখান সাইফুল ইসলাম সুজন। সেই থেকেই শুরু হয় তার বিএনপি’র রাজনীতিতে পথচলা। কিন্তু দলের জন্য নিবেদিত প্রাণ সাইফুল ইসলাম সুজনকে রাজনৈতিক সিন্ডিকেটের কারণে পদে পদেই হোঁচট খেতে হয়েছে।\nসবশেষ তিনি বরিশাল জেলা ছাত্রদলের সভাপতি পদ প্রত্যাশী ছিলেন। একজন ত্যাগী রাজপথের নেতা হওয়া সত্ত্বেও সিন্ডিকেটের কারণে বঞ্চিত হতে হয় তাকে। তবে এর পরেও রাজনীতির মাঠ থেকে হাত-পা গুটিয়ে নেননি তিনি। বরং দলকে ভালোবেসে একজন কর্র্মী হিসেবেই সকল রাজনৈতিক কর্মকাণ্ডে বিশাল সমর্থকবাহিনী নিয়ে অংশগ্রহণ করে আসছেন। তারই ধারাবাহিকতায় যুবদলের প্রতিষ্ঠাবার্ষিকী উপলক্ষে উত্তর জেলা যুবদলের ব্যানারে কর্মসূচি পালন করেছেন সাইফুল ইসলাম সুজন।


তথ্য অধিকার আইন ২০০৯ এর একটি বিশ্লেষণ-প্রেক্ষাপট: আন্তর্জাতিক তথ্য অধিকার দিবস ২০১৮ – সুনামগঞ্জের খবর » আঁধারচেরা আলোর ঝলক\nতথ্য অধিকার আইন ২০০৯ এর একটি বিশ্লেষণ-প্রেক্ষাপট: আন্তর্জাতিক তথ্য অধিকার দিবস ২০১৮\n২৮ সেপ্টেম্বর পালিত হলো আন্তর্জাতিক তথ্য অধিকার দিবস। অবাধ তথ্য প্রবাহ এবং তথ্যে সার্বজনীন প্রবেশাধিকার নিশ্চিতকরণের জন্যে দিবসটি পালিত হয়। বিশ্ববাসীর সাথে আমরাও তা পালন করেছি। এবারের প্রতিপাদ্য বিষয় ছিল“Good laws and Practices for open Societies: Powering Sustainable Development with Access to Information” বাংলায় বলা হয়েছে:\n‘মুক্ত সমাজের জন্য উত্তম আইন:\nটেকসই উন্নয়নে তথ্যে অভিগমন।’\nতথ্য অধিকার আইন ২০০৯ নিঃসন্দেহে একটি উত্তম আইন। এহেন আইন প্রণয়ন বাংলাদেশের জন্য একটি যুগান্তকারী ঘটনা। জনগণের ক্ষমতায়নে মাইলফলক। আইনটির অনন্য বৈশিষ্ট্য হলো দেশের প্রচলিত অন্য সকল আইনে কর্তৃপক্ষ জনগণের উপর ক্ষমতা প্রয়োগ করে থাকে কিন্তু এ আইনে জনগণ কর্তৃপক্ষের উপর ক্ষমতা আরোপ করে।\nএটি একটি শক্তিশালী নাগরিক বান্ধব আইন। প্রকৃতই জনগণের আইন। সার্বজনীন আইন। শ্রেণীগত ভেদাভেদ নির্বিশেষে সর্বস্তরের নাগরিককে রাষ্ট্রের তথ্য পাওয়ার অধিকার দেয়। আইনের ৪ ধারায় রয়েছে, “Subject to the provisions of this Act, every citizen shall have the right to information from the authority, and the authority shall, on demand fromacitizen, be bound to provide him with the information.” এতে জনগণ আবশ্যিকভাবে তথ্য প্রাপ্তির শক্তিশালী আইনী ভিত্তি পেয়েছে।\nআইনের শুরুই হয়েছে ‘তথ্যের অবাধ প্রবাহ এবং জনগণের তথ্য অধিকার নিশ্চিতকরণের নিমিত্ত বিধান করিবার লক্ষ্যে প্রনীত আইন।’ এখানে ‘জনগণ’ শব্দটি সবচেয়ে তাৎপর্যপূর্ণ। কেননা বাংলাদেশ একটি প্রজাতন্ত্র যার অর্থই হলো জনগণের প্রাধান্য। আইনটির মূল ভিত্তি সংবিধানের ৭ ও ৩৯ ধারা। সংবিধান মতে জনগণ প্রজাতন্ত্রের সকল ক্ষমতার মালিক। এই মালিকের ক্ষমতায়ণে, ক্ষমতা সুসংহতকরণে সকলের সর্বদা সচেষ্ট থাকাই একান্ত কাম্য। ক্ষমতায়নের জন্য জনগণের তথ্য অধিকার তথা তথ্যে অভিগম্যতা নিশ্চিত করা একান্ত আবশ্যক। এতে সরকারি, বেসরকারি, স্বায়ত্বশাসিত ও সংবিধিবদ্ধ সংস্থা এবং সরকারি ও বিদেশী অর্থায়নে পরিচালিত বেসরকারি সংস্থার স্বচ্ছতা ও জবাবদিহিতা বৃদ্ধিপাবে, দুর্নীতি হ্রাস পাবে ও সুশাসন প্রতিষ্ঠিত হবে। গণতন্ত্র সুসংহত হবে। প্রকৃতপক্ষে তথ্যের অধিকার ছাড়া সংবিধানে বর্ণিত নাগরিকের অন্যতম মৌলিক অধিকার হিসেবে স্বীকৃত চিন্তা, বিবেক, বাক ও ভাব প্রকাশের স্বাধীনতা অকল্পনীয়। তথ্য অধিকার, তথ্যের আদান প্রদান এর অবিচ্ছেদ্য অংশ। তথ্য অধিকার আইন, ২০০৯ এর প্রস্তাবনায় বর্ণিত এ বিষয় গুলিই আইনের মূল দর্শন। আইনের শাসন, মৌলিক মানবাধিকার, ন্যায় বিচার প্রতিষ্ঠা এবং সামাজিক, রাজনৈতিক ও অর্থনৈতিক অধিকার নিশ্চিত করা সম্ভব এই আইন প্রয়োগের মাধ্যমে। সকল উন্নয়ন কার্যক্রম, সামাজিক ও অর্থনৈতিক নিরাপত্তা বেষ্টনীর তথ্য জনগণকে জানাতে হবে, জনগণের এ সকল অধিকারের তথ্য দেয়া বাধ্যতামূলক। তথ্য আদান প্রদানের মাধ্যমে সমাজের অবহেলিত, পিছিয়ে পড়া, সুবিধাবঞ্চিত, ঝুঁকির্পূণ, অরক্ষিত ও প্রান্তিক জনগণের ন্যায্য অধিকার আদায় নিশ্চিত করে তাদের প্রকৃত উন্নয়ন ঘটানো সম্ভব। তাই তথ্য অধিকারকে বলা হয় Right of all Rights এটি সংবিধানের ১৫ অনুচ্ছেদ পূরণের পূর্বশর্ত। তথ্য অধিকার আইনটি সার্বজনীন, ধনী-দরিদ্র নির্বিশেষে সর্বস্তরের মানুষের অধিকার নিশ্চিত করে, জনগণকে সবকাজে অংশ গ্রহণের অধিকার দেয়, উন্নয়নের মূল স্রোতধারায় নিয়ে আসে। আইনটি জনগণের ক্ষমতায়নের প্রকৃত হাতিয়ার। এটি প্রকৃতই একটি উৎকৃষ্ট আইন যা আমাদের মহান মুক্তিযুদ্ধের ও সংবিধানের মূল চেতনারই প্রতিফলন।\nতথ্যই শক্তি আর তথ্যে প্রবেশাধিকার ক্ষমতায়ণ, জনগণের ক্ষমতায়ণ। অন্যদিকে সংবিধানের ২১ (২) মতে প্রজাতন্ত্রের কাজে নিয়োজিত প্রত্যেক ব্যক্তির কর্তব্য জনগণের সেবার চেষ্টা করা। বিশ্বব্যাপী কর্তৃপক্ষের শাসন ব্যবস্থা সর্ম্পকে জনগণের দৃষ্টিভঙ্গি পরিবর্তনহয়েছে। বলা যায় paradigm shift। নাগরিকের সাথে আচরনের ক্ষেত্রে স্বচ্ছতা, জবাবদিহিতা, সততা, কর্তব্যনিষ্টা, দ্রুত ও নির্ঝঞ্জাট সেবা নিশ্চিত করণের বিষয় গুলোকে বিশেষ গুরুত্ব দিতে হচ্ছে। আমাদের দেশের প্রতিটি কর্তৃপক্ষকে APA (Annual Performance Agreement), NIS (National Integrity Strategy), Citizen Charter, Grievance Redress System (GRS), One stop service, Innovation, Digital Bangladesh এর চর্চা করতে হচ্ছে। এ সব কাজে সফলতার পূর্ব শর্ত হলো অবাধ তথ্য প্রবাহ ও তথ্যে অভিগম্যতা নিশ্চিতকরণ। আইনটির ৩ (ক) ও (খ) এবং ৬ (২) ধারার মাধ্যমে তথ্য প্রদানে সকল বাধা অপসারণ করা হয়েছে। আইনের মাধ্যমে প্রথমত: দায়িত্বপ্রাপ্ত কর্মকর্তা, অত:পর আপীল কর্মকর্তা ও সবশেষে তথ্য কমিশনে অভিযোগ দায়েরের পদ্ধতি করা হয়েছে। তথ্য চেয়ে না পাওয়ার কারনে দায়ী ব্যক্তিকে জরিমানা, ক্ষতিপূরণের আদেশ করে বিভাগীয় মামলা রুজুর সুপারিশ করার বিধান রাখা হয়েছে। সুতরাং তথ্য প্রদানের ক্ষেত্রে ন্যায় বিচার প্রতিষ্ঠায় এটি একটি অসাধারণ পদক্ষেপ যা আইনটিকে শক্তিশালী করেছে।\nবিশ্বব্যাপী টেকসই উন্নয়নের সকল পদক্ষেপে অবাধ তথ্য প্রবাহ ও তথ্যে অভিগম্যতার গুরুত্ব বিশেষভাবে প্রতিভাত হচ্ছে। বাংলাদেশও এর ব্যতিক্রম নহে। জাতিসংঘ ঘোষিত সহস্রাব্দ উন্নয়ন লক্ষ্য (এমডিজি) অর্জনে বাংলাদেশ প্রশংসনীয় সাফল্য অর্জন করেছে। এটি বলা অত্যুক্তি হবে না যে দারিদ্র বিলোপ, শিক্ষা, স্বাস্থ্য ও নারী উন্নয়নে, জেন্ডার সমতা অর্জনে, খাদ্য নিরাপত্তা, শিশুমৃত্যু, মাতৃ-মৃত্যুর হার কমানো ইত্যাদি সকল ক্ষেত্রে তথ্যের অবাধ প্রবাহ, জনগণের তথ্যে প্রবেশাধিকার তথা তথ্য অধিকার আইন ২০০৯ সহায়ক ভূমিকা পালন করেছে।\nজাতিসংঘের টেকসই উন্নয়ন অভীষ্ট ‘২০৩০ এজেন্ডা’, কাউকে পেছনে ফেলে নয়, অন্তর্ভূক্তিমূলক উন্নয়ন, সমাজের সর্বক্ষেত্রে অসমতা নিরসন। বৃদ্ধ, অসহায়, হত দরিদ্র জনগোষ্ঠির ক্ষুধা ও দারিদ্র নির্মুল করে তাদের সামাজিক, রাজনৈতিক, অর্থনৈতিক মুক্তি নিশ্চিত করা। জলবায়ু পরিবর্তনের ঝুঁকি কমানোসহ সম্পদের টেকসই ব্যবহার, সুশাসন ও গণতন্ত্র সুুসংহত করন, টেকসই উন্নয়নের জন্য শান্তিপূর্ণ ও অন্তর্ভূক্তিমূলক সমাজ ব্যবস্থার প্রচলন, সকলের জন্য ন্যায় বিচার প্রাপ্তির পথ সুগম করা এবং সকল স্তরে কার্যকর জবাবদিহিতাপূর্ণ ও অন্তর্ভূক্তিমূলক প্রতিষ্ঠান বিনির্মাণ-এ গুলোই টেকসই উন্নয়নের অভীষ্ট। অন্যদিকে মুক্ত সমাজ বলতে যেখানে জনসাধারণের মৌলিক স্বাধীনতা (যেমন: চিন্তা, বিবেক, বাক ও ভাব প্রকাশের স্বাধীনতা, প্রেসের স্বাধীনতা ইত্যাদি), মানব সত্তার মর্যাদা ও মূল্যের প্রতি শ্রদ্ধাবোধ, গণতন্ত্র ও মানবাধিকার, আইনের আইন, সমতা, সামাজিক ও অর্থনৈতিক ন্যায় বিচার, ভোটাধিকার ইত্যাদি নিশ্চিত হবে। এ সকল লক্ষ্য অর্জনে সর্বাগ্রে বিবেচ্য তথ্যে অভিগম্যতা। শহর, গ্রাম, বস্তি, হাওর, পাহাড়, উপকুল নির্বিশেষে সর্বত্রই, সকল ঝুঁকিপূর্ণ-শ্রেণীর নিরাপত্তা সুরক্ষা প্রদানের মাধ্যমে তাদের জীবনমান উন্নয়ন নিশ্চিতকরণ এবং সর্বত্র অসমতা, বৈষম্য ও বঞ্চনার অবসানকল্পে তথ্য অধিকার আইনের প্রয়োগ ও অনুশীলন হবে একটি বিশেষ হাতিয়ার। আইনটির একটি সার্বজনীন রূপ রয়েছে যা টেকসই উন্নয়নের পরিপূরক।\nজাতিসংঘের টেকসই উন্নয়ন অভীষ্ঠের ১৬.১০ লক্ষমাত্রাটি খুবই গুরুত্বপূর্ণ। ‘জাতীয় আইন ও আন্তর্জাতিক চুক্তি অনুযায়ী জনসাধারনের তথ্য অধিকার নিশ্চিত করা ও মৌলিক স্বাধীনতার সুরক্ষাদান।’ এ লক্ষ্যমাত্রার কর্মসম্পাদন পরিমাপকল্পে প্রস্তাবিত বৈশ্বিক সূচক (১৬.১০.২) হলো জনসাধারনের তথ্যে অধিকার নিশ্চিত করার লক্ষ্যে সাংবিধানিক এবং/অথবা নিশ্চয়তামূলক নীতিমালা গ্রহন ও বাস্তবায়ণকারী দেশের সংখ্যা। এ লক্ষ্যমাত্রা অর্জনে বৈশ্বিক সূচকের নিরিখে বাংলাদেশের অবস্থান সমপর্যায়ের অনেক দেশের তুলনায় অগ্রগামী। আমাদের সংবিধান জনসাধারনের তথ্য অধিকার ও মৌলিক স্বাধীনতার সুরক্ষাদানে একটি বিশাল রক্ষাকবচ। সংবিধানের এই চেতনায় ঋদ্ধ আমাদের তথ্য অধিকার আইন। টেকসই উন্নয়ন অভীষ্টের ১৬.১০ লক্ষ্যমাত্রা পূরণের প্রকৃষ্ট উদাহরণ। এটি শুধু এসডিজি ১৬.১০ এর লক্ষ্যমাত্রা অর্জনে সহায়ক নয়, এসডিজির অন্য সকল লক্ষ্যমাত্রা অর্জনের জন্য প্রাসঙ্গিক, সহায়ক ও অপরিহার্য বললে ভুল হবে না। এ আইন প্রয়োগের মাধ্যমে সরকার, গণমাধ্যম ও সুশীল সমাজ প্রতিষ্ঠানসমূহ শক্তিশালী হবে এবং টেকসই উন্নয়ন অভীষ্টের সকল লক্ষ্যমাত্রা পূরণে অত্যন্ত নিবিড়ভাবে মনিটর করতে পারবে।\nবাংলাদেশে ‘তথ্য অধিকার আইন’ প্রণয়ন করে জাতিসংঘের সার্বজনীন মানবাধিকার ঘোষণাপত্র (UDHR) এবং নাগরিক ও রাজনৈতিক অধিকারের আন্তর্জাতিক চুক্তি (ICPPR ) অনুযায়ী জনসাধারণের তথ্য অধিকার নিশ্চিত করেছে এবং মৌলিক স্বাধীনতার সুরক্ষা দান করেছে যা আন্তর্জাতিক মহলে বাংলাদেশের মর্যাদা বৃদ্ধি করেছে এবং ভাবমূর্তি উজ্জ্বল করেছে।\nতথ্যের অবাধ প্রবাহ এবং জনগণের তথ্য অধিকার নিশ্চিতকরণে সরকারি প্রচেষ্টা বা উদ্যোগ প্রশংসনীয়। ২০০৯ সনে এ আইন প্রণয়নের সাথে সাথে এর বাস্তবায়নকল্পে স্বাধীন ও শক্তিশালী তথ্য কমিশন গঠিত হয়েছে এবং তথ্য অধিকার বাস্তবায়ন নিশ্চিতকরণে কৌশল পত্র প্রণয়নসহ অনেক পদক্ষেপ গৃহীত হয়েছে। আইনের বাস্তবায়ন মনিটরিং ও পরিবীক্ষণের জন্য মন্ত্রিপরিষদ বিভাগ কেন্দ্র হতে উপজেলা পর্যন্ত চার স্তরে শক্তিশালী কমিটি গঠন করেছে। তথ্য অধিকার আইন প্রণয়নোত্তর সময়ে আমাদের গণমাধ্যম অবাধ, বিস্তৃত ও কর্মচঞ্চল হয়েছে। আমরা জানি অবাধ তথ্য প্রবাহের জন্য প্রয়োজন ইন্টারনেট এর ব্যাপক বিস্তৃতি ও সহজলভ্যতা। এ লক্ষ্যে বর্তমান সরকার বেশ কিছু পদক্ষেপ গ্রহণ করেছে। জনগণের দোরগোড়ায় তথ্য সেবা প্রদানের লক্ষ্যে দেশের সকল জেলা, উপজেলায় ইন্টারনেটের মাধ্যমে সমন্বিত নেটওয়ার্ক প্রতিষ্ঠা করা হয়েছে।২০১৮ সালের ১৯ ফেব্রুয়ারি বাংলাদেশ মোবাইল নেটওয়ার্কে প্রভূত উন্নতি সাধন করে প্রবেশ করে 4G যুগে। এরই মধ্যে দেশ আরো দ্রুতগতির ইন্টারনেটে 5G সেবা কিভাবে পাওয়া যায় সেই প্রচেষ্টার পরিকল্পনা নেয়া হচ্ছে।\nজনশিক্ষা, জনস্বাস্থ্য, পরিবেশ ইত্যাদি মানব উন্নয়নের সকল ক্ষেত্রে উন্নয়নের জন্য ইন্টারনেটে অভিগম্যতা ও মোবাইল ফোন অপরিহার্য। বর্তমানে বাংলাদেশে মোবাইল ফোন ব্যবহারকারীর সংখ্যা ১৫ কোটির বেশী, বিটিআরসি তে প্রকাশিত তথ্য মতে গত ৩১ জুলাই পর্যন্ত ইন্টারনেট ব্যবহারকারীর সংখ্যা ৮৮.৬৮৭ মিলিয়ন অর্থাৎ প্রায় ৯ কোটির কাছাকাছি চলে আসছে।\nসরকারের ডিজিটাল বাংলাদেশ বাস্তবায়নকল্পে প্রধানমন্ত্রীর কার্যালয়ের এটুআই প্রকল্প সারাদেশে প্রায় ৪৫০০+ ইউনিয়ন ডিজিটাল সেন্টার (One stop digital centre) গড়ে তুলেছে।\nতথ্য অধিকার আইনের অন্যতম বৈশিষ্ট্য হলো অবাধ তথ্য প্রবাহ ও তথ্য অধিকার নিশ্চিতকল্পে তথ্য সংরক্ষণ ও ব্যবস্থাপনা এবং স্বপ্রণোদিত তথ্য প্রকাশ ও প্রচার। আইনের আওতায় তথ্য অধিকার (তথ্য সংরক্ষণ ও ব্যবস্থাপনা) প্রবিধানমালা ২০১২ ও তথ্য অধিকার (তথ্য প্রকাশ ও প্রচার) প্রবিধানমালা ২০১০ প্রণীত হয়েছে। এছাড়াও তথ্য প্রাপ্তি, অভিযোগ দায়ের, নিষ্পত্তি ইত্যাদি সংক্রান্ত পৃথক পৃথক বিধি, প্রবিধি ও সহায়িকা প্রণীত হয়েছে। জনস্বার্থ সংশ্লিষ্ট তথ্য প্রকাশ (সুরক্ষা প্রদান) আইন, ২০১১ প্রণয়ন এবং জনস্বার্থ সংশ্লিষ্ট তথ্য প্রকাশ (সুরক্ষা প্রদান) বিধিমালা ২০১৭ জারী করা হয়েছে। আইনের আওতায় মন্ত্রণালয়, বিভাগও সংস্থার ওয়েবসাইট তৈরি করা হয়েছে, পৃথিবীর সর্ববৃহৎ ওয়েবপোর্টাল (২৫,০০০ ওয়েবসাইট সম্বলিত) এখন বাংলাদেশের। সরকার সম্প্রতি তথ্য কমিশনের জন্য আধুনিক সুযোগ সুবিধা সম্বলিত একটি ১৩ তলা নিজস্ব ভবন তৈরির জন্য ৮০ কোটি টাকা বরাদ্দ করেছে। অতি শীঘ্রই এর কাজ শুরু হবে।\nতথ্য কমিশন তথ্য অধিকার বাস্তবায়নে জনসচেতনতামূলক বিশেষ কার্যক্রম, তথ্য প্রদানকারীদের দক্ষতা উন্নয়নে নিয়মিত অনলাইন ও অফলাইন প্রশিক্ষণ দিয়ে যাচ্ছে। এক্ষেত্রে সরকারি-বেসরকারি সংস্থা ছাড়াও সুশীল সমাজের অনেকেই দায়িত্ব পালন করে যাচ্ছে। এবার সারা দেশে কেন্দ্রে, জেলায়, উপজেলায় আন্তর্জাতিক তথ্য অধিকার দিবস ২০১৮ উদযাপনের জন্য নানাবিধ কর্মসূচি গ্রহণ করা হয়েছে। তথ্য কমিশন জনগণের তথ্য অধিকার প্রতিষ্ঠায় অঙ্গীকারাবদ্ধ। এ সকল উদ্যোগের ফলে তথ্যাধিকারে বিভিন্ন ইতিবাচক ভূমিকা রাখছে, স্বচ্ছতা, গতিশীলতা বাড়ছে। সরকারি, বেসরকারি প্রতিষ্ঠানগুলি শত বছরের গোপনীয়তার সংস্কৃৃতির কঠিন বেড়াজাল থেকে বেরিয়ে আসছে। এখানেই আইনটির উপযোগিতা ও উৎকর্ষতা প্রতিভাত হচ্ছে।\nএত কিছুর পরও প্রশ্ন থেকে যায়, এহেন একটি উত্তম আইনের প্রয়োগ কাঙ্খিত মাত্রায় হচ্ছে কি ? জনগণ কি প্রয়োজনীয় সকল ক্ষেত্রে তা অনুশীলন করছে বা করতে পারছে ? আইনটি চর্চায় কর্তৃপক্ষের কি কাঙ্খিত মাত্রায় সংবেদনশীলতা, দক্ষতা বা প্রস্তুতি রয়েছে ? আমাদের অভিজ্ঞতা বলছে, তথ্যের বিশাল চাহিদার তুলনায় তথ্য প্রাপ্তির আবেদন এখনও অনেক কম। নিরক্ষরতা, দারিদ্র, অজ্ঞতা, অসচেতনতা, প্রশাসনিক পদ্ধতি সম্পর্কে অনভিজ্ঞতা এর মূল কারণ।\nঅন্যদিকে কর্তৃপক্ষের অনেকেই এখনও তথ্য প্রদানে বা তথ্যের সহজলভ্যতা আনয়নে ইতিবাচক ভূমিকা বা দৃষ্টিভঙ্গি প্রদর্শনে সক্ষম হচ্ছেন না। কেউ কেউ আইনটি সম্পর্কে এখনও ওয়াকিবহাল নহেন, কারো কারো ক্ষেত্রে আইনটি প্রয়োগে সংবেদনশীলতার পরিবর্তে অনীহার পরিচয় পাওয়া যাচ্ছে। কমিশনে শুনানীকালে এ অভিজ্ঞতার সম্মুখীন হতে হচ্ছে। অনেক ক্ষেত্রে দায়িত্বপ্রাপ্ত কর্মকর্তা আবেদনকারীর তথ্যটি তার কাছে মওজুদ থাকা সত্বেও এবং তথ্যটি দেয়ার বাধ্যবাধকতা অনুধাবন করে সরবরাহ করতে প্রস্তুত থাকা সত্বেও কর্তৃপক্ষের অনীহা বা অসহযোগিতার কারণে আইন প্রয়োগ করতে পারছে না মর্মে শুনানীতে উপস্থাপিত তথ্য ও দলিলপত্রে প্রতীয়মান হচ্ছে। আইনের আওতায় কর্তৃপক্ষের সংখ্যা নির্ধারন, প্রয়োজনীয় সংখ্যক দায়িত্বপ্রাপ্ত কর্মকর্তা, বিকল্প কর্মকর্তা, আপিল কর্মকর্তা নিয়োগ এখনও হয়নি। তথ্য সহজলভ্যকরণ, সংরক্ষণ ও শ্রেণীবিন্যাস, ব্যবস্থাপনা; প্রকাশ ও প্রচার এবং বাৎসরিক প্রতিবেদন প্রকাশের সুনির্দিষ্ট বিধান ও তা পালনে বাধ্যবাধকতা আইনে থাকা সত্বেও এবং উপর্যুপরি পত্র যোগাযোগ সত্বেও তা অনুসরণ করছেন না। এ সকল প্রতিবন্ধকতা দূর করে জনস্বার্থে আইনের ব্যাপক চর্চা/প্রয়োগ নিশ্চিত করতে হবে। একদিকে তথ্যের চাহিদাকারী সর্বসাধারণকে উৎসাহিত ও উজ্জীবিত করতে হবে অন্যদিকে তথ্যের যোগানদাতাগণকে দক্ষ ও প্রশিক্ষিত করে তুলতে হবে। দৃষ্টিভঙ্গির ইতিবাচক পরিবর্তন ঘটাতে হবে। এ মহৎ দায়িত্ব পালনে দেশের সকল শ্রেণী পেশার মানুষকে এগিয়ে আসতে হবে। এতেই সমাজে নিশ্চিত হবে একটি উত্তম আইনের প্রকৃত সুফল প্রাপ্তি।\n← নীলপুর বাজারে প্রস্তাবিত সেতুর জায়গা পরিদর্শন\nএলাকা পরিদর্শনে প্রকৌশলীগণ →


ধূমপানে বছরে পুড়ছে ৮০ হাজার কোটি টাকা\nপ্রকাশিত : এপ্রিল ৩০, ২০১৮, ১৬:৩৪\nলালমোহননিউজ টোয়ান্টিফোর ডটকম: প্রতি বছর বাংলাদেশের ধূমপায়ীরা সিগারেট-বিড়ির আগুনে পুড়িয়ে ফেলছেন মূল্যবান ৮০ হাজার কোটি টাকা। এটা মোট দেশজ উৎপাদনের (জিডিপি) প্রায় ৪ শতাংশ। যার পুরোটাই অপচয়।\nধূমপান ও তামাক সেবনের ওপর বিশ্ব স্বাস্থ্য সংস্থা (ডব্লিউএইচও) এবং ইউএস ন্যাশনাল ক্যান্সার ইন্সটিটিউটের ২০১৭ সালের এক যৌথ সমীক্ষা পর্যালোচনা করে বাংলাদেশ অংশের এ হিসাব পাওয়া গেছে।\nওই সমীক্ষা অনুসারে, বিশ্বে বছরে ধূমপানের পেছনে খরচ হয় এক লাখ কোটি ডলারেরও বেশি অর্থ। প্রতি ডলার ৮০ টাকা হিসাবে বাংলাদেশি মুদ্রায় এর পরিমাণ ৮০ লাখ কোটি টাকার বেশি। আর বিশ্বের যে ১৩টি দেশে সবচেয়ে বেশি সিগারেট-বিড়ি, জর্দা, গুল ও সাদাপাতার মতো ক্ষতিকর তামাক পণ্য উৎপাদিত হয় তার মধ্যে বাংলাদেশ হচ্ছে শীর্ষস্থানীয়। সে হিসাবে ধূমপানসহ তামাক জাতীয় পণ্যের পেছনে বিশ্বে মোট ব্যয়ের এক শতাংশও যদি বাংলাদেশের ক্ষেত্রে ধরা হয়, তাহলে বাংলাদেশে বছরে ব্যয় হয় প্রায় ৮০ হাজার কোটি টাকা। ধূমপানের পেছনে পোড়ানো এই বিপুল পরিমাণ অর্থ রক্ষা করা গেলে প্রতি বছর দেশে অন্তত তিনটি পদ্মা সেতু নির্মাণ করা সম্ভব হতো।\nএ প্রসঙ্গে বিশিষ্ট অর্থনীতিবিদ ও ঢাকা বিশ্ববিদ্যালয়ের অর্থনীতি বিভাগের অধ্যাপক ড. আবুল বারকাত যুগান্তরকে বলেন, হ্যাঁ, বিশ্ব অংশীদারিত্বের হিসাবে বাংলাদেশে এ খাতে খরচ এক শতাংশ বা তার বেশি হতে পারে। তিনি বলেন, ২০০৪ সালে বাংলাদেশে তামাক ব্যবহারে আর্থিক ক্ষতির পরিমাণ ছিল জিডিপির ৩ শতাংশ। ওই সময় জিডিপির আকার ছিল ৪ লাখ কোটি টাকার কাছাকাছি। গত ১৪ বছরে জনসংখ্যা এবং ধূমপায়ীর সংখ্যা দুটোই বেড়েছে। একইভাবে প্রায় আড়াইগুণ বৃদ্ধি পেয়ে জিডিপির বর্তমান আকার ১৯ লাখ ৬১ হাজার ১৭ কোটি টাকা। ফলে ধূমপানের কারণে প্রতি বছর ৮০ হাজার কোটি টাকা অপচয়ের বিষয়টি সঠিক বলেই মনে হয়েছে।\nবিশ্ব স্বাস্থ্য সংস্থার সাবেক মহাপরিচালক মার্গারেট চ্যান ধূমপান প্রসঙ্গে বলেছেন, এটা ব্যক্তির অর্থনৈতিক উৎপাদনশীলতা সংকুচিত করে দেয়। দারিদ্র্য বাড়িয়ে দেয়। বিরূপ প্রভাব ফেলে পরিবারের খাদ্যতালিকাতেও।\nঅন্যদিকে এফএও’র ‘দ্য স্টেট অব ফুড ইনসিকিউরিটি ইন দি ওয়ার্ল্ড’ শীর্ষক প্রতিবেদন অনুসারে, ২০১৫ সালে বাংলাদেশে ২ কোটি ৬২ লাখ মানুষ অপুষ্টির শিকার ছিল, যা মোট জনসংখ্যার ১৬ দশমিক ৮ শতাংশ। অন্যদিকে ফসলি জমিতে তামাক চাষ হওয়ায় দেশের খাদ্য নিরাপত্তাও হুমকির মুখে। এটি দেশের অর্থনীতির অপ্রতিরোধ্য অগ্রযাত্রাকেও ব্যাহত করছে।\nধূমপান ও তামাক সেবন কমিয়ে আনার জন্য ড. আবুল বারকাত সিগারেটের যে মূল্যস্তর ও শুল্কমুক্ত সুবিধা আছে, সেটা তুলে দেয়া, তামাক কোম্পানিতে যারা কর্মরত আছেন, তাদের কর্পোরেট ট্যাক্স আরও ৫ শতাংশ বৃদ্ধি, পণ্যটির রফতানির ওপর উচ্চ হারে শুল্ক আরোপ করার পরামর্শ দেন। তাহলে ধূমপান ও তামাক সেবন দুটোই ধীরে ধীরে কমে আসবে বলে মনে করেন তিনি।\nগ্লোবাল অ্যাডাল্ট টোব্যাকো সার্ভে (গ্যাটস) ২০০৯-এর গবেষণা তথ্যে বলা হয়, বাংলাদেশে ৪৩ শতাংশ প্রাপ্তবয়স্ক মানুষ তামাক সেবন করেন। এ গবেষণার সূত্র ধরে প্রগতির জন্য জ্ঞানের (প্রজ্ঞা) চলতি বছরের পর্যালোচনায় বলা হয়, দেশে ১৫ বছরের ঊর্ধ্বে ৪৩.৩ শতাংশ বা চার কোটি ৬০ লাখ প্রাপ্তবয়স্ক মানুষ ধূমপান ও ধোঁয়াবিহীন তামাক ব্যবহার করছে। এর মধ্যে ২৩.২ শতাংশ ধূমপায়ী এবং ৩১.৭ শতাংশ ধোঁয়াবিহীন তামাকে আসক্ত। অর্থাৎ দেশে ধূমপায়ীর বর্তমান সংখ্যা ২ কোটি ১৯ লাখ এবং ধোঁয়াবিহীন তামাক ব্যবহারকারী ২ কোটি ৫৯ লাখ।\nইউএস সার্জন জেনারেল ডিপার্টমেন্ট অব পাবলিক হেলথ অ্যান্ড হিউম্যান সার্ভিসের ২০১৩-এর এক সমীক্ষায় বলা হয়েছে, ধূমপানের ধোঁয়ায় প্রায় ৭ হাজার ধরনের বিষাক্ত রাসায়নিক পদার্থ থাকে, যার মধ্যে ৬৯টি ক্যান্সার সৃষ্টির জন্য দায়ী।\nতামাক ব্যবহারজনিত রোগে দেশে প্রতি বছর প্রায় ১ লাখ ৬০ হাজার মানুষের অকাল মৃত্যু হয়। তাছাড়া তামাক খাত থেকে সরকার যে পরিমাণ রাজস্ব পায়, তামাক ব্যবহারের কারণে অসুস্থ রোগীর চিকিৎসায় সরকারকে স্বাস্থ্য খাতে তার দ্বিগুণ ব্যয় করতে হয়।\nজাতীয় রাজস্ব বোর্ডের তথ্যানুযায়ী, তামাক খাত থেকে সরকার বছরে প্রায় ২০ হাজার কোটি টাকার রাজস্ব পাচ্ছে। এ প্রসঙ্গে প্রজ্ঞার নির্বাহী পরিচালক এজিএম জুবায়ের আহমেদ যুগান্তরকে বলেন, সরকারকে তামাক খাত থেকে রাজস্ব আয়ের নির্ভরশীলতা কমাতে হবে। এর বিকল্প চিন্তা করতে হবে। এর আগে দেশকে তামাকমুক্ত করার কার্যকর উদ্যোগ নিতে হবে। সেটা করার সবচেয়ে কার্যকর উপায় হচ্ছে কর বৃদ্ধির মাধ্যমে তামাক পণ্যের মূল্য বাড়ানো।\nতিনি বলেন, সিগারেটে করারোপের ক্ষেত্রে দেশীয় ও আন্তর্জাতিক বিভাজন তুলে দিয়ে উচ্চ ও প্রিমিয়ার ব্র্যান্ডকে উচ্চ হারের অভিন্ন মূল্যস্তর নির্ধারণ করা। নিুস্তরে ১০ শলাকার সিগারেটের সর্বনিু মূল্য ৫০ টাকা নির্ধারণ করে ৬০ শতাংশ সম্পূরক শুল্ক ধার্য করা। একইভাবে উচস্তরের ক্ষেত্রেও (১০ শলাকা) সর্বনিু মূল্য ১০০ টাকা নির্ধারণ করে ৬৫ শতাংশ সম্পূরক শুল্ক আরোপ এবং সব ক্ষেত্রে প্রতি ১০ শলাকার জন্য ৫ টাকা সুনির্দিষ্ট করারোপ করা।\nবিড়ির ক্ষেত্রেও ফিল্টার ও নন-ফিল্টার বিভাজন তুলে দিতে হবে। ২৫ শলাকার বিড়ির সর্বনিু মূল্য ৩০ টাকা নির্ধারণ করে ৪৫ শতাংশ সম্পূরক শুল্ক এবং প্রতি ২৫ শলাকার বিড়ির ওপর ৬ টাকা সুনির্দিষ্ট করারোপ করতে হবে।\nপ্রজ্ঞার জরিপ পর্যালোচনায় দেখা যায়, এ হারে করারোপ করা হলে সরকার আগামী ২০১৮-১৯ অর্থবছরই সাড়ে ৭ হাজার কোটি থেকে ১০ হাজার কোটি টাকা অতিরিক্ত রাজস্ব পাবে, যা কর জিডিপির ০.৪ শতাংশ। এছাড়া উচ্চমূল্যে তরুণদের তামাকের ব্যবহারে উদ্বুদ্ধ হতে নিরুৎসাহিত করবে। বর্তমান ব্যবহারকারীকেও তামাক ছাড়তে উৎসাহিত করবে।\nএদিকে জাতিসংঘের সাধারণ পরিষদের ৭০তম অধিবেশনের অংশ হিসাবে অনুষ্ঠিত টেকসই উন্নয়ন বিষয়ক (এসডিজি) শীর্ষ সম্মেলনে বিশ্বনেতারা ২০৩০ সালের মধ্যে টেকসই উন্নয়নের জন্য ১৭টি লক্ষ্য অর্জনে ১৬৯টি প্রতিশ্রুতি পূরণের অঙ্গীকারবদ্ধ হন। বাংলাদেশও তামাককে এসডিজি অর্জনে বড় বাধা হিসাবে দেখছে। তাই সরকার আগামী ২০৪০ সালের মধ্যে তামাকের ব্যবহার সম্পূর্ণ নির্মূল করতে পরিকল্পনা নিয়েছে।\nএর আগে ২০০৩ সালে বিশ্ব স্বাস্থ্য সংস্থার উদ্যোগে গৃহীত ফ্রেমওয়ার্ক কনভেনশন অন টোব্যাকো কন্ট্রোল (এফটিসি) স্বাক্ষর করেছে। সে অনুযায়ী সরকার ২০০৫ সালে তামাক নিয়ন্ত্রণ আইন তৈরি এবং পরবর্তীকালে বিভিন্ন ধারায় সংশোধনী এনে সংশোধিত তামাক নিয়ন্ত্রণ আইন-২০১৩ পাস করেছে। যার ওপর ২০১৫ সালে বিধিমালাও তৈরি করা হয়। সে আলোকে স্বাস্থ্য উন্নয়ন সারচার্জের অর্থ ব্যবহারের জন্য গ্রহণ করা হয় জাতীয় তামাক নিয়ন্ত্রণ কর্মসূচিও।\nযেখানে তামাকজাত দব্যের ওপর প্রচলিত জটিল কর অবকাঠামো সহজীকরণ ও উচ্চ হারে করারোপের ব্যবস্থাসহ একটি শক্তিশালী তামাক শুল্কনীতি গ্রহণের ঘোষণার সিদ্ধান্ত রয়েছে। এক্ষেত্রে সরকার তামাকজাত দব্যের ব্যবহার, বিপণন, প্রচারসহ চাহিদার দিক থেকে নিয়ন্ত্রণের ব্যবস্থা জোরালো থাকলেও সরবরাহ নিয়ন্ত্রণের দিকটি বরাবরই উপেক্ষিত থেকে গেছে। ফলে তামাকের সরবরাহ নিয়ন্ত্রণ (তামাক চাষ ও তামাকজাত দ্রব্য উৎপাদন) সংক্রান্ত পদক্ষেপ আইনের আওতাভুক্ত হয়নি।


মাধবপুরে সাংবাদিকদের সাথে থানার নতুন ওসির মতবিনিময় মাধবপুরে সাংবাদিকদের সাথে থানার নতুন ওসির মতবিনিময় – Daily Habiganjer Bani\n/ মাধবপুর, লীড নিউজ\nস্টাফ রিপোর্টার ।।\t/ ১৭৯\tবার\nহবিগঞ্জের মাধবপুরে সাংবাদিকদের সঙ্গে মতবিনিময় করেছেন থানার নবাগত অফিসার ইনচার্জ (ওসি) মুহাম্মদ আব্দর রাজ্জাক।\nমঙ্গলবার বিকালে থানার মিলনায়তনে অনুষ্ঠিত মতবিনিময় সভায় অন্যান্যদের মধ্যে বক্তব্য রাখেন ওসি (তদন্ত) মো. আমিনুল ইসলাম, প্রেসক্লাবের সভাপতি মো. মহিউদ্দিন আহম্মেদ, সাধারণ সম্পাদক সাব্বির হাসান, সাবেক সভাপতি আলাউদ্দিন আল রনি, রোকনউদ্দিন লস্কর, শংকর পাল সুমন, মো. আইয়ুব খান, সাবেক সাধারণ সম্পাদক মিজানুর রহমান, মো. অলিদ মিয়া, সাংবাদিক নেতা ডা. সুখেন দেবনাথ, জামাল মো. আবু নাসের, আবুল হোসেন সবুজ, সানাউল হক চৌধুরী শামীম, রাজিব দেব রায় রাজু, আলমগীর কবির, কে.এম.সামসুল হক, রাখাল দে, বিপ্লব আচার্য্য সুজন, এক্রামুল আলম লেবু প্রমুখ।\nসভায় অফিসার ইনচার্জ মুহাম্মদ আব্দুর রাজ্জাক বলেন- মাদক ব্যবসায়ীদের কোন ছাড় নয়। যে কোন মূল্যে মাদক ব্যবসায়ীদের নির্মূল করতে হবে। মাদক পরিবার, সমাজ ও দেশকে তীলে তীলে ধ্বংস করে দিচ্ছে। মাদকের ভয়াল থাবা থেকে যুব সমাজকে রক্ষা করতে আমাদের সবাইকে সামাজিক আন্দোলন গড়ে তুলতে হবে।\nতিনি বলেন- পুলিশ সাংবাদিক একে অপরের পরিপূরক। আমাদের কাজের অনেকাংশে মিল আছে। সমাজের অসঙ্গতিগুলো দূর করতে আমরা উভয়েই কাজ করছি। আইনশৃংখলা স্বাভাবিক রাখতে তিনি সাংবাদিকসহ সকলের সহযোগিতা কামনা করেন।


নাকের ভেতর গজিয়ে উঠেছে আস্ত একটি দাঁত!\nমানুষের যে শুধু মাড়িতেই দাঁত গজায়, তা কিন্তু নয়। অনেকেরই একটি দাঁতের পাশে আরও একটি দাঁত দেখতে পাওয়া যায়।\nচলতি কথায় যাকে গজদাঁত বলে। অবিশ্বাস্য মনে হলেও সত্য যে, নাকের ভেতরেও দাঁত গজিয়ে উঠতে পারে। আর এমনই ঘটনা ঘটেছে চিনে। এক চীনা নারীর নাকের ভিতরেই গজিয়ে উঠেছে আস্ত একটি দাঁত। তবে অপারেশনের পর, এখন সুস্থ সেই নারী\nজানা গেছে, শিয়া নামের সেই চীনা নারীর নাকের সমস্যা ছিল। তাই প্রথম যখন নাকে যন্ত্রণা হতে শুরু করেছিল, তখন বিশেষ গুরুত্ব দেননি তিনি। চিকিৎসকের কাছেও যাননি। কিন্তু, একসময়ে যন্ত্রণা অসহ্য হয়ে ওঠে। ফলে বাধ্য হয়ে চিকিৎসকের শরণাপন্ন হন শিয়া।\nচীনের হুনান প্রদেশের একটি হাসপাতালে চিকিৎসকরা জানিয়েছেন, ‘শিয়ার নাকে স্ক্যান করে দেখা যায় নাকের ডানদিকের গহ্বরে গোলাকৃতি কোনও বস্তু আটকে রয়েছে। প্রথমে আমরা ভেবেছিলাম, নাকে হয়ত কোনও ধাতব বস্তু বা পাথর আটকে রয়েছে। ’\nকিন্তু অপারেশন করতে গিয়ে হতবাক চিকিৎসকরা। তারা আবিস্কার করেন, কোনও ধাতব পদার্থ বা পাথর নয়, শিয়ার নাকের ডানদিকে গহ্বরে গজিয়ে উঠেছে আস্ত একটি দাঁত! সেটি আবার ক্রমশ আকারে বাড়ছে! অপারেশন করে দাঁতটিকে বের করেছেন চিকিৎসকরা। এখন ভাল আছেন শিরা।\nচিকিৎসক জানিয়েছেন, এই ধরণের অবস্থাকে বলে সুপারনিউমেরারি টিথ। এরফলে কোনও মানুষের মুখের যেকোনও জায়গায়ই দাঁত গড়িয়ে উঠতে পারে। সাধারণত গর্ভাবস্থায় নারীদের শরীরে এই সুপারনিউমেরারি টিথ দেখতে পাওয়া যায়।


কমলগঞ্জে স্বামীর ঘর ছেড়ে প্রেমিকের সঙ্গে পালানোর সময় আটক!\nমঙ্গলবার, ২০ আগস্ট ২০১৯ | ১২:৩৬ পূর্বাহ্ণ | 593\nস্বামীর ঘর ছেড়ে প্রেমিকের সঙ্গে পালানোর সময় গত ১৮ আগষ্ট রাতে প্রেমিকের বন্ধুসহ আটক হয়েছেন এক সন্তানের জননী তুষ্টি রানী পাল (২৩)। আটক তুষ্টি রানী মৌলভীবাজারের কমলগঞ্জ উপজেলার মাধবপুর ইউনিয়নের লংগুরপার গ্রামের পালপাড়ার মৃত দিলীপ পালের পুত্রবধূ। তুষ্টি রানীর স্বামীর নাম দুলন পাল দুলু(৩০)।\nশ্রীমঙ্গল উপজেলার বাসিন্দা খালাতো ভাই প্রেমিক সংগ্রাম পালের(২৭) সঙ্গে তুষ্টি রানী রাত ১০টায় বাড়ি থেকে পালিয়ে যাওয়ার চেষ্টা করে। এসময় স্থানীয়রা ধাওয়া করলে প্রেমিক পালিয়ে যেতে সক্ষম হলেও গৃহবধূ ও প্রেমিকের বন্ধুকে আটক করেন স্থানীয় জনতা।\nখবর পেয়ে মাধবপুর ইউনিয়ন আওয়ামী লীগের সভাপতি মো. আসিদ আলী ও কমলগঞ্জ সদর ইউনিয়নের ইউপি সদস্য মোহাম্মদ সুরমান আলী ওই দিন রাত ১২টায় সরেজমিনে বিষয়টি প্রত্যক্ষ করেন। ঘটনার সত্যতা পেয়ে তারা কমলগঞ্জ থানায় অবহিত করলে গৃহবধূ তুষ্টি রানীসহ প্রেমিকের বন্ধুকে নিয়ে যায় কমলগঞ্জ থানা পুলিশ।\nতুষ্টি রানীর কাছ থেকে পাওয়া তথ্য মতে, বিয়ের আগে থেকেই খালাতো ভাইয়ের সঙ্গে প্রেমের সম্পর্ক ছিলো তার। প্রেমিকার বিয়ের পরও তাদের সম্পর্কে ভাটা পড়েনি।\nস্থানীয় সূত্রে জানা যায়, ব্যবসায়ী স্বামী দুলন পাল দুলু ভানুগাছ বাজারে ব্যবসা প্রতিষ্ঠানে চলে গেলে খালাতো ভাইয়ের পরিচয়ে তুষ্টি রানীর শ্বশুরবাড়ী আসেন প্রেমিক সংগ্রাম। নির্জন বাড়িতে চলে অনৈতিক কর্মকাণ্ড। প্রায় দুই বছর পর এই অনৈতিক প্রেমের সমাধি ঘটে স্থানীয় জনতার হাতে।\nদুলন পালের প্রথম স্ত্রী সন্তান প্রসবের সময় মারা গেলে এক সন্তানের জনক দুলন পাল দুলু নিজের অজান্তেই অন্যজনের প্রেমিকাকে বিয়ে করেন। প্রতিবেদনটি লেখার পূর্ব পর্যন্ত গৃহবধূ ও প্রেমিকের বন্ধু থানায় আটক রয়েছেন বলে থানা সূত্রে জানা যায়।


ময়নাগুড়ির রেল দুর্ঘটনায় ‘খেলা’র গন্ধ পাচ্ছেন রূপা, তুললেন CBI তদন্তের দাবি - BJP MP Roopa Gandhi demands cbi probe in Moynaguri Bikaner express accident inafacebook post, Bangla News\nবাংলা নিউজ > বাংলার মুখ > কলকাতা > ময়নাগুড়ির রেল দুর্ঘটনায় ‘খেলা’র গন্ধ পাচ্ছেন রূপা, তুললেন CBI তদন্তের দাবি\nরূপা গঙ্গোপাধ্যায় (ফাইল ছবি পিটিআই) (PTI)\nময়নাগুড়ির রেল দুর্ঘটনায় ‘খেলা’র গন্ধ পাচ্ছেন রূপা, তুললেন CBI তদন্তের দাবি\n১ মিনিটে পড়ুন . Updated: 14 Jan 2022, 11:03 AM IST\nঘটনার তদন্তের দাবি তুলেছেন তৃণমূল সাংসদ সৌগত রায়, প্রাক্তন রেলমন্ত্রী অধীর চৌধুরীর মতো নেতারাও।\nময়নাগুড়িতে বিকানের এক্সপ্রেসের দুর্ঘটনা নিয়ে অনেকেই প্রশ্ন তুলেছেন। ঘটনার তদন্তের দাবি তুলেছেন তৃণমূল সাংসদ সৌগত রায়, প্রাক্তন রেলমন্ত্রী অধীর চৌধুরীর মতো নেতারা। আর এবার এই দুর্ঘটনা নিয়ে প্রশ্ন তুললেন বিজেপি নেত্রী রূপা গঙ্গোপাধ্যায়। এক ফেসবুক পোস্টে তিনি দুর্ঘটনার সিবিআই তদন্তের দাবি তোলেন।\nরূপা ফেসবুক পোস্টে লেখেন, ‘ট্রেন কি নিজে নিজেই ডি-রেল হয়? রেল ট্র্যাক কি বেচারা বোঝে? ভাই, ইলেকশন সামনে, রেল নিয়ে অনেক বছর কোনও বাজে খবর হয়নি। মানুষের প্রাণ নিয়ে ছেলেখেলা…সিবিআই তদন্ত হওয়া উচিত।’ পুরো পোস্টটি ইংরেজি হরফে লেখেন রূপা। ইঙ্গিতপূর্ণভাবে পোস্টে ‘খেলা’ শব্দটি বড় হরফে লেখেন রাজ্যসভার সাংসদ। সঙ্গে ‘সিবিআই ইনভেস্টিগেশন রিকোয়ার্ড’, ‘সিবিআই’ হ্যাশট্যাগ ব্যবহার করেন রূপা।\nএদিকে এর আগে তৃণমূল কংগ্রেস সাংসদ সৌগত রায় দুর্ঘটনায় রেলের গাফিলতির দিকে ইঙ্গিত করে বলেন, ‘সন্দেহ করা হচ্ছে যে রেল লাইনে ফাটল থাকার দরুণ এই দুর্ঘটনা ঘটেছে। এই দুর্ঘটনার পূর্ণাঙ্গ তদন্ত হওয়া উচিত। রেলমন্ত্রীর উচিত দুর্ঘটনা প্রসঙ্গে স্পষ্ট বিবৃতি পেশ করা।’\nএদিকে আজ সকালেই দুর্ঘটনাস্থলে পৌঁছে যান কেন্দ্রীয় মন্ত্রী জন বার্লা। তিনি জানান, ইতিমধ্যেই রেল তদন্তের নির্দেশ দিয়েছে৷ এদিকে আজকে সকালেই ঘটনাস্থলে পৌঁছান কেন্দ্রীয় রেলমন্ত্রী অশ্বিনী বৈষ্ণবও। তাঁর সঙ্গে থাকবেন রেল বোর্ডের চেয়ারম্যান-সহ অন্যান্য আধিকারিকরা। এদিকে দোমোহনিতে বিকানের-গুয়াহাটি এক্সপ্রেস দুর্ঘটনায় মৃতের সংখ্যা বেড়ে ৯ হয়েছে। শুক্রবার ভোরের আলো ফুটতেই শুরু হয়েছে দুর্ঘটনাগ্রস্ত ট্রেনের দুমড়ে-মুচড়ে যাওয়া বগিগুলিকে লাইন থেকে সরানো কাজ৷ দুর্ঘটনার জেরে লাইনের যেমন ক্ষতি হয়েছে, তেমনই ওভার হেডের তারও ছিঁড়ে গিয়েছে৷ তবে দ্রুত পরিস্থিতি স্বাভাবিক করার চেষ্টা চালিয়ে যাচ্ছেন রেলকর্মীরা৷\nmoynaguri bjp cbi rail accident bikaner guwahati express accident


পানামা নথি কাণ্ডে ঐশ্বর্যকে ছয় ঘণ্টা ম্যারাথন জেরা ইডির, aishwarya was interrogated by ed in panama papers case, - Bengali Oneindia\nনজরে 'পানামা নথি', ঐশ্বর্য ছাড়াও তথ্যে রয়েছে কোন কোন ভারতীয় হেভিওয়েটের নাম?\nপানামা পেপার্স মামলায় ফের ঐশ্বর্য রাই বচ্চনকে তলব করল ইডি\nশাহরুখের জন্যই কি এককালে পর পর ফিল্ম থেকে বাদ যান ঐশ্বর্য! গুঞ্জন নিয়ে দুই তারকা কী বলেছিলেন\nঐশ্বর্যর মতো হুবহু দেখতে সারা বিশ্বে ছয় জন মহিলা রয়েছেন! দেখে নিন এঁদের রূপ\n14 min ago শেষ পর্যন্ত আশঙ্কাই সত্যি, দল ছাড়লেন হার্দিক প্যাটেল, গুজরাত ভোটের আগে বড় ধাক্কা কংগ্রেসের\n25 min ago শোয়েব আখতার নিজেও জানতেন তিনি বল ছুঁড়তেন, মারাত্মক মন্তব্য শেওয়াগের\n42 min ago এড়ালেন না হাজিরা, সিজিও কমপ্লেক্সে সিবিআই নির্ধারিত সময়েই উপস্থিত পরেশ পাল\n56 min ago ভিসা দুর্নীতি কাণ্ডে সিবিআই গ্রেফতার করল কার্তি চিদম্বরমের ঘনিষ্ঠ সহযোগীকে\nপানামা নথি কাণ্ডে ঐশ্বর্যকে ছয় ঘণ্টা ম্যারাথন জেরা ইডির\n| Updated: Mon, Dec 20, 2021, 20:53 [IST]\nপানামা নথি কাণ্ডে দিল্লিতে ইডির দফতরে হাজিরা ঐশ্বর্য রাই বচ্চনের। সোমবার দিল্লির লোকনায়ক ভবনে ইডির দফতরে যান ঐশ্বর্য। তাঁর বিরুদ্ধে ফরেন এক্সচেঞ্জ ম্যানেজমেন্ট অ্যাক্ট (ফেমা) লঙ্ঘন করে বিদেশে সম্পদ লুকিয়ে রাখার অভিযোগ রয়েছে। সেই অভিযোগের ভিত্তিতে তাঁকে জিজ্ঞাসাবাদ করেছে ইডি।\nঐশ্বর্য রাইকে ফের পানামা কাণ্ডে তলব ইডির! অস্বস্তিতে বচ্চন পরিবার\nকী কী প্রশ্ন করা হয় ঐশ্বর্যকে?\nএদিন ঐশ্বর্য রাই বচ্চনকে এদিন বেশ কিছু প্রশ্ন করেন ইডির তদন্তকারী অফিসাররা।\nব্রিটিশ ভার্জিন দ্বীপপুঞ্জের একটি কোম্পানি অ্যামিক পার্টনারস নামক কোম্পানির সঙ্গে তাঁর সম্পর্ক কী?\n২০১৬ সালে 'মোসাক ফনসেকা' নামের সংস্থাটি থেকে 'পানামা পেপার্স' ফাঁস হয়েছিল। এই কোম্পানির সঙ্গে কী কিছু সম্পর্ক আছে?\nকোম্পানির পরিচালকদের মধ্যে তিনি ছাড়াও রয়েছেন ঐশ্বর্যর বাবা-মা ও ভাই। এই সম্পর্কে তাঁর বক্তব্য কী?\nপরিচালক পদ থেকে আচমকা ঐশ্বর্য রাই বচ্চন শেয়ারহোল্ডার হলেন কেন?\n২০০৫ সালে জুন মাসে এই বদল কেন করা হয়?\n২০০৮ সালে কোম্পানিটি কেন নিষ্ক্রিয় হয়ে পড়ে?\nআর্থিক লেনদেনের জন্য কি আরবিআই থেকে কোনও রকম অনুমতি চাওয়া হয়েছিল?\nতবে এবারই প্রথম নয়। এর আগেও তাঁকে দুবার তাঁকে তলব করা হয়েছিল। তবে, তখনও তিনি হাজিরার জন্য সময় চেয়েছিলেন। পানামা নথি হল ১ কোটি ১৫ লক্ষ গোপন নথি, যা ২০১৬ সালের এপ্রিল মাসে ফাঁস হয়েছিল। এনফোর্সমেন্ট ডিরেক্টরেট ২০১৭ সালে বৈদেশিক মুদ্রা লঙ্ঘনের অভিযোগের তদন্ত শুরু করে।\nপ্রসঙ্গত,যে ৪২৬ জন ভারতীয় কেন্দ্রীয় সরকার দ্বারা প্রতিষ্ঠিত মাল্টি-এজেন্সি গ্রুপ (এমএজি) এর তদন্তের অধীনে রয়েছে তাঁদের বিরুদ্ধে মোট ১ হাজার কোটি টাকার ব্ল্যাক মানি হেরফেরের অভিযোগ রয়েছে। এর আগেও দুবার পানামা পেপারস মামলায় ঐশ্বর্যা রাই বচ্চনকে তলব করেছিল ইডি। কিন্তু দুবারই তিনি হাজিরা থেকে অব্যাহতি চেয়েছিলেন। এমনকি পানামা পেপারস মামলার তদন্তকারী বিশেষ তদন্ত দলের কাছে স্থগিতাদেশের আবেদন করা হয়। কিন্তু সেই আদেশ নাকচ করে দেয় ইডি।\nবলিউডে ২০২১ এ সবচেয়ে ধনী অভিনেত্রী কারা! কাজল থেকে ঐশ্বর্যদের সম্পত্তির পরিমাণ তাক লাগাচ্ছে\nঐশ্বর্য কি ফের সন্তানসম্ভবা! নেটিজেনদের মধ্যে জল্পনার বন্যা\nরাতে ঐশ্বর্যের বাড়ির দরজায় ধাক্কা থেকে শাহরুখের ছবির সেটে ঝগড়া! সলমন-অ্যাশের বিচ্ছেদ ঘিরে কিছু বিতর্ক-গুঞ্জন\nঐশ্বর্যর 'রেখা মা' ডাকে কি মনক্ষুণ্ণ হন জয়া! তিন অভিনেত্রীর সম্পর্ক ঘিরে বলিউডে কোন গুঞ্জন চরমে\nবলিউডের এই তারকারা একে অপরের মুখও দেখতে চান না! সলমন-ঐশ্বর্য সহ কারা আর জুটি বাঁধতে ইচ্ছুক নন\nবাঙালি শাশুড়ি জয়া-শর্মিলাদের সঙ্গে কেমন সম্পর্ক পুত্রবধূ ঐশ্বর্য-করিনাদের! তারকাদের অন্দরমহলে কী ঘটছে\nশিল্পা থেকে অনুষ্কারা প্লাস্টিক সার্জারিতে রাতারাতি বদলে ফেলেন সৌন্দর্য! বলিউডের অভিনেত্রীদের চমকপ্রদ কাহিনি\nআঁখের শ্যুটিংয়ে ঐশ্বর্যার রাইয়ের পায়ের ওপর দিয়ে জিপ চলে গিয়েছিল, এরকম কয়েকটি দুর্ঘটনা অনেকেরই অজানা\nঅমিতাভ থেকে সোনু সুদ, শিক্ষাগত যোগ্যতায় বলিউড স্টাররা কে কাকে টক্কর দিচ্ছেন\naishwarya rai panama papers ed ঐশ্বর্য রাই বচ্চন ইডি পানামা পেপার্স\naishwarya was interrogated by ed in panama papers case